ເຄົາຕີ້ SACRAMENTO



ການລົງທະບຽນຜູ້ມີສິດເລືອກຕັ້ງ ແລະ ການເລືອກຕັ້ງ

**ແຜນການຈັດການເລື  
ອກຕັ້ງ**

**ຮ່າງ**

[WWW.ELECTIONS.SACCOUNTY.GOV](https://leginfo.legislature.ca.gov/faces/codes_displayexpandedbranch.xhtml)

**2024**

**ສາລະບານ**

ສ່ວນ I

ພາບລວມຂອງແຜນການບໍລິຫານການເລືອກຕັ້ງ

ລົງຄະແນນສຽງທາງໄປສະນີ

ສູນລົງຄະແນນສຽງ ແລະ ສະຖານທີ່ປ່ອນບັດ

ສູດ ແລະ ການພິຈາລະນາຂອງສູນລົງຄະແນນສຽງ

ສູດ ແລະ ການພິຈາລະນາທີ່ຕັ້ງຂອງກ່ອງລົງຄະແນນສຽງ

ການບໍລິການສໍາລັບຄົນພິການຜູ້ລົງຄະແນນສຽງ

ຄະນະກໍາມະການທີ່ປຶກສາການເຂົ້າເຖິງການລົງຄະແນນສຽງ (VAAC)

ການບໍລິການສໍາລັບຄົນພິການຜູ້ລົງຄະແນນສຽງ

ການລົງຄະແນນສຽງທີ່ເຂົ້າເຖິງໄດ້ຈາກໄລຍະໄກທາງໄປສະນີ

ໂທລະສັບສາຍດ່ວນການຊ່ວຍເຫຼືອຜູ້ລົງຄະແນນສຽງຟຣີ

ບໍລິການຊ່ວຍເຫຼືອດ້ານພາສາ

ຄະນະກໍາມະການທີ່ປຶກສາການຊ່ວຍເຂົ້າເຖິງພາສາ (LAAC)

ການຊ່ວຍເຫຼືອດ້ານພາສາ

ໂທລະສັບສາຍດ່ວນການຊ່ວຍເຫຼືອຜູ້ລົງຄະແນນສຽງຟຣີ

ແກ້ໄຂຊ່ອງຫວ່າງໃນການມີສ່ວນຮ່ວມ

ພາກທີ II

ພາບລວມຂອງແຜນປະຕິບັດງານຄວາມປອດໄພການເລືອກຕັ້ງ

ແຜນການຮັກສາຄວາມປອດໄພ ແລະ ຄວາມຮີບດ່ວນເພື່ອຮັບປະກັນການສະກັດກັ້ນການຂັດຂວາງ

ສູນລົງຄະແນນສຽງຢ່າງຕໍ່ເນື່ອງຂອງການດໍາເນີນງານ

ວິທີການແລະມາດຕະຖານ

ພາກທີ III

ພາບລວມຂອງແຜນການສຶກສາ ແລະ ການເຜີຍແຜ່ຜູ້ມີສິດເລືອກຕັ້ງ

ຄວາມເປັນມາ

ສະຫຼຸບເປົ້າໝາຍ

ການມີສ່ວນຮ່ວມຂອງຜູ້ລົງຄະແນນ

ການສຶກສາຜູ້ລົງຄະແນນສຽງ

ແຜນການສື່ມວນຊົນທົ່ວໄປ

ຕິດຕໍ່ຜູ້ລົງຄະແນນໂດຍກົງ

ປະກາດການບໍລິການສາທາລະນະ

ເວັບໄຊທ໌

ງົບປະມານທີ່ຄາດຄະເນສໍາລັບການສຶກສາ ແລະການໂຄສະນາເຜີຍແຜ່ຜູ້ມີສິດເລືອກຕັ້ງ

**ພາກທີ I:**

**ພາບລວມຂອງແຜນການຈັດການເລືອກຕັ້ງ**

§4005(a)(10)(A)

**ຄວາມເປັນມາ**

ກົດໝາຍວ່າດ້ວຍທາງເລືອກຂອງຜູ້ມີສິດເລືອກຕັ້ງ (VCA) ກຳນົດໃຫ້ເຄົາຕີ້ສົ່ງແຜນການຈັດການເລືອກຕັ້ງ (EAP) ຕໍ່ສາທາລະນະຊົນ ເຊິ່ງລະບຸວິທີທີ່ພະແນກ ເຄົາຕີ້ Sacramento Voter Registration & Elections Department (VRE) ຈະຈັດການການເລືອກຕັ້ງພາຍໃຕ້ ກົດໝາຍ VCA.

ເຄົາຕີ້ Sacramento ເປັນເຄົາຕີ້ທີ່ໃຫຍ່ທີ່ສຸດໃນບັນດາຫ້າເຄົາຕີ້ທີ່ນຳຮ່ອງທົດລອງເພື່ອຮັບເອົາກົດໝາຍ VCA ມາໃຊ້ໃນການເລືອກຕັ້ງຜູ້ວ່າການລັດທົ່ວລັດໃນປີ 2018. ການເລືອກຕັ້ງທັງສອງຄັ້ງມີຜູ້ອອກມາໃຊ້ສິດເລືອກຕັ້ງສູງເປັນປະຫວັດການໃນການເລືອກຕັ້ງກາງສະໄໝທີ່ຜູ້ມີສິດເລືອກຕັ້ງຫຼາຍກວ່າ 94% ຂອງຜູ້ລົງຄະແນນສຽງທົງໝົດໄດ້ໃຊ້ບັດເລືອກຕັ້ງທາງໄປສະນີ (VBM) ທີ່ສົ່ງໃຫ້ເຂົາເຈົ້າທາງໄປສະນີແທນການລົງຄະແນນສຽງດ້ວຍຕົນເອງ. VRE ກຳລັງດຳເນີນການປັບປຸງຢ່າງຕໍ່ເນື່ອງໃນການດຳເນີນການກັບບັດເລືອກຕັ້ງ VBM ທີ່ມີການສົ່ງກັບຄືນມາເປັນຈຳນວນຫຼວງຫຼາຍ ແລະປະສົບການໃນການລົງຄະແນນສຽງດ້ວຍຕົນເອງ. ແນວໂນ້ມນີ້ຍັງຄົງສືບຕໍ່ໄປຕະຫຼອດການເລືອກຕັ້ງສອງສາມຄັ້ງຫຼ້າສຸດ ທີ່ຈັດຂຶ້ນໃນ ເຄົາຕີ້ Sacramento.

|  |  |  |
| --- | --- | --- |
| **ການເລືອກຕັ້ງ** | **ບັດເລືອກຕັ້ງທາງໄປະສະນີທີ່ລົງຄະແນນສຽງແລ້ວ** | **ບັດເລືອກຕັ້ງທີ່ລົງຄະແນນສຽງດ້ວຍຕົນເອງທີ່ສູນເລືອກຕັ້ງ** |
| ມິຖຸນາ 2018 | 293,298 (94%) | 18,180 (6%) |
| ພະຈິກ 2018 | 485,686 (93%) | 37,313 (7%) |
| ມີນາ 2020 | 377,328 (94%) | 32,439 (6%) |
| ພະຈິກ 2020 | 683,428 (94%) | 46,084 (6%) |
| ມິຖຸນາ 2022 | 326,172 (97%) | 10,543 (3%) |
| ພະຈິກ 2022 | 459,920 (95%) | 24,830 (5%) |

ແຜນງານນີ້ຈະອະທິບາຍເຫດການທີ່ຈະເກີດຂຶ້ນໃນການຈັດການການເລືອກຕັ້ງພາຍໃຕ້ກົດໝາຍ VCA.

**ການກວດສອບກ່ອນການເລືອກຕັ້ງ**

ວິທີການເກັບກຳຂໍ້ມູນໄດ້ຖືກນຳມາໃຊ້ໃນລະຫວ່າງການດຳເນີນການເອົາກົດໝາຍ VCA ມາໃຊ້ຄັ້ງທຳອິດໃນປີ 2018 ແລະໃນການເລືອກຕັ້ງຄັ້ງຕໍ່ມາທີ່ຈັດຂຶ້ນໃນເຄົານຕີ້ Sacramento ເພື່ອຊ່ວຍໃຫ້ VRE ປັບປຸງປະສົບການໃນການລົງຄະແນນສຽງສຳລັບການເລືອກຕັ້ງໃນອະນາຄົດ. ວິທີການເຫຼົ່ານີ້ຈະຖືກນຳມາໃຊ້ໃນຮອບການເລືອກຕັ້ງໃນຊ່ວງປີ 2024.

* **ບັນທຶກການໂທລະສັບ**

VRE ໃຊ້ຊອບແວບັນທຶກການໂທລະສັບເພື່ອຕິດຕາມການໂທລະສັບເວົ້າລົມກັບຜູ້ມີສິດເລືອກຕັ້ງທັງໝົດ ແລະ ເຫດການຕ່າງໆ ທີ່ເລີ່ມຕັ້ງແຕ່ 29 ມື້ກ່ອນວັນເລືອກຕັ້ງ. ການກວດສອບບັນທຶກການໂທເຫຼົ່ານີ້ຊ່ວຍໃຫ້ VRE ສາມາດລະບຸຄຳຖຸາມທີ່ຖຸາມເລື້ອຍໆຈາກຜູ້ມີສິດເລືອກຕັ້ງ, ຄວາມບໍ່ພຶງພໍໃຈໃນປະສົບການໃນການລົງຄະແນນສຽງ, ການໃຊ້ງານສື່ໃຫ້ຂໍ້ມູນກ່ຽວກັບການລົງຄະແນນສຽງທີ່ສົ່ງໃຫ້ທາງໄປສະນີ ແລະວິທີການທຳງານຂອງອຸປະກອນພາຍໃຕ້ຮູບແບບໃໝ່ນີ້. ບັນທຶກການໂທເຫຼົ່ານີ້ແມ່ນມີຄວາມຈຳເປັນໃນການສ້າງການກຽມຄວາມພ້ອມສຳລັບການເລືອກຕັ້ງໃນປີ 2024 ແລະຄາດວ່າຈະມີຜູ້ເຂົ້າຮ່ວມເພີ່ມຂຶ້ນ.

* **ແບບສຳຫຼວດປະສົບການຜູ້ລົງຄະແນນສຽງ**

ແບບສຳຫຼວດອອນລາຍນີ້ຖືກສ້າງຂຶ້ນເພື່ອໃຫ້ຜູ້ມີສິດເລືອກຕັ້ງແຈ້ງໃຫ້ພວກເຮົາຮູ້ກ່ຽວກັບປະສົບການໃນການລົງຄະແນນສຽງຂອງເຈົ້າທີ່ສູນເລືອກຕັ້ງ. ແບບສຳຫຼວດນີ້ໄດ້ຮັບການອອກແບບໂດຍສະເພາະສຳລັບຜູ້ມີສິດເລືອກຕັ້ງດ້ວຍຕົນເອງ ແຕ່ຜູ້ມີສິດເລືອກຕັ້ງໄດ້ຕອບແບບສຳຫຼວດສຳເລັດໃນເວລາທີ່ປ່ອນບັດເລືອກຕັ້ງຂອງເຂົາເຈົ້າ. ແບບສຳຫຼວດປະກອບດ້ວຍຄຳຖາມ 13 ຂໍ້ທີ່ກ່ຽວຂ້ອງກັບປະສົບການໃນການລົງຄະແນນສຽງຂອງຜູ້ມີສິດເລືອກຕັ້ງ ລວມທັງຄວາມຊ່ວຍເຫຼືອທີ່ຈຳເປັນທີ່ສູນເລືອກຕັ້ງ, ຜູ້ມີສິດເລືອກຕັ້ງຮູ້ກ່ຽວກັບການປ່ຽນແປງພາຍໃຕ້ກົດໝາຍ VCA ໄດ້ແນວໃດ, ໄລຍະເວລາລໍຖ້າ, ອຸປະສັກທີ່ໄດ້ປະສົບມາ ແລະ ລະດັບຄວາມພຶງພໍໃຈໂດຍລວມທີ່ມີຕໍ່ສູນເລືອກຕັ້ງແລະເຈົ້າໜ້າທີ່ສູນເລືອກຕັ້ງ. ແບບສຳຫຼວດນີ້ຖືກນຳໃຊ້ໂດຍທີມງານປະຕິບັດການໃນເຂດເລືອກຕັ້ງ ເພື່ອໃຫ້ໄດ້ສູນເລືອກຕັ້ງທີ່່ມີພື້ນທີ່ກວ້າງຂວາງຂຶ້ນສຳລັບການເລືອກຕັ້ງໃນອະນາຄົດ, ພັດທະນາການຝຶກອົບຮົມເຈົ້າໜ້າທີ່ສູນເລືອກຕັ້ງ ແລະ ແກ້ໄຂບັນຫາສະເພາະທີ່ກ່ຽວຂ້ອງກັບທີ່ຕັ້ງຂອງສູນເລືອກຕັ້ງ ເຊັ່ນ ຂໍ້ກັງວົນກ່ຽວກັບບ່ອນຈອດລົດ. ແບບສຳຫຼວດຍັງໄດ້ຊ່ວຍທີມງານ Outreach ໃນການກະກຽມສຳລັບການສົ່ງຂໍ້ຄວາມກ່ຽວກັບການເລືອກຕັ້ງໃນປີ 2024 ເຊິ່ງໃນເວລານີ້ຈະລວມຂໍ້ຄວາມ “ການລົງຄະແນນສຽງລ່ວງໜ້າ ແລະ ຫຼີກລ້ຽງການຕໍ່ຄິວຍາວ”. ໂດຍລວມແລ້ວຄຳຕອບໃນແບບສຳຫຼວດທີ່ກອກຄົບຖ້ວນ 182 ສະບັບໃນເດືອນພະຈິກ ປີ 2022, 89% ແມ່ນພຶງພໍໃຈ ຫຼື ພຶງພໍໃຈຫຼາຍກັບປະສົບການໃນການລົງຄະແນນສຽງຂອງເຂົາເຈົ້າ.

* **ການລາຍງານສະຫຼຸບຂອງຜູ້ກວດກາ**

VRE ຍັງໄດ້ຈັດໃຫ້ມີກອງປະຊຸມການລາຍງານສະຫຼຸບຂອງຜູ້ກວດກາ (Vote Center Supervisor) ຫຼາຍຄັ້ງພາຍຫລັງການເລືອກຕັ້ງທັງສອງຄັ້ງເພື່ອພັດທະນາການຝຶກອົບຮົມ ແລະແກ້ໄຂບັນຫາທີ່ເປັນຂໍ້ກັງວົນຂອງຜູ້ມີສິດເລືອກຕັ້ງ. ໄດ້ຈັດໃຫ້ມີການລາຍງານສະຫຼຸບເຫຼົ່ານີ້ຂິ້ນທາງອອນລາຍຜ່ານລະບົບຊູມ.

**ລົງຄະແນນສຽງທາງໄປະສະນີ**

§4005(a)(8)(A)

ຜູ້ມີສິດເລືອກຕັ້ງທີ່ລົງທະບຽນແລ້ວທຸກຄົນໃນເຄົາຕີ້ Sacramento ຈະໄດ້ຮັບຊຸດເອກະສານເລືອກຕັ້ງທາງໄປສະນີ (VBM) ທາງໄປສະນີ 29 ມື້ກ່ອນວັນເລືອກຕັ້ງ.

VRE ໃຊ້ຜູ້ໃຫ້ບໍລິການທີ່ໄດ້ຮັບການຮັບຮອງຈາກລັດທີ່ສາມາດປະຕິບັດ ພາລະກິດໃນການພິມແລະຈັດສົ່ງບັດເລືອກຕັ້ງ VBM. ຫ້ອງການຍັງໄດ້ຮັກສາຄວາມຮ່ວມມືໄລຍະຍາວແລະທີ່ເຂັ້ມແຂງກັບໄປສະນີສະຫະລັດ ອາເມລິກາ (USPS) ໃນພື້ນທີ່ຂອງຕົນເພື່ອຮັບປະກັນການຈັດສົ່ງແລະການສົ່ງຄືນບັດເລືອກຕັ້ງ VBM ທີ່ເຮັດເຄື່ອງໝາຍເລືອກແລ້ວກັບຄືນໃຫ້ທັນເວລາ.

ຊຸດເອກະສານບັດເລືອກຕັ້ງ VBM ຈະຖືກສົ່ງໃຫ້ຜູ້ມີສິດເລືອກຕັ້ງໃນຊອງຈົດໝາຍສີຂາວທີ່ມີໂລໂກ້ຈົດໝາຍການເລືອກຕັ້ງຢ່າງເປັນທາງການ ແລະຈະປະກອບດ້ວຍສິ່ງຕໍ່ໄປນີ້:

* ບັດເລືອກຕັ້ງຢ່າງເປັນທາງການຂອງຜູ້ມີສິດເລືອກຕັ້ງ
* ຊອງຈົດໝາຍສົ່ງກັບຄືນສີບົວທີ່້ເຈາະຈົງຜູ້ມີສິດເລືອກຕັ້ງສະເພາະ
* ລາຍຊື່ສະຖານທີ່ປ່ອນບັດເລືອກຕັ້ງທັງໝົດ
* ຄຳແນະນຳໃນການລົງຄະແນນສຽງ
* ສະຕິກເກີ “ຂ້າພະເຈົ້າເລືອກຕັ້ງແລ້ວ” ("I Voted")

ໄປສະນີ USPS ຈະບໍ່ສົ່ງຕໍ່ເອກະສານຂໍ້ມູນການເລືອກຕັ້ງ ເຊັ່ນ ບັດເລືອກຕັ້ງຢ່າງເປັນທາງການ (ປະມວນກົດໝາຍເລືອກຕັ້ງ §3008(b)). ເອກະສານຂໍ້ມູນການເລືອກຕັ້ງຈະຖືກສົ່ງກັບຄືນໄປທີ່ VRE ເພື່ອໃຫ້ເຈົ້າໜ້າທີ່ປະຕິບັດວຽກງານການຈັດເກັບຮັກສາແຟ້ມເອກະສານຜູ້ມີສິດເລືອກຕັ້ງຕາມປົກກະຕິ.

ຖ້າຜູ້ມີສິດເລືອກຕັ້ງບໍ່ໄດ້ຮັບຊຸດເອກະສານບັດເລືອກຕັ້ງ VBM ເຂົາເຈົ້າອາດຈຳເປັນຕ້ອງໂທຫາຫ້ອງການທີ່ເບີ   
(800) 762-8019 ເພື່ອຂໍເອກະສານຊຸດໃໝ່ແທນ, ໄປທີ່ຫ້ອງການ VRE ຫຼື ໄປທີ່ສູນເລືອກຕັ້ງໃນເວລາເປີດທຳການ. ໝູ່ເພື່ອນ ຫຼື ຄອບຄົວສາມາດຂໍຮັບຊຸດເອກະສານບັດເລືອກຕັ້ງ VBM ຂອງຜູ້ມີສິດເລືອກຕັ້ງໄດ້ເຊັ່ນກັນຖ້າຜູ້ມີສິດເລືອກຕັ້ງກອກແບບຟອມອະນຸຍາດສຳລັບໂປແກມຮັບບັດເລືອກຕັ້ງສຸກເສີນ, ຄົ້ນຫາໄດ້ໃນເວັບໄຊ VRE ແລະທີ່ສູນເລືອກຕັ້ງໃດໆ.

ອາດຈະສົ່ງຄືນບັດເລືອກຕັ້ງ VBM ໂດຍໃຊ້ຊອງຈົດໝາຍທີ່ຕິດສະແຕມລ່ວງໜ້າແລ້ວທາງໄປສະນີ, ສົ່ງຄືນທີສະຖານທີ່ປ່ອນບັດເລືອກຕັ້ງ ຫຼື ທີ່ສູນເລືອກຕັ້ງ.

1. **ການດຳເນີນການກັບບັດເລືອກຕັ້ງ VBM ທີ່ເຮັດເຄື່ອງໝາຍເລືອກແລະສົ່ງກັບຄືນ**

ຈະມີການດຳເນີນການກັບຊອງໃສ່ບັດເລືອກຕັ້ງ VBM ທີ່ເຮັດເຄື່ອງໝາຍເລືອກແລະສົ່ງກັບຄືນແຕ່ລະຊອງຜ່ານອຸປະກອນຄັດແຍກຈົດໝາຍທີ່ໃຊ້ໃນອຸດສາຫະກຳດ້ວຍຄວາມໄວສູງ ເຊິ່ງຈະຄັດແຍກຊອງໃສ່ບັດເລືອກຕັ້ງສົ່ງໄປທີ່ເຂດເລືອກຕັ້ງ. ຂັ້ນຕອນນີ້ຈະມີການຖ່າຍຮູບຊອງໃສ່ບັດເລືອກຕັ້ງພ້ອມລາຍເຊັນຂອງຜູ້ມີສິດເລືອກຕັ້ງສຳລັບເຈົ້າໜ້າທີ່ໃຊ້ປຽບທຽບລາຍເຊັນໜ້າຊອງຈົດໝາຍກັບລາຍເຊັນໃນການລົງທະບຽນເລືອກຕັ້ງ ເຊິ່ງອາດຈະລວມເຖິງເອກະສານສະໜັບສະໜູນອື່ນໆ.

ຖ້າຜູ້ມີສິດເລືອກຕັ້ງລືມເຊັນຊື່ທີ່ໜ້າຊອງຈົດໝາຍທີ່ສົ່ງຄືນ ຫຼື ລາຍເຊັນບໍ່ກົງກັບຂໍ້ມູນໃນແຟ້ມ ຈະມີການສົ່ງຈົດໝາຍແລະແບບຟອມໄປໃຫ້ຜູ້ມີສິດເລືອກຕັ້ງເພື່ອຮ້ອງຂໍໃຫ້ເຊັນຊື່ຢ່າງຖືກຕ້ອງ.

ເມື່ອລາຍເຊັນໄດ້ຮັບການພິຈາລະນາວ່າຖືກຕ້ອງ ຈະມີການແກ້ໄຂປັບປຸງ ສະຖານະຂອງຜູ້ມີສິດເລືອກຕັ້ງແລະມີຂໍ້ມູນພ້ອມສຳລັບການໃຊ້ງານໃນ [ເຄື່ອງມືຄົ້ນຫາຜູ້ມີສິດເລືອກຕັ້ງ](https://www.elections.saccounty.gov). ຊອງໃສ່ບັດເລືອກຕັ້ງຈະຖືກນຳໄປທີ່ຫ້ອງເປີດຊອງໃສ່ບັດ ທີ່ມີທີມງານເຮັດວຽກໂດຍໃຊ້ເຄື່ອງເປີດເອົາບັດເລືອກຕັ້ງອອກຈາກຊອງສີບົວທີ່ມີການຮັກສາສິດຂອງຜູ້ມີສິດເລືອກຕັ້ງໃນການລົງຄະແນນສຽງແບບລັບ. ຫຼັງຈາກການເປີດຊອງໃສ່ບັດ ບັດເລືອກຕັ້ງຈະຖືກຍ້າຍໄປທີ່ຫ້ອງນັບຄະແນນສຽງທີ່ມີທີມງານກວດສອບຄວາມເສຍຫາຍຂອງບັດເລືອກຕັ້ງ ແລະ ກະກຽມການສະແກນບັດບັດເລືອກຕັ້ງ. ບັດເລືອກຕັ້ງທີ່ເສຍຫາຍທີ່ບໍ່ສາມາດສະແກນໄດ້ຈະໄດ້ຮັບການຜະລົດຂຶ້ນໃໝ່ໂດຍທີມງານສອງຄົນ. ບັດເລືອກຕັ້ງຈະໄດ້ຮັບການບັນທຶກໄວ້ໃນບັນທຶກການຄວບຄຸມຄຸນນະພາບພ້ອມກັບບັດເລືອກຕັ້ງຕົ້ນສະບັບ.

ຄວາມໄວຂອງອຸປະກອນຄັດແຍກຈົດໝາຍທີ່ໃຊ້ໃນອຸດສາຫະກຳ, ການເຮັດວຽກຮ່ວມກັບຂັ້ນຕອນການປຽບທຽບລາຍເຊັນ ແລະການໃຊ້ເຄື່ອງເປີດຊອງອັດຕະໂນມັດໄດ້ຊ່ວຍໃຫ້ທາງ VRE ສາມາດດຳເນີນການກັບປະລິມານບັດເລືອກຕັ້ງ VBM ທີ່ສົ່ງກັບຄືນໄດ້ຢ່າງສະດວກໄຮ້ຮອຍຕໍ່.

1. **ການນັບບັດເລືອກຕັ້ງ VBM ທີ່ເຮັດເຄື່ອງໝາຍເລືອກແລະສົ່ງກັບຄືນ**

ບັດເລືອກຕັ້ງທັງໝົດໃນເຄົາຕີ້ Sacramento ຈະຖືກນັບຈາກສູນກາງທີ່ຫ້ອງການ VRE ທີ່ຕັ້ງຢູ່ເລກທີ່   
7000 65th Street, Suite A, Sacramento, CA 95823.

VRE ມີເຄື່ອງສະແກນທີ່ມີຂີດຄວາມສາມາດສູງສີ່ເຄື່ອງທີ່ສາມາດສະແກນບັດເລືອກຕັ້ງໄດ້ຫຼາຍກວ່າ 10,000 ໃບຕໍ່ຊົ່ວໂມງຕໍ່ເຄື່ອງ. ມີການຊື້ເຄື່ອງເຫຼົ່ານີ້ມາໃຊ້ງານໃນປີ 2017 ແລະມີຂີດຄວາມສາມາດໃນການສະແກນຫຼາຍກວ່າສອງເທົ່າ. ຫ້ອງການມີເຄື່ອງສະແກນ Canon ເພີ່ມເຕີມ 12 ເຄື່ອງທີ່ສາມາດສະແກນບັດເລືອກຕັ້ງຫຼາຍກວ່າ 4,000 ໃບຕໍ່ຊົ່ວໂມງຕໍ່ເຄື່ອງ ແລະສາມາດໃຊ້ຮ່ວມກັບເຄື່ອງສະແກນຂີດຄວາມສາມາດສູງ.

1. **ການຕິດຕາມກວດສອບບັດເລືອກຕັ້ງ VBM**

ເລຂາທິການລັດຄາລິຟໍເນຍ (SOS) ມີລະບົບຕິດຕາມກວດສອບບັດເລືອກຕັ້ງເອີ້ນວ່າ ບັດເລືອກຕັ້ງຂອງຂ້າພະເຈົ້າຢູ່ໄສ (Where’s My Ballot) ທີ່ດຳເນີນການຜ່ານ BallotTrax. ຜູ້ມີສິດເລືອກຕັ້ງສາມາດສະໝັກໃຊ້ Where’s My Ballot ເພື່ອຄວາມໂປ່ງໃສແລະຄວາມປອດໄພເພີ່ມເຕີມໃນຂະນະທີ່ບັດເລືອກຕັ້ງ VBM ຂອງເຂົາເຈົ້າເຄື່ອນທີ່ຜ່ານລະບົບສົ່ງຈົດໝາຍຂອງ USPS ກັບຄືນມາທີ່ VRE. ຊອງໃສ່ບັດເລືອກຕັ້ງ VBM ຈະຖືກຕິດຕາມໂດຍໃຊ້ບາໂຄ້ດຈົດໝາຍອັດສະລິຍະ (IMB) ເຊິ່ງທາງ USPS ໃຊ້ໃນການຕິດຕາມເມື່ອບັດເລືອກຕັ້ງຖຶກສົ່ງອອກໄປແລະກັບຄືນມາທີ່ VRE.

**ສູນເລືອກຕັ້ງ ແລະ ສະຖານທີ່ປ່ອນບັດເລືອກຕັ້ງ**

§4005(a)(10)(B)

ກົດໝາຍ VCA ກຳນົດໃຫ້ມີເກນແລະສູດໂດຍລະອຽດສຳລັບຕຳແໜ່ງແລະທີ່ຕັ້ງກ່ອງປ່ອນບັດເລືອກຕັ້ງ. ຈະມີການຕັດສິນໃຈກ່ຽວກັບສູນເລືອກຕັ້ງ ແລະ ສະຖານທີ່ປ່ອນບັດເລືອກຕັ້ງໂດຍອີງຕາມການພິຈາລະນາສະເພາະແລະຂໍ້ກຳນົດທີ່ໄດ້ອະທິບາຍໄວ້ຂ້າງລຸ່ມນີ້:

* ໃກ້ກັບລົດໂດຍສານສາທາລະນະ
* ໃກ້ກັບຊຸມຊົນທີ່ມີປະຫວັດການໃຊ້ສິດເລືອກຕັ້ງສຽງທາງໄປສະນີຕ່ຳ
* ໃກ້ກັບສູນປະຊາກອນ
* ໃກ້ກັບຊຸມຊົນທີ່ເປັນຊົນກຸ່ມນ້ອຍດ້ານພາສາ
* ໃກ້ກັບຜູ້ມີສິດເລືອກຕັ້ງທີ່ມີຄວາມພິການ
* ໃກ້ກັບຊຸມຊົນທີ່ມີອັດຕາການເປັນເຈົ້າຂອງລັດສຳລັບຄົວເຮືອນຕ່ຳ
* ໃກ້ກັບຊຸມຊົນທີ່ມີລາຍໄດ້ຕ່ຳ
* ໃກ້ກັບຊຸມຊົນທີ່ຜູ້ມີສິດເລືອກຕັ້ງທີ່ບໍ່ໄດ້ລົງທະບຽນເລືອກຕັ້ງ
* ໃກ້ກັບປະຊາກອນທີ່ແຍກຕົວກະຈາຍຕາມພື່ນທີ່ພູມິສາດ ລວມທັງໃນເຂດພື້ນທີ່ສະຫງວນຂອງຊາວພື້ນເມືອງອາເມລິກາ
* ໃກ້ກັບວິທະຍາເຂດວິທະຍາໄລ ຫຼື ມະຫາວິທະຍາໄລ
* ການເຂົ້າເຖິງບ່ອນຈອດລົດສຳລັບຜູ້ມີຄວາມພິການແລະບ່ອນຈອດລົດຟຣີ
* ໄລຍະທາງແລະເວລາທີ່ຜູ້ມີສິດເລືອກຕັ້ງຕ້ອງເດີນທາງໂດຍລົດຍົນ ຫຼື ລົດໂດຍສານສາທາລະນະ
* ຮູບແບບການຈະລາຈອນໃກ້ກັບສູນເລືອກຕັ້ງ ແລະ ສະຖານທີ່ປ່ອນບັດເລືອກຕັ້ງ

ກ່ອນປີ 2018 ທາງ VRE ໄດ້ດຳເນີນການວິເຄາະເກນຂອງກົດໝາຍ VCA ແລະໄດ້ສ້າງແຜນທີ່ເລື່ອງຣາວກ່ຽວກັບ VCA [(VCA Story Map).](ສົ່ງອີເມວໄປທີ່:voterinfo@saccounty.net?appid=28446dbd51f143d88093e6d643bdc312) VRE ຈະໃຊ້ຂໍ້ມູນດຽວກັນນີ້ສຳລັບສູນເລືອກຕັ້ງ ແລະ ສະຖານທີ່ປ່ອນບັດເລືອກຕັ້ງ 2024. ສາມາດເບິ່ງລາຍຊື່ສະຖານທີ່ປ່ອນບັດເລືອກຕັ້ງທີ່ຄົບຖ້ວນສົມບູນໄດ້ ໃນເອກະສານຊ້ອນທ້າຍ H.

**ສູດ ແລະ ຂໍ້ພິຈາລະນາສູນເລືອກຕັ້ງ**

§4005(a)(10)(l)(vi)(l) ສູດ ແລະ ຂໍ້ພິຈາລະນາສູນເລືອກຕັ້ງ

ກົດໝາຍ VCA ກຳນົດໃຫ້ມີຈຳນວນຂອງສູນເລືອກຕັ້ງຕາມຈຳນວນຜູ້ລົງທະບຽນຜູ້ມີສິດເລືອກຕັ້ງທັງໝົດໃນເຄົາຕີ້ 88 ມື້ກ່ອນການເລືອກຕັ້ງ. ເພື່ອຮັບປະກັນວ່າມີຈຳນວນສູນເລືອກຕັ້ງທີ່ພຽງພໍສຳລັບການຄັດເລືອກ ແບບສຳຫຼວດກ່ຽວກັບສະຖານທີ່ເລືອກຕັ້ງທີ່ຈະເປັນໄປໄດ້ໄດ້ເລີ່ມຕົ້ນຂຶ້ນໃນຕົ້ນປີ 2023. ການຢືນຢັນສະຖານທີ່ທີ່ເປັນຫ້ອງສະໝຸດແລະສູນຊຸມຊົນແມ່ນເລີ່ມຕົ້ນໜຶ່ງປີລ່ວງໜ້າ ແລະຈະສືບຕໍ່ໄປຈົນຮອດສອງເດືອນກ່ອນວັນເລືອກຕັ້ງທີ່ກຳນົດໄວ້.

VRE ຈຳເປັນຕ້ອງຈັດຫາສູນເລືອກຕັ້ງທີ່ທຳການ 11 ມື້ໜຶ່ງບ່ອນ ສຳລັບຜູ້ລົງທະບຽນເລືອກຕັ້ງທຸກ 50,000 ຄົນ ແລະ ສູນເລືອກຕັ້ງທີ່ທຳການ 4 ມື້ໜຶ່ງບ່ອນ ສຳລັບຜູ້ລົງທະບຽນເລືອກຕັ້ງທຸກ 10,000 ຄົນ. ອີງຕາມປະມານການການເພີ່ມຂື້ນຂອງຈຳນວນຜູ້ລົງທະບຽນຜູ້ມີສິດເລືອກຕັ້ງທັງໝົດ ທາງ VRE ກຳລັງຊອກຫາເພື່ອຢືນຢັນສິ່ງຕໍ່ໄປນີ້ສຳລັບການເລືອກຕັ້ງໃນເດືອນມີນາ ແລະ ເດືອນພະຈິກ ປີ 2024:

* ສູນເລືອກຕັ້ງທີ່ທຳການ 11 ມື້ 18 ບ່ອນ (1 ບ່ອນສຳລັບຜູ້ລົງທະບຽນເລືອກຕັ້ງທຸກ 50,000 ຄົນ)
* ສູນເລືອກຕັ້ງທີ່ທຳການ 4 ມື້ 90 ບ່ອນ (1 ບ່ອນສຳລັບຜູ້ລົງທະບຽນເລືອກຕັ້ງທຸກ 10,000 ຄົນ)

ຕັ້ງແຕ່ເດືອນເມສາ ປີ 2023 ທາງເຄົາຕີ້ Sacramento ມີຜູ້ລົງທະບຽນເລືອກຕັ້ງ 870,687 ຄົນ. VRE ປະມານການວ່າຈຳນວນຜູ້ລົງທະບຽນເລືອກຕັ້ງຈະເພີ່ມຂື້ນເປັນ 900,000 ຄົນກ່ອນເຖິງຮອບການເລືອກຕັ້ງປີ 2024.

**ຂໍ້່ກຳນົດຂັ້ນຕ່ຳຂອງສູນເລືອກຕັ້ງ ແລະ ການເລືອກສະຖານທີ່**

ກ່ອນປີ 2018 ທາງ VRE ໄດ້ດຳເນີນການວິເຄາະເກນຂອງກົດໝາຍ VCA ແລະໄດ້ສ້າງ [VCA Story Map.](https://elections.saccounty.gov/Pages/accessiblevbm.aspx?appid=28446dbd51f143d88093e6d643bdc312) VRE ຈະໃຊ້ຂໍ້ມູນດຽວກັນນີ້ສຳລັບສະຖານທີ່ຕັ້ງສູນເລືອກຕັ້ງໃນປີ 2024.

ສະຖານທີ່ຕັ້ງສູນເລືອກຕັ້ງຈະຖືກເລືອກຕາມຂໍ້ກຳນົດທີ່ລະບຸໄວ້ໃນລັດຖະບັນຍັດ, ການເຂົ້າເຖິງຂອງຜູ້ມີສິດເລືອກຕັ້ງທີ່ມີຄວາມພິການແລະຄວາມຕ້ອງການດ້ານພາສາ, ຄວາມພ້ອມຂອງສະຖານທີ່ຕັ້ງ ແລະຄຳຄິດເຫັນຂອງປະຊາຊົນ.

ສາມາດເບິ່ງລາຍຊື່ສະຖານທີ່ປ່ອນບັດເລືອກຕັ້ງທີ່ຄົບຖ້ວນສົມບູນໄດ້ໃນເອກະສານຊ້ອນທ້າຍ G.

**ການປະເມີນແບບສຳຫຼວດກ່ຽວກັບສູນເລືອກຕັ້ງ**

ນອກເໜືອຈາກການພິຈາລະນາເກນທີ່ກຳນົດ ມີການໃຊ້ການປະເມີນດ້ານການເຂົ້າເຖິງສູນເລືອກຕັ້ງເພື່ອກຳນົດວ່າອຸປະສັກທີ່ມີຢູ່ທີ່ອາດຈະສົ່ງຜົນກະທົບຕໍ່ຄວາມສາມາດຂອງຜູ້ມີສິດເລືອກຕັ້ງໃນການລົງຄະແນນສຽງຢ່າງເປັນສ່ວນຕົວແລະເປັນອິດສະຫຼະຫຼືບໍ. VRE ຍັງປະເມີນອົງປະກອບອື່ນໆ ເຊັ່ນ ເສັ້ນທາງການເດີນທາງ, ຂະໜາດຂອງພື້ນທີ່ລົງຄະແນນສຽງ, ການມີແສງສະຫວ່າງພຽງພໍ, ພື້ນທີ່ທາງພູມິສາດຂອງສະຖານທີ່ທີ່ສະເໜີ ແລະ ກຳລັງໄຟຟ້າ.

**ຂັ້ນຕອນການສັນຫາສະຖານທີ່ຕັ້ງສູນເລືອກຕັ້ງ**

ສະຖານທີ່ທີ່ບໍ່ສາມາດຮອງຮັບການດຳເນີນງານຂອງສູນເລືອກຕັ້ງ ເຊັ່ນ ບ້ານພັກສ່ວນຕົວ ແລະ ສະຖານທີ່ທີ່ມີພື້ນທີ່ຕ່ຳກວ່າ 1,000 ຕາລາງຟຸດ ໄດ້ຮັບການຕິດຕໍ່ເພື່ອແຈ້ງໃຫ້ຮູ້ເຖິງການປ່ຽນໄປໃຊ້ຮູບແບບການລົງຄະແນນສຽງແບບໃໝ່ ແລະ ຂອບໃຈເຂົາເຈົ້າສຳລັບການໃຫ້ບໍລີການທີ່ຜ່ານມາ. ສະຖານທີ່ທີ່ເຫຼືອໄດ້ຖືກເລື່ອນໄປສູ່ການທົບທວນໃນລະດັບຕໍ່ໄປໃນຂັ້ນຕອນການສັນຫາ.

**ການວິໄຈສຶກສາກ່ຽວກັບສະຖານທີ່ຕັ້ງສູນເລືອກຕັ້ງ**

ອີງຕາມຂັ້ນຕອນການສັນຫາສະຖານທີ່ກ່ອນໜ້ານີ້ VRE ເກັບຮັກສາລາຍຊື່ສະຖານທີ່ຕັ້ງສູນເລືອກຕັ້ງທີ່ມີສັກກະຍະພາບຫຼາຍກວ່າ 335 ບ່ອນ ແລະທົບທວນເປັນປົກກະຕິດ້ານການປະຕິບັດຕາມຂໍ້ກຳນົດດ້ານຄວາມສາມາດໃນການເຂົ້າເຖິງ.

ເນື່ອງຈາກຈຳເປັນຕ້ອງມີສູນເລືອກຕັ້ງເພີ່ມເຕີມ ທັງສະຖານທີ່ເອກະຊົນແລະຂອງລັດຖະບານໄດ້ຮັບການຕິດຕໍ່ເພື່ອກຳນົດຄວາມພ້ອມແລະຄ່າໃຊ້ຈ່າຍທີ່ຈະເກີດຂຶ້ນ. ເມື່ອມີການຢືນຢັນສະຖານທີ່ ຈະມີການດຳເນີນການສຳຫຼວດທີ່ຕັ້ງເພື່ອເຮັດໃຫ້ແນ່ໃຈວ່າເປັນໄປຕາມຂໍ້ກຳນົດຂັ້ນຕ່ຳແລະການປະຕິບັດຕາມດ້ານການເຂົ້າເຖິງ.

ເປັນການສອດຄ່ອງກັບການວິໄຈສຶກສາ Polling Place ທີ່ໃຊ້ກ່ອນໜ້ານີ້ ມີການປະເມີນອະສັງຫາລິມະຊັບແລະສະຖານທີ່ຂອງລັດພາຍໃນເຄົາຕີ້ເພີ່ມເຕີມຢ່າງຕໍ່ເນື່ອງແລະມີການເພີ່ມລາຍຊື່ເຂົາໄປໃນລາຍຊື່ຫຼັກເພື່ອການວິໄຈສຶກສາເພີ່ມເຕີມ. ສະຖານທີ່ທີ່ເໝາະສົມທີ່ຍົງຍໍ່ເຄີຍເປັນ Polling Places ໄດ້ຮັບການຕິດຕໍ່ໃຫ້ເປັນສະຖານທີ່ທີ່ຈະສຳຫຼວດເພື່ອໃຫ້ເປັນສະຖານທີ່ຕັ້ງສູນເລືອກຕັ້ງ.

**ລາຍຊື່ສູນເລືອກຕັ້ງທີ່ມີສັກກະຍະພາບພ້ອມດ້ວຍວັນແລະເວລາທຳການ**

§4005(a)(10)(l)(vi)(III), §4005(a)(10)(l)(vi)(VI)

ລາຍຊື່ສະຖານທີ່ຕັ້ງສູນເລືອກຕັ້ງທີ່ສະເໜີອາດຈະເບິ່ງໄດ້ທີ່ເອກະສານຊ້ອນທ້າຍ G. ເມື່ອມີການຢືນຢັນສະຖານທີ່ຕັ້ງສູນເລືອກຕັ້ງ ຈະມີການແກ້ໄຂປັບປຸງເອກະສານຊ້ອນທ້າຍ.

ຖ້າຕ້ອງການເບິ່ງລາຍຊື່ສະຖານທີ່ຕັ້ງສູນເລືອກຕັ້ງທີ່ຄົບຖ້ວນສົມບູນສຳລັບການເລືອກຕັ້ງທີ່ກຳລັງຈະມີຂຶ້ນ ໃຫ້ໄປທີ່ເວັບໄຊ VRE website ທີ່ [elections.saccounty.gov](https://elections.saccounty.net/Documents/EAP-2024/ສົ່ງອີເມວໄປທີ່:vbm@saccounty.gov) ເລີ່ມຕັ້ງແຕ່ 29 ມື້ກ່ອນວັນເລືອກຕັ້ງ.

**ແຜນທີ່ພື້ນທີ່ແນະນຳສຳລັບສູນເລືອກຕັ້ງ**

ເບິ່ງເອກກະສານຊ້ອນທ້າຍ I.

**ແຜນຜັງສູນເລືອກຕັ້ງ**

§4005(a)(10)(l)(vi)(XI)

ຜູ້ຢູ່ອາໄສຢູ່ໃນເຄົາຕີ້ Sacramento ທີ່ມີສິດເລືອກຕັ້ງອາດຈະສາມາດໄປລົງຄະແນນສຽງທີ່ສູນເລືອກຕັ້ງໃດກໍ່ໄດ້ ເລີ່ມຕັ້ງແຕ່ 10 ມື້ກ່ອນວັນເລືອກຕັ້ງ. ສູນເລືອກຕັ້ງສະເໜີບໍລິການທີ່ຍົກລະດັບແລະສິດປະໂຫຍດຕ່າງໆໃຫ້ແກ່ຜູ້ມີສິດເລືອກຕັ້ງທີ່ປອດໄພແລະສະດວກສະບາຍ.

ສູນເລືອກຕັ້ງທຸກແຫ່ງຈະມີອຸປະກອນຢ່າງໜ້ອຍ:

* ແລັບທັອບເຊັກອິນສອງເຄື່ອງເພື່ອຢັ້ງຢືນສະຖານະແລະສິດຂອງຜູ້ມີສິດເລືອກຕັ້ງຢ່າງປອດໄພ
* ຕູ້ົລົງຄະແນນສຽງສຳລັບຜູ້ມີຄວາມພິການສຳລັບຕັ່ງນັ່ງ ຫຼື ລໍ້ເລື່ອນສອງຕູ້
* ແວ່ນຂະຫຍາຍແລະອຸປະກອນຈັບປາກກາ
* ອຸປະກອນເຮັດເຄື່ອງໝາຍໃສ່ບັດເລືອກຕັ້ງ
* ເຄື່ອງພິມບັດເລືອກຕັ້ງ

ທີ່ສູນເລືອກຕັ້ງ ຜູ້ມີສິດເລືອກຕັ້ງຈະສາມາດ:

* ລົງຄະແນນສຽງດ້ວຍຕົນເອງ
* ຂໍຮັບບັດເລືອກຕັ້ງທົດແທນ
* ປ່ອນບັດເລືອກຕັ້ງ VBM ທີ່ກາເລືອກແລ້ວ
* ໃຊ້ໍ້ອຸປະກອນເຮັດເຄື່ອງໝາຍໃສ່ບັດເລືອກຕັ້ງເພື່ອກາບັດເລືອກຕັ້ງຂອງເຂົາເຈົ້າຢ່າງເປັນອິດສະຫຼະແລະເປັນສ່ວນຕົວ
* ໄດ້ຮັບຄວາມຊ່ວຍເຫຼືອດ້ານພາສາ
* ລົງທະບຽນເລືອກຕັ້ງເປັນຄັ້ງທຳອິດ ຫຼື ອັບເດດການລົງທະບຽນຂອງເຂົາເຈົ້າໂດຍໃຊ້ການລົງທະບຽນຜູ້ມີສິດເລືອກຕັ້ງແບບມີເງື່ອນໄຂ

ສະຖານທີ່ທັງໝົດຈະໄດ້ຮັບແນວທາງກ່ຽວກັບແຜນຜັງເພື່ອໃຫ້ແນ່ໃຈວ່າທີການຈັດວາງຕູ້ົລົງຄະແນນສຽງແລະອຸປະກອນເຮັດເຄື່ອງໝາຍໃສ່ບັດເລືອກຕັ້ງໃຫ້ຢູ່ໃນລັກສະນະທີ່ຊ່ວຍໃຫ້ຜູ້ມີສິດເລືອກຕັ້ງກາເຄື່ອງໝາຍໃສ່ບັດເລືອກຕັ້ງຢ່າງເປັນສ່ວນຕົວ. ແຜນຜັງການຈັດວາງແມ່ນອີງໃສ່ຂໍ້ມູນໃນແບບສຳຫຼວດ ແລະ ມີຄວາມລະອຽດອ່ອນຕາມຄວາມຈຳເປັນຂອງຜູ້ມີສິດເລືອກຕັ້ງ ແລະ ຈະໄດ້ຮັບການປັບປ່ຽນເພື່ອອຳນວຍຄວາມສະດວກຕາມພື້ນທີ່ລົງຄະແນນສຽງທີ່ແຕກຕ່າງກັນໃນແຕ່ລະສະຖານທີ່.

ສາມາດເບິ່ງຕົວຢ່າງແຜນຜັງໄດ້ທີ່ເອກະສານຊ້ອນທ້າຍ E.

**ຈຳນວນເຈົ້າໜ້າທີ່ສູນເລືອກຕັ້ງ ແລະ ການຝຶກອົບຮົມ**

§4005(a)(10)(l)(vi)(IX)

ເລີ່ມຕັ້ງແຕ່ເດືອນມັງກອນ ປີ 2024 ທາງ VRE ຈະຝຶກອົບຮົມເຈົ້າໜ້າທີ່ສູນເລືອກຕັ້ງຫຼາຍກວ່າ 1,000 ຄົນເພື່ອເຮັດວຽກທີ່ສູນເລືອກຕັ້ງທົ່ວເຄົາຕີ້ Sacramento. ບຸຄຄົນທົ່ວໄປໄດ້ຮັບອະນຸຍາດໃຫ້ເຂົ້າຮ່ວມການຝຶກອົບຮົມບາງສ່ວນ ແຕ່ບໍ່ໄດ້ຮັບອະນຸຍາດໃຫ້ເຂົ້າຮ່ວມໃນພາກປະຕິບັດເນື່ອງຈາກຊອບແວທີ່ເປັນກຳມະສິດ, ຄວາມເປັນສ່ວນຕົວຂອງຜູ້ມີສິດເລືອກຕັ້ງ ແລະ ຂໍ້ກັງວົນດ້ານຄວາມປອດໄພ.

|  |  |  |  |  |  |
| --- | --- | --- | --- | --- | --- |
| **ປະເພດຂອງ ສູນເລືອກຕັ້ງ** | **# ທີ່ຕັ້ງ** | **ປະເພດຂອງເຈົ້າໜ້າທີ່** | **# ມື້** | **ກະ** **ເຕັມມື້** | **ຈຳນວນເຈົ້າໜ້າທີ່ທີ່ປະມານການ** |
| 11 ມື້ | 18 | ເຈົ້າໜ້າທີ່ 6 ຄົນ | 7 ມື້ | 18 ບ່ອນ x 6 ຄົນ | 108 |
| 4 ມື້ | 90 | ເຈົ້າໜ້າທີ່ 12 ຄົນ | 4 ມື້ | 90 ບ່ອນ x 12 ຄົນ | 1,080 |
| ຈຳນວນທັງໝົດທີ່ຕ້ອງການທີ່ປະມານການ |  |  |  |  | 1,188 |

**ການຝຶກອົບຮົມເຈົ້າໜ້າທີ່ສູນເລືອກຕັ້ງ**

ເຈົ້າໜ້າທີ່ທຸກຄົນ ລວມທັງຜູ້ທີ່ເຮັດວຽກທີ່ສູນເລືອກຕັ້ງ ແລະຜູ້ທີ່ສະໜັບສະໜູນດ້ານເຕັກນິກ ແລະສະໜັບສະໜູນດ້ານການປະຕິບັດຕາມຈະເຂົ້າຮ່ວມໃນຫຼັກສູດການຝຶກອົບຮົມທີ່ກ່ຽວຂ້ອງກັບການໃຊ້ງານອຸປະກອນລົງຄະແນນສຽງ, ການຈັດຕັ້ງສູນເລືອກຕັ້ງ, ການຊ່ວຍເຫຼືອແລະການດຳເນີນການກ່ຽວກັບຜູ້ມີສິດເລືອກຕັ້ງ, ການຮັກສາຄວາມປອດໄພຂອງອຸປະກອນທີ່ລະອຽດອ່ອນ ແລະ ຂັ້ນຕອນທີ່ເໝາະສົມໃນກໍລະນີສຸກເສີນ.

**ສູດຄິດໄລ່ສະຖານທີ່ຕັ້ງກ່ອງປ່ອນບັດເລືອກຕັ້ງ ແລະ ຂໍ້ພິຈາລະນາ**

§4005(a)(10)(l)(vi)(II)

ກົດໝາຍ VCA ກຳນົດໃຫ້ຈຳນວນກ່ອງປ່ອນບັດເລືອກຕັ້ງແມ່ນອີງໃສ່ຈຳນວນຜູ້ລົງທະບຽນຜູ້ມີສິດເລືອກຕັ້ງທັງໝົດໃນເຄົາຕີ້ 88 ມື້ກ່ອນການເລືອກຕັ້ງ. ເພື່ອຮັບປະກັນວ່າມີຈຳນວນກ່ອງປ່ອນບັດເລືອກຕັ້ງທີ່ພຽງພໍສຳລັບການຄັດເລືອກ ແບບສຳຫຼວດກ່ຽວກັບສະຖານທີ່ເລືອກຕັ້ງທີ່ມີສັກກາຍະພາບໄດ້ເລີ່ມຕົ້ນຂຶ້ນໃນຕົ້ນປີ 2023. ການຢືນຢັນສະຖານທີ່ທີ່ເປັນຫ້ອງສະໝຸດແລະສູນຊຸມຊົນແມ່ນເລີ່ມຕົ້ນໜຶ່ງປີລ່ວງໜ້າ ແລະຈະສືບຕໍ່ໄປຈົນຮອດສອງເດືອນກ່ອນວັນເລືອກຕັ້ງທີ່ກຳນົດໄວ້.

VRE ຈຳເປັນຕ້ອງຈັດໃຫ້ມີສະຖານທີ່ຕັ້ງກ່ອງປ່ອນບັດເລືອກຕັ້ງໜື່ງບ່ອນສຳລັບຜູ້ລົງທະບຽນເລືອກຕັ້ງທຸກ 15,000 ຄົນ. ອີງຕາມປະມານການການເພີ່ມຂື້ນຂອງຈຳນວນຜູ້ລົງທະບຽນຜູ້ມີສິດເລືອກຕັ້ງທັງໝົດ ທາງ VRE ກຳລັງຊອກຫາເພື່ອຢືນຢັນສິ່ງຕໍ່ໄປນີ້ສຳລັບການເລືອກຕັ້ງໃນເດືອນມີນາ ແລະ ເດືອນພະຈິກ ປີ 2024:

* ກ່ອງປ່ອນບັດເລືອກຕັ້ງ 60 ກ່ອງ (1 ກ່ອງສຳລັບຜູ້ລົງທະບຽນເລືອກຕັ້ງທຸກ 15,000 ຄົນ)

ຕັ້ງແຕ່ເດືອນເມສາ ປີ 2023 ທາງເຄົາຕີ້ Sacramento ມີຜູ້ລົງທະບຽນເລືອກຕັ້ງ 870,687 ຄົນ. VRE ປະມານການວ່າຈຳນວນຜູ້ລົງທະບຽນເລືອກຕັ້ງຈະເພີ່ມຂື້ນເປັນ 900,000 ຄົນກ່ອນເຖິງຮອບການເລືອກຕັ້ງປີ 2024.

**ຂໍ້ກຳນົດຂັ້ນຕ່ຳສຳລັບກ່ອງປ່ອນບັດເລືອກຕັ້ງ**

§4005(a)(10)(l)(vi)(VII)

ນອກຈາກຂໍ້ກຳນົດຂັ້ນຕ່ຳຂອງກົດໝາຍ VCA ເລຂາທິການຂອງລັດຄາລິຟໍເນຍກຳນົດ [ກົດລະບຽບ](https://www.sos.ca.gov/administration/regulations/current-regulations/elections/vote-mail-ballot-drop-boxes-and-drop-locations/) ເພື່ອບັງຄັບໃຊ້ຂໍ້ກຳນົດດ້ານການເຂົ້າເຖິງແລະດ້ານພາສາ. ກ່ອງປ່ອນບັດເລືອກຕັ້ງຂອງ VRE ຖືກອອກແບບມາເພື່ອໃຫ້ເປັນໄປຕາມຂໍ້ກຳນົດດ້ານການເຂົ້າເຖິງ, ການອອກແບບ ແລະການແຈ້ງຂໍ້ມູນໃຫ້ແກ່ປະຊາຊົນ.

ສະຖານທີ່ຕັ້ງກ່ອງປ່ອນບັດເລືອກຕັ້ງນັ້ນ ບໍ່ວ່າຈະຢູ່ໃນຮົ່ມຫຼືກາງແຈ້ງ ແມ່ນໄດ້ຮັບການກຳນົດໂດຍອີງໃສ່ຂໍ້ກຳນົດທີ່ລະບຸໄວ້ໃນກົດໝາຍ VCA, ການເຂົ້າເຖິງສຳລັບຜູ້ມີສິດເລືອກຕັ້ງທີ່ມີຄວາມພິການ ແລະຄວາມຕ້ອງການດ້ານພາສາ, ຄວາມພ້ອມຂອງສະຖານທີ່ຕັ້ງ ແລະຄຳຄິດເຫັນຂອງປະຊາຊົນ.

**ການປະເມີນແບບສຳຫຼວດກ່ຽວກັບກ່ອງປ່ອນບັດເລືອກຕັ້ງ**

ນອກເໜືອຈາກການພິຈາລະນາເກນທີ່ກຳນົດ ມີການໃຊ້ການປະເມີນດ້ານການເຂົ້າເຖິງກ່ອງປ່ອນບັດເລືອກຕັ້ງເພື່ອກຳນົດວ່າອຸປະສັກທີ່ມີຢູ່ທີ່ອາດຈະສົ່ງຜົນກະທົບຕໍ່ຄວາມສາມາດຂອງຜູ້ມີສິດເລືອກຕັ້ງໃນການລົງຄະແນນສຽງຢ່າງເປັນສ່ວນຕົວແລະເປັນອິດສະຫຼະຫຼືບໍ. VRE ຍັງປະເມີນອົງປະກອບອື່ນໆ ເຊັ່ນ ເສັ້ນທາງການເດີນທາງ, ຂະໜາດຂອງພື້ນທີ່ລົງຄະແນນສຽງ, ການມີແສງສະຫວ່າງພຽງພໍ, ພື້ນທີ່ທາງພູມິສາດຂອງສະຖານທີ່ທີ່ສະເໜີ.

**ລາຍຊື່ສະຖານທີ່ຕັ້ງກ່ອງປ່ອນບັດເລືອກຕັ້ງພ້ອມດ້ວນວັນແລະເວລາທຳການທີ່ເປັນໄປໄດ້**

§4005(a)(10)(l)(vi)(IV), §4005(a)(10)(l)(vi)(VII)

ສາມາດເບິ່ງລາຍຊື່ສະຖານທີ່ຕັ້ງກ່ອງປ່ອນບັດເລືອກຕັ້ງທີ່ສະເໜີໄດ້ໃນເອກກະສານຊ້ອນທ້າຍ H. ເມື່ອມີການຢັ້ງຢືນສະຖານທີ່ຕັ້ງກ່ອງປ່ອນບັດເລືອກຕັ້ງ ຈະມີການແກ້ໄຂປັບປຸງເອກກະສານຊ້ອນທ້າຍ.

ຖ້າຕ້ອງການເບິ່ງລາຍຊື່ສະຖານທີ່ຕັ້ງກ່ອງປ່ອນບັດເລືອກຕັ້ງທີ່ຄົບຖ້ວນສົມບູນສຳລັບການເລືອກຕັ້ງທີ່ກຳລັງຈະມີຂຶ້ນ ໃຫ້ໄປທີ່ເວັບໄຊ VRE ທີ່ [elections.saccounty.gov](https://www.elections.saccounty.gov) ເລີ່ມຕັ້ງແຕ່ 29 ມື້ກ່ອນວັນເລືອກຕັ້ງ.

**ແຜນທີ່ພື້ນທີ່ທີ່ສະເໜີໃຊ້ເປັນສະຖານທີ່ຕັ້ງກ່ອງປ່ອນບັດເລືອກຕັ້ງ**

ເບິ່ງເອກກະສານຊ້ອນທ້າຍ I.

**ບໍລິການສຳລັບຜູ້ມີສິດເລືອກຕັ້ງທີ່ມີຄວາມພິການ**

§4005(a)(10)(l)(vi)(X)

VRE ມຸ່ງໝັນທີ່ຈະເຮັດວຽກກັບຜູ້ມີສິດເລືອກຕັ້ງທີ່ມີຄວາມພິການເພື່ອເພີ່ມການເຂົ້າເຖິງກະບວນການທາງປະຊາທິປະໄຕ. ເວັບໄຊ VRE ໃຫ້ຂໍ້ມູນທົ່ວໄປກ່ຽວກັບຄວາມພະຍາຍາມເຫຼົ່ານີ້ ແລະຊັບພະບາກອນທີ່ມີໃຫ້ກັບຜູ້ມີສິດເລືອກຕັ້ງທີ່ມີຄວາມພິການ ລວມທັງລະບົບເລືອກຕັ້ງທາງໄປສະນີທີ່ສາມາດເຂົ້າເຖິງໄດ້ຈາກທາງໄກ (RAVBM), ບໍລິການສຳລັບຜູ້ມີມີຄວາມພິການທີ່ມີໃຫ້ທີ່ສູນເລືອກຕັ້ງ, ການມີຂໍ້ມູນການເລືອກຕັ້ງໃນຮູບແບບອື່ນ ແລະ VAAC. ມີລາຍການທາງເລືອກໃນການເຂົ້າເຖິງການເລືອກຕັ້ງ ແລະ ຄວາມຊ່ວຍເຫຼືອທີ່ລະບຸໃນ [ເວັບໄຊ VRE](https://elections.saccounty.net/VotebyMail/Pages/Voting_Before_Election_Day.aspx).

**ຄະນະກຳມະການທີ່ປຶກສາດ້ານການເຂົ້າເຖິງການເລືອກຕັ້ງ (VAAC)**

§4005(a)(9)(B)

VRE ໄດ້ກຳນົດໃຫ້ມີຄະນະກຳມະການທີ່ປຶກສາດ້ານການເຂົ້າເຖິງການເລືອກຕັ້ງ (VAAC) ໃນປີ 2017 ໃນຖານະທີ່ເປັນຄະນະກຳມະການທີ່ປຶກສາທີ່ເປັນພົນລະເມືອງເພື່ອໃຫ້ຄຳແນະນຳເພື່ອການປັບປຸງການເຂົ້າເຖິງການເລືອກຕັ້ງໃນຂະນະທີ່ເຮັດວຽກໃນການລະບູແລະກຳຈັດອຸປະສັກ. VAAC ໄດ້ຮັບການອອກແບບມາເພື້ອໃຫ້ຄຳແນະນຳແລະໃຫ້ຄວາມຊ່ວຍເຫຼືອເພື່ອຮັບປະກັນວ່າຜູ້ມີສິດເລືອກຕັ້ງທຸກຄົນໃນເຄົາຕີ້ Sacramento ສາມາດລົງຄະແນນສຽງໄດ້ຢ່າງອິດສະຫຼະແລະເປັນສ່ວນຕົວ. VRE ຈະເຮັດວຽກຮ່ວມກັບສະມາຊິກ VAAC ໃນການໃຫ້ຂໍ້ມູນແລະທາງເລືອກອື່ນໃນການລົງຄະແນນສຽງສຳລັບຜູ້ມີສິດເລືອກຕັ້ງທີ່ມີຄວາມພິການ.

ສາມາດເບີ່ງເປົ້າໝາຍ ແລະ ວາລະຂອງ VAAC ໄດ້ທີ່ [ໜ້າເວັບ VAAC](https://www.sos.ca.gov/administration/regulations/current-regulations/elections/voting-system-certification-regulations).

**ແບບສຳຫຼວດກ່ຽວກັບການເຂົ້າເຖິງທີ່ອັບເດດ**

§4005(a)(4)(C)

ເພື່ອເປັນການປະຕິບັດຕາມຂໍ້ກຳນົດດ້ານການເຂົ້າເຖິງ ໄດ້ມີການທົບທວນລາຍການກວດສອບດ້ານການເຂົ້າເຖິງຂອງເລຂາທິການຂອງລັດ ແລະ ໄດ້ມີການໃສ່ຂໍ້ກຳນົດເພີ່ມເຕີມໃນແບບສຳຫຼວດດ້ານການເຂົ້າເຖິງຂອງ VRE. ສະບັບແກ້ໄຂປັບປຸງແມ່ນເນັ້ນໃສ່ການກວດສອບທີ່ເລີກເຊິງກ່ຽວກັບເສັ້ນທາງການເດີນທາງຈາກການຂົນສົ່ງສາທາລະນະ, ການຊອກຫາສະຖານທີ່ຕັ້ງທີ່ມີພື້ນທີ່ຈອດລົດຈຳນວນສູງສຸດສຳລັບຜູ້ມີຄວາມພິການ ແລະຄຳຖາມເພີ່ມເຕີມເພື່ອແຍກຄວາມແຕກຕ່າງລະຫວ່າງປະເພດຂອງທາງລາດ.

ແບບສຳຫຼວດທີ່ຜ່ານມາຍັງໄດ້ຮັບການທົບທວນເພື່ອໃຫ້ແນ່ໃຈວ່າຄຳຖາມທຸກຂໍ້ໃນແບບສຳຫຼວດສະບັບປະຈຸບັນປະຕິບັດຕາມລາຍການກວດສອບຂອງເລຂາທິການຂອງລັດ ແລະ ຂໍ້ກຳນົດໃນກົດໝາຍ VCA. ຮູບແບບຂອງແບບສຳຫຼວດສູນເລືອກຕັ້ງຍັງໄດ້ຮັບການແກ້ໄຂປັບປຸງຈາກສະບັບເຈ້ຍກ່ອນໜ້ານີ້ ແລະສະບັບເອເລັກໂຕຣນິກທີ່ລ້າສະໄໝໃຫ້ເປັນໂປແກມທີ່ອີງໃສ່ແອປພລິເຄຊັນທີ່ສາມາດໃຊ້ໄດ້ເທິງອຸປະກອນມືຖືເອເລັກໂຕຣນິກ.

**ຂໍ້ມູນສຳລັບບໍລິການສຳລັບຜູ້ມີສິດເລືອກຕັ້ງທີ່ມີຄວາມພິການລວມຢູ່ໃນຄູ່ມືຂອງເຄົາຕີ້ໃຫ້ຂໍ້ມູນແກ່ຜູ້ມີສິດເລືອກຕັ້ງ ແລະ ຄຳແນະນຳຂອງ VBM**

§4005(a)(8)(B)(i)(IV)

ຜູ້ມີສິດເລືອກຕັ້ງທີ່ມີຄວາມພິການມີທາງເລືອກໃນການເຂົ້າເຖິງການເລືອກຕັ້ງຫຼາຍທາງ. VRE ກະກຽມຄູ່ມືຂອງເຄົາຕີ້ໃຫ້ຂໍ້ມູນແກ່ຜູ້ມີສິດເລືອກຕັ້ງ (CVIG) ສຳລັບການເລືອກຕັ້ງແຕ່ລະຄັ້ງ ເຊິ່ງປະກອບດ້ວຍຂໍ້ມູນກ່ຽວກັບຂັ້ນຕອນຂອງ VBM ແລະ ຄຳແນະນຳໃນການໃຊ້ລະບົບ RAVBM. ມີຄຳແນະນຳ CVIG ໃຫ້ເປັນຕົວອັກສອນຂະຫຍາດໃຫຍ່, ເອກະສານ PDF ທາງອອນລາຍ ແລະ ທາງເລືອກໃນການເຂົ້າເຖິງໂດຍການອ່ານໜ້າຈໍໂດຍໃຊ້ເຄື່ອງມືຄົ້ນຫາຜູ້ມີສິດເລືອກຕັ້ງຂອງ VRE. ມີມາດຕະການໃຫ້ໃນຮູບແບບສຽງເທິງເວັບໄຊຂອງພວກເຮົາ ເລີ່ມຕັ້ງແຕ່ 29 ມື້ກ່ອນການເລືອກຕັ້ງ. ສາມາດຮ້ອງຂໍຄຳແນະນຳ CVIG ເປັນຕົວອັກສອນຂະຫຍາດໃຫຍ່ ແລະມາດຕະການຮູບແບບສຽງ ໂດຍສົ່ງອີເມວໄປທີ່ [voter-outreach@saccounty.gov](https://pollingplacelookupen.saccounty.net/LookupPollingPlace_VoterRegLookup.aspx) or calling VRE at (916) 875- 6451. ມາດຕະການໃນຮູບແບບສຽງຍັງມີໃຫ້ທີ່ສະຖານທີ່ດັ່ງຕໍ່ໄປນີ້:

* Braille & Talking Book Library, 900 N Street #100, Sacramento, CA 95814
* Folsom Library, 411 Stafford Street, Folsom, CA 95630
* Sacramento Central Library, 828 I Street, Sacramento, CA 95814
* Sacramento Society for the Blind, 1238 S Street, Sacramento CA 95811
* Sacramento County Voter Registration & Elections, 7000 65th Street, Suite A, Sacramento, CA 95823

ເບິ່ງລາຍການທີ່ຄົບຖ້ວນສົມບູນກ່ຽວກັບວິທີການເຂົ້າເຖິງຂໍ້ມູນຮູບແບບອື່ນໄດ້ທີ່ [ເວັບໄຊ VRE](https://www.elections.saccounty.gov).

**ຂໍ້ມູນທີ່ສາມາດເຂົ້າເຖິງໄດ້ທີ່ໂພສທີ່ເວັບໄຊ**

§4005(a)(10)(l)(i)(IV), §4005(a)(8)(B)(ii)

ເວັບໄຊຂອງ VRE ໃຫ້ຂໍ້ມູນແກ່ຜູ້ມີສິດເລືອກຕັ້ງໃນຮູບແບບທີ່ສາມາດເຂົ້າເຖິງໄດ້. ມີການໃຫ້ຄວາມສົນໃຈເປັນພິເສດໃນການອອກແບບເວັບໄຊເພື່ອອຳນວຍຄວາມສະດວກໃນການໃຊ້ງານຮ່ວມກັບໂປແກມອ່ານໜ້າຈໍແລະການນຳທາງໄດ້ງ່າຍ.

ເວັບໄຊໃຫ້ຂໍ້ມູນແກ່ຜູ້ມີສິດເລືອກຕັ້ງກ່ຽວກັບຂັ້ນຕອນການເລືອກຕັ້ງ, ການລົງທະບຽນເລືອກຕັ້ງ, ການນິຕິບັນຍັດກົດໝາຍ VCA ແລະ ແຜນການຈັດການເລືອກຕັ້ງ (EAP). ເວັບໄຊນີ້ຍັງມີໜ້າເວັບສະເພາະ [Assistance for Voters with Disabilities](https://www.elections.saccounty.gov) ເຊິ່ງຈະໃຫ້ຂໍ້ມູນກ່ຽວກັບບໍລິການທີ່ມີໃຫ້ສຳລັບຜູ້ມີສິດເລືອກຕັ້ງທີ່ມີຄວາມພິການ ລວມທັງ:

* ການເຂົ້າເຖິງສະຖານທີ່ລົງຄະແນນສຽງແລະກ່ອງປ່ອນບັດເລືອກຕັ້ງ
* ອຸປະກອນລົງຄະແນນສຽງທີ່ສາມາດເຂົ້າເຖິງໄດ້
* ອຸປະກອນເຮັດເຄື່ອງໝາຍບັດເລືອກຕັ້ງທີ່ສາມາດເຂົ້າເຖິງໄດ້
* ການລົງຄະແນນສຽງຈາກຂອບທາງ
* ຂໍ້ມູນກ່ຽວກັບຄວາມຊ່ວຍເຫຼືອໃນການລົງຄະແນນສຽງ
* ແຫຼ່ງຂໍ້ມູນສຳລັບຜູ້ມີສິດເລືອກຕັ້ງທີ່ມີຄວາມພິການ
* ການຮ້ອງຂໍ [RAVBM](https://elections.saccounty.net/Documents/EAP-2024/ສົ່ອີເມວໄປທີ່:voter-outreach@saccounty.gov) ບັດເລືອກຕັ້ງ

ເວັບໄຊ VRE ໃຫ້ຂໍ້ມູນຈະຮວມຂໍ້ມູນກ່ຽວກັບປະເພດບໍລິການທີ່ມີໃຫ້ສຳລັບຜູ້ມີສິດເລືອກຕັ້ງທີ່ມີຄວາມພິການ, ບໍລິການໃດແດ່ທີ່ສາມາດເຂົ້າເຖິງໄດ້ທີ່ສູນເລືອກຕັ້ງ ແລະອື່ນໆ. ນອກຈາກນີ້ຍັງລວມເຖິງລາຍຊື່ສູນເລືອກຕັ້ງ ແລະກ່ອງປ່ອນບັດເລືອກຕັ້ງໃນຮູບແບບທີ່ສາມາດເຂົ້າເຖິງໄດ້.

**ຜູ້ມີສິດເລືອກຕັ້ງທີ່ມີຄວາມພິການສາມາດຂໍບັດເລືອກຕັ້ງ, ບັດເລືອກຕັ້ງທາງໄປສະນີທີ່ສາມາດເຂົ້າເຖິງໄດ້ຈາກທາງໄກ ຫຼື ບັດເລືອກຕັ້ງທົດແທນໄດ້ແນວໃດ**

§4005(a)(5), §4005(a)(10)(l)(ii)

ທຸກເຄົາຕີ້ຈຳເປັນຕ້ອງຈັດໃຫ້ມີທາງເລືອກໃນການລົງຄະແນນທາງໄປສະນີທີ່ເຂົ້າເຖິງໄດ້ສຳລັບຜູ້ມີສິດເລືອກຕັ້ງ. ລະບົບຈາກທາງໄກນີ້ຊ່ວຍໃຫ້ຜູ້ມີສິດເລືອກຕັ້ງສາມາດດາວໂຫຼດບັດເລືອກຕັ້ງທີ່ຖືກຕ້ອງແລະເຮັດເຄື່ອງໝາຍຕົວເລືອກຂອງຕົນໂດຍໃຊ້ເຕັກໂນໂລຍີຊ່ວຍເຫຼືອຂອງຕົນເອງ. ເມືອເລືອກຕົວເລືອກໃນບັດເລືອກຕັ້ງແລ້ວ ຜູ້ມີສິດເລືອກຕັ້ງຈະຕ້ອງພິມບັດເລືອກຕັ້ງອອກມາ ແລະສົ່ງບັດເລືອກຕັ້ງຂອງເຂົາເຈົ້າກັບຄືນທາງໄປສະນີ, ປ່ອນໃສ່ຕູ້ປ່ອນບັດເລືອກຕັ້ງ, ສົ່ງໄປທີ່ສູນເລືອກຕັ້ງ ຫຼື ສົ່ງໄປທີ່ຫ້ອງການ VRE. ມີວີດີໂອສາທິດແຕ່ລະຂັ້ນຕອນຢູ່ໃນ [ເວັບໄຊ VRE.](https://www.elections.saccounty.gov)

**ການລົງຄະແນນທາງໄປສະນີທີ່ເຂົ້າເຖິງໄດ້ຈາກທາງໄກ (RAVBM)**

§4005(a)(8)(B)(i)(IV), §4005(a)(8)(iii)

ຜູ້ມີສິດເລືອກຕັ້ງທີ່ມີຄວາມພິການສາມາດຂໍລີ້ງເຊື່ອມໂຍງລະບົບ RAVBM ໂດຍສົ່ງໃບສະໝັກທີ່ດ້ານຫຼັງຂອງຄູ່ມືຂອງເຄົາຕີ້ໃຫ້ຂໍ້ມູນແກ່ຜູ້ມີສິດເລືອກຕັ້ງທີ່ຊຳລະເງິນຄ່າສົ່ງໄປສະນີແລ້ວ. ບໍ່ຈຳເປັນຕ້ອງໃຊ້ໃບສະໝັກ ຫຼື ລີ້ງໃນການເຂົ້າເຖິງລະບົບ RAVBM ແລະສາມາດເຂົ້າເຖິງລະບົບທາງອອນລາຍດ້ວຍ [VRE Voter Look-Up Tool](mailto:vbm@saccounty.gov).

ຜູ້ມີສິດເລືອກຕັ້ງທີ່ເລືອກໃຊ້ລະບົບ RAVBM ຕ້ອງມີ:

* ການເຊື່ອມຕໍ່ອິນເຕີເນັດເພື່ອດາວໂຫຼດບັດເລືອກຕັ້ງຂອງຕົນ.
* ເຄື່ອງພິມເພື່ອພິມບັດເລືອກຕັ້ງທີ່ຕົນໄດ້ເຮັດເຄື່ອງໝາຍເລືອກ.

ເມື່ອຜູ້ມີສິດເລືອກຕັ້ງໄດ້ຮັບບັດເລືອກຕັ້ງທາງໄປສະນີ ຜູ້ມີສິດເລືອກຕັ້ງທີ່ໃຊ້ລະບົບ RAVBM ອາດຈະ:

* ໃຊ້ຊອງຈົດໝາຍລະບຸຕົວຕົນສີບົວທີ່ເຂົາເຈົ້າໄດ້ຮັບທາງໄປສະນີເພື່ອສົ່ງບັດເລືອກຕັ້ງກັບຄືນ ຫຼື
* ດາວໂຫຼດຊອງຈົດໝາຍແມ່ແບບຈາກລະບົບ RAVBM ຫຼື
* ໄປຮັບຊອງຈົດໝາຍທົດແທນໄດ້ທີ່ສູນເລືອກຕັ້ງ ຫຼື ສະຖານທີ່ຕັ້ງຕູ້ປ່ອນບັດເລືອກຕັ້ງ.

ຊອງຈົດໝາຍລະບຸຕົວຕົນສີບົວທີ່ສົ່ງໃຫ້ຜູ້ມີສິດເລືອກຕັ້ງທຸກຄົນມີຮອຍເຈາະສອງຮູເພື່ອລະບຸບ່ອນທີ່ຜູ້ມີສິດເລືອກຕັ້ງຄວນຈະເຊັນຊື່.

ຕ້ອງມີການເຊັນຊື່ ຫຼື ເຮັດເຄື່ອງໝາຍລະບຸໜ້າຊອງຈົດໝາຍທຸກຊອງກ່ອນຈະມີການນັບຄະແນນ. ຖ້າບໍ່ມີການເຊັນຊື່ໜ້າຊອງຈົດໝາຍ ຫຼື ຖ້າລາຍເຊັນບໍ່ກົງກັນກັບທີ່ມີໃນແຟ້ມຜູ້ມີສິດເລືອກຕັ້ງ VRE ຈະຕິດຕໍ່ຫາຜູ້ມີສິດເລືອກຕັ້ງເພື່ອຢັ້ງຢືນຂໍ້ມູນຂອງຕົນ.

ເພື່ອທີ່ຈະຢັ້ງຢືນວ່າ VRE ໄດ້ຮັບບັດເລືອກຕັ້ງແລ້ວ ຜູ້ມີສິດເລືອກຕັ້ງສາມາດກວດສອບໄດ້ທີ່ [ເວັບໄຊ VRE](https://pollingplacelookupen.saccounty.gov/Language/EN).

**ປະເພດ ແລະ ຈຳນວນອຸປະກອນເຮັດເຄື່ອງໝາຍບັດເລືອກຕັ້ງທີ່ສາມາດເຂົ້າເຖິງໄດ້**

§4005(a)(2)(B), §4005(a)(4)(D), §4005(a)(10)(l)(vi)(X)

ສູນເລືອກຕັ້ງທຸກບ່ອນຈະຕິດຕັ້ງອຸປະກອນເຮັດເຄື່ອງໝາຍບັດເລືອກຕັ້ງທີ່ສາມາດເຂົ້າເຖິງໄດ້ຢ່າງເຕັມຮູບແບບຢ່າງໜ້ອຍສາມເຄື່ອງ ແລະອາດຈະເພີ່ມຈຳນວນອຸປະກອນ ຂຶ້ນຢູ່ກັບຂະໜາດຂອງຫ້ອງແລະຄວາມຕ້ອງການຂອງຜູ້ມີສິດເລືອກຕັ້ງ. ຈະມີການສະເໜີອຸປະກອນເຮັດເຄື່ອງໝາຍບັດເລືອກຕັ້ງທີ່ສາມາດເຂົ້າເຖິງໄດ້ໃຫ້ແກ່ຜູ້ມີສິດເລືອກຕັ້ງທຸກຄົນ.

ຜູ້ມີສິດເລືອກຕັ້ງສາມາດເຮັດເຄື່ອງໝາຍໃນບັດເລືອກຕັ້ງຂອງເຂົາເຈົ້າໂດຍໃຊ້ໜ້າຈໍສະແດງຜົນສຳຜັດ, ອຸປະກອນສຳຜັດແບບສຽງ ຫຼື ອຸປະກອນເຕັກໂນໂລຍີໍ່ຊ່ວຍເຫຼືອຂອງເຂົາເຈົ້າເອງ. ອຸປະກອນເຮັດເຄື່ອງໝາຍບັດເລືອກຕັ້ງຊ່ວຍໃຫ້ຜູ້ມີສິດເລືອກຕັ້ງທີ່ມີຄວາມພິການມີປະສົບການລົງຄະແນນສຽງດ້ວຍຕົນເອງ. ຈະມີການກະກຽມອຸປະກອນເຮັດເຄື່ອງໝາຍບັດເລືອກຕັ້ງຈະເພື່ອຊ່ວຍໃຫ້ຜູ້ມີສິດເລືອກຕັ້ງທຸກຄົນມີໂອກາດເຮັດເຄື່ອງໝາຍບັດເລືອກຕັ້ງຢ່າງເປັນສ່ວນຕົວແລະເປັນອິດສະຫຼະ.

ຄຸນລັກສະນະສຳຄັນຂອງອຸປະກອນເຮັດເຄື່ອງໝາຍບັດເລືອກຕັ້ງທີ່ສາມາດເຂົ້າເຖິງໄດ້ລວມເຖິງ:

* ແທັບເລັດສຳຜັດໜ້າຈໍທີ່ມີທາງເລືອກໃນການປ່ຽນແປງຂະໜາດຕົວອັກສອນແລະຄວາມຄົມຊັດຂອງແທັບເລັດ.
* ແປັນພິມແບບສຳຜັດສະແດງຜົນເປັນສຽງ (ATI) ພ້ອມອັກສອນເບຣລ.
* ຫູຟັງແລະຄຳແນະນຳໃນກຽວກັບສຽງເປັນພາສາອັງກິດ, ພາສາສະເປນ, ພາສາຈີນກາງ, ພາສາຈີນກວາງຕຸ້ງ, ພາສາໄຕ້ຫວັນ ແລະພາສາຫວຽດນາມ.
* ຫນ້າກາກເພື່ອຄວາມເປັນສ່ວນຕົວສໍາລັບຜູ້ມີສິດເລືອກຕັ້ງທີ່ມີການມອງເຫັນບໍ່ຊັດເຈນເພື່ອຮັບປະກັນວ່າມີການເກັບຮັກສາຄວາມລັບໃນການລົງຄະແນນສຽງຂອງເຂົາເຈົ້າໃນຂະນະທີ່ໃຊ້ຄໍາແນະນໍາແບບສຽງ.
* ຄວາມສາມາດສຳລັບຜູ້ມີສິດເລືອກຕັ້ງໃນການໃຊ້ໍ້ອຸປະກອນ ຊ່ວຍເຫຼືອ Paddle ຫຼື Sip ແລະ Puff ຂອງເຂົາເຈົ້າເອງ.

ອຸປະກອນນີ້ບໍ່ໄດ້ບັນທຶກຄະແນນສຽງ ຫຼື ນັບຄະແນນສຽງໃດໆ. ເມືອເຮັດເຄື່ອງໝາຍບັດເລືອກຕັ້ງແລ້ວ ຜູ້ມີສິດເລືອກຕັ້ງຕ້ອງພິມບັດເລືອກຕັ້ງທີ່ເຮັດເຄື່ອງໝາຍອອກມາແລະປ່ອນບັດເລືອກຕັ້ງທີ່ທີ່ພິມອອກມາໃສ່ໃນກ່ອງປ່ອນບັດເລືອກຕັ້ງ. ຈະບໍ່ມີການເກັບຮັກສາຂໍ້ມູນຜູ້ມີສິດເລືອກຕັ້ງໄວ້ໃນອຸປະກອນເຮັດເຄື່ອງໝາຍບັດເລືອກຕັ້ງໃດໆ ເພື່ອເຮັດໃຫ້ແນ່ໃຈວ່າບັດເລືອກຕັ້ງທັງໝົດແມ່ນຖືກເກັບເປັນຄວາມລັບແລະເປັນສ່ວນຕົວ.

**ປະເພດ ແລະ ຈຳນວນການປັບປ່ຽນທີ່ສົມເຫດສົມຜົນທີ່ສູນເລືອກຕັ້ງ**

§4005(a)(6)(D), §4005(a)(10)(l)(vi)(X)

ຈະມີການສະເໜີການປັບປ່ຽນທີ່ສົມເຫດສົມຜົນຫຼາຍປະເພດໃຫ້ໃນສູນເລືອກຕັ້ງ. ຈະມີອຸປະກອນເຮັດເຄື່ອງໝາຍບັດເລືອກຕັ້ງທີ່ສາມາດເຂົ້າເຖິງໄດ້ຢ່າງໜ້ອຍສາມເຄື່ອງ ແລະ ການປັບປ່ຽນທາງກາຍະພາບໃຫ້ເພື່ອສະໜັບສະໜູນຜູ້ມີສິດເລືອກຕັ້ງທີ່ມີຄວາມພິການ.

ມີແວ່ນຂະຫຍາຍ, ຄຳແນະນຳໃນການເຊັນຊື່, ແລະອຸປະກອນຈັບປາກກາມີພ້ອມໃຫ້ ແລະ ວາງສະແດງໃຫ້ເຫັນຢ່າງໂດດເດັ່ນຢູ່ແຕ່ລະສະຖານີເຊັກອິນ. ມີຕູ້ລົງຄະແນນສຽງທີ່ສາມາດເຂົ້າເຖິງໄດ້ຢ່າງໜ້ອຍສອງຕູ້ສໍາລັບຕັ່ງ ຫຼື ລໍ້ເລື່ອນ. ຖ້າຜູ້ມີສິດເລືອກຕັ້ງຕ້ອງການຄວາມຊ່ວຍເຫຼືອເພີ່ມເຕີມ ເຈົ້າໜ້າທີ່ສູນເລືອກຕັ້ງຈະພ້ອມຊ່ວຍເຫຼືອຜູ້ມີສິດເລືອກຕັ້ງໂດຍເປັນຜູ້ໃຫ້ຄຳແນະນຳຊ່ວຍເຫຼືອດ້ານການມອງເຫັນຕະຫຼອດຫ້ອງເລືອກຕັ້ງ ຫຼື ຊ່ວຍອ່ານຂໍ້ມູນໃດໆທີ່ຜູ້ມີສິດເລືອກຕັ້ງອາດຈະບໍ່ສາມາດມອງເຫັນ.

ນອກຈາກການປັບປ່ຽນທີ່ກ່າວເຖິງຂ້າງເທິງ ສູນເລືອກຕັ້ງແຕ່ລະບ່ອນຈະໄດ້ຮັບການສຳຫຼວດດ້ານຄວາມສາມາດໃນການເຂົ້າເຖິງ. ຖ້າຈໍາເປັນ ອາດຈະຈັດສະຖານທີ່ໃຫ້ມີທາງຍ່າງລາດໃນຈຸດທີ່ເປັນຂັ້ນປະຕູສຳລັບການຂຶ້ນລົງໄລຍະທາງສັ້ນເພື່ອເຂົ້າໄປໃນຫ້ອງ, ມີໂຄນເພື່ອລະບຸອັນຕະລາຍ ແລະພົມປູເພື່ອປົກຄຸມປ້ັອງກັນອັນຕະລາຍທີ່ເກີດຈາກການລື່ນລົ້ມ. ຈະມີການຂໍໃຫ້ສະຖານທີ່ສ່ວນຫຼາຍເປີດປະຕູທີ່ຈະເຂົ້າໄປໃນຫ້ອງເລືອກຕັ້ງຄ້າງໄວ້ເພື່ອໃຫ້ສາມາດເຂົ້າເຖິງໄດ້.

ຜູ້ມີສິດເລືອກຕັ້ງທຸກຄົນທີ່ບໍ່ສາມາດເຂົ້າເຖິງສູນເລືອກຕັ້ງໄດ້ມີທາງເລືອກໃນການຮ້ອງຂໍການລົງຄະແນນສຽງຈາກຂອບທາງ. ຖ້າຕ້ອງການຮ້ອງຂໍການອຳນວຍຄວາມສະດວກ ຜູ້ມີສິດເລືອກຕັ້ງສາມາດ:

* ຕິດຕໍ່ຫາ VRE ໂດຍໂທໄປທີ່ເບີ (916) 875-6100 ຫຼື ສົ່ງອີເມວໄປທີ [precinctoperations@saccounty.gov](ສົ່ງອີເມວໄປທີ່:voterinfo@saccounty.net) ເພື່ອນັດໝາຍການລົງຄະແນນສຽງຈາກຂອບທາງ.
* ໃຫ້ຜູ້ໂດຍສານ ຫຼື ໝູ່ເພື່ອນເຂົ້າໄປໃນສູນເລືອກຕັ້ງແລະເຮັດຄໍາຮ້ອງຂໍ.

ຫ້ອງການ VRE ທີ່ຕັ້ງຢູ່ເລກທີ່ 7000 65th Street ຈະຈັດຫາອຸປະກອນເຮັດເຄື່ອງໝາຍບັດເລືອກຕັ້ງທີ່ສາມາດເຂົ້າເຖິງໄດ້ເພື່ອໃຊ້ງານ ເລີ່ມຕັ້ງແຕ່ 29 ມື້ກ່ອນວັນເລືອກຕັ້ງ ເຊັ່ນດຽວກັນກັບທາງເລືອກໃນການລົງຄະແນນສຽງຈາກຂອບທາງ.

**ໝາຍເລກໂທຟຣີສຳລັບຜູ້ມີສິດເລືອກຕັ້ງ**

§4005(a)(10)(l)(vii)

ຜູ້ມີສິດເລືອກຕັ້ງຈະໄດ້ຮັບໝາຍເລກໂທຟຣີສຳລັບຜູ້ມີສິດເລືອກຕັ້ງເພືອຊີ້ແນະຄຸນລັກສະນະທີສາມາດເຂົ້າເຖິງໄດ້ເພື່ອໃຫ້ຜູ້ມີສິດເລືອກຕັ້ງຖາມຄຳຖາມແລະໄດ້ຮັບຂໍ້ມູນໃນການລົງຄະແນນສຽງແລະຂໍ້ມູນກ່ຽວກັບການເລືອກຕັ້ງ. ຈະມີໝາຍເລກໂທຟຣີ ບີ (800) 762-8019 ສະໜອງໃຫ້ໃນເອກະສານໂຄສະນາເຜີຍແຜ່, ການຕິດຕໍ່ຜູ້ມີສິດເລືອກຕັ້ງໂດຍກົງ ແລະຄູ່ມືຂອງເຄົາຕີ້ໃຫ້ຂໍ້ມູນແກ່ຜູ້ມີສິດເລືອກຕັ້ງ.

ຜູ້ມີສິດເລືອກຕັ້ງທີ່ຫູໜວກ, ບໍ່ຄ່ອຍໄດ້ຍິນ, ຫຼື ປາກເວົ້າ-ພິການສາມາດໃຊ້ການບໍລິການຖ່າຍທອດສົ່ງຕໍ່ລັດຄາລິຟໍເນຍ (CRS) ໂດຍການໂທຫາ 711 ເພື່ອໃຊ້ລະບົບໂທລະສັບຜ່ານທາງໂທລະສັບຂໍ້ຄວາມ (TTY) ຫຼືອຸປະກອນອື່ນໆເພື່ອໂທຫາເບີໂທລະສັບ VRE ສຳລັບຜູ້ມີສິດເລືອກຕັ້ງ ໝາຍເລກ (800) 762-8019.

**ບໍລິການຊ່ວຍເຫຼືອດ້ານພາສາ**

Sacramento County ແປເອກະສານການເລືອກຕັ້ງທັງໝົດເປັນພາສາສະເປນ, ພາສາຈີນ ແລະ ພາສາຫວຽດນາມ ໂດຍປະຕິບັດຕາມກົດໝາຍວ່າດ້ວຍສິດທິໃນການລົງຄະແນນສຽງ ປີ 1965. ນອກຈາກນັ້ນ ກົດໝາຍຂອງລັດຍົງກຳນົດໃຫ້ທາງຄາວຕີ້ໃຫ້ຄວາມຊ່ວຍເຫຼືອດ້ານພາສາ ແລະ ແປສຳເນົາບັດເລືອກຕັ້ງທີ່ເປັນທາງການເປັນພາສາຕໍ່ໄປນີ້: ພາສາມົ້ງ, ພາສາເກົາຫຼີ, ປັນຈາບີ, ພາສາຕາກາລັອກ, ພາສາຮິນດູ, ພາສາຍີ່ປຸ່ນ, ພາສາລາວ, ພາສາມ້ຽນ, ພາສາເຕລູກູ ແລະພາສາອູດູ.

ຜູ້ມີສິດເລືອກຕັ້ງທີ່ຕ້ອງການເອກະສານການເລືອກຕັ້ງເປັນພາສາອື່ນທີ່ບໍ່ແມ່ນພາສາອັງກິດສາມາດອັບເດດພາສາທີ່ເຂົ້າເຈົ້າຖະນັດໂດຍການສົ່ງຄືນໃບຄໍາຮ້ອງທີ່ຕິດສະແຕມລ່ວງໜ້າແລ້ວທີ່ດ້ານຫຼັງຂອງຄູ່ມືຂອງເຄົາຕີ້ໃຫ້ຂໍ້ມູນແກ່ຜູ້ມີສິດເລືອກຕັ້ງ.

**ຄະນະກຳມະການທີ່ປຶກສາການເຂົ້າເຖິງດ້ານພາສາ**

§4005(a)(9)(A)

VRE ໄດ້ຈັດຕັ້ງຄະນະກໍາມະການທີ່ປຶກສາການເຂົ້າເຖິງດ້ານພາສາ (LAAC) ໃນປີ 2017 ໃນຖານະຄະນະກໍາມະການໃຫ້ຄໍາປຶກສາພົນລະເມືອງເພື່ອໃຫ້ຄໍາແນະນໍາເພື່ອການປັບປຸງການເຂົ້າເຖິງດ້ານພາສາໃນການລົງຄະແນນສຽງແລະສື່ຂໍ້ມູນການເລືອກຕັ້ງ. ຄະນະກຳມະການ LAAC ໄດ້ຮັບການອອກແບບມາເພື່ອແນະນຳ ແລະຊ່ວຍເຫຼືອເພື່ອໃຫ້ເປັນໄປຕາມຂໍ້ກຳນົດດ້ານພາສາຂອງລັດ ແລະລັດຖະບານກາງ. VRE ຈະເຮັດວຽກຮ່ວມກັບສະມາຊິກຂອງ LAAC ແລະພັນທະມິດໃນຊຸມຊົນເພື່ອໃຫ້ຂໍ້ມູນແກ່ຜູ້ມີສິດເລືອກຕັ້ງທີ່ຕ້ອງການຄວາມຊ່ວຍເຫຼືອດ້ານພາສາ.

ສາມາດເບີ່ງເປົ້າໝາຍ ແລະ ວາລະຂອງ LAAC ໄດ້ທີ່ [ໜ້າເວັບ LAAC webpage](https://elections.saccounty.net/Documents/EAP-2024/www.elections.saccounty.gov).

**ບັດເລືອກຕັ້ງອ້າງອີງທີ່ແປແລ້ວ ແລະ ຄວາມຊ່ວຍເຫຼືອດ້ານພາສາ**

§4005(a)(6)(C), §13400

ອີງຕາມປະມວນກົດໝາຍເລືອກຕັ້ງລັດຄາລິຟໍເນຍ §14201, VRE ຈັດຫາຄູ່ມືຄຳແປຄຳແນະນຳກ່ຽວກັບບັດເລືອກຕັ້ງ ເອີ້ນວ່າ "ບັດເລືອກຕັ້ງອ້າງອີງ" ທີ່ແປເປັນພາສາມົ້ງ, ພາສາເກົາຫຼີ, ພາສາປັນຈາບີ, ພາສາຕາກາລັອກ, ພາສາຮິນດິ, ພາສາຍີ່ປຸ່ນ, ພາສາລາວ, ພາສາມ້ຽນ, ພາສາເຕລູກູ ແລະພາສາອູດູ. ຕ້ອງຕິດປະກາດບັດເລືອກຕັ້ງອ້າງອີງທີ່ສູນເລືອກຕັ້ງເປັນພາສາທີ່ກຳນົດໄວ້ ຖ້າມີການກຳນົດວ່າ 3% ຂຶ້ນໄປຂອງຊົນກຸ່ມນ້ອຍດ້ານພາສາທີ່ຢູ່ໃນ ຫຼື ລະແວກພື້ນທີ່ໃຫ້ຄຽງເຂດເລືອກຕັ້ງນັ້ນເວົ້າພາສາອັງໄດ້ລະດັບຕ່ຳກວ່າການເວົ້າໄດ້ໃນລະດັບດີຫຼາຍ.

ບັດເລືອກຕັ້ງອ້າງອີງຈະຖືກສົ່ງໄປໃຫ້ຜູ້ມີສິດເລືອກຕັ້ງທີ່ຮ້ອງຂໍໃຫ້ມີເອກະສານການເລືອກຕັ້ງເປັນພາສານັ້ນ ແລະອາໄສຢູ່ພາຍໃນເຂດເລືອກຕັ້ງທີ່ກຳນົດ. ຜູ້ມີສິດເລືອກຕັ້ງທີ່ຢູ່ນອກເຂດທີ່ກຳນົດໄວ້ສາມາດຕິດຕໍ່ VRE ເພື່ອຮ້ອງຂໍໃຫ້ສົ່ງບັດເລືອກຕັ້ງອ້າງອີງໄປໃຫ້ເຂົາເຈົ້າໂດຍການສົ່ງອີເມວໄປທີ່ [voterinfo@saccounty.gov](ສົ່ງອີເມວໄປທີ່:voterinfo@saccounty.gov) ຫຼື ໂທໄປທີ່ເບີ (916) 875-6451. ນອກຈາກນັ້ນຍັງມີບັດເລືອກຕັ້ງອ້າງອີງທັ້ງສິບພາສາຢູ່ທຸກສູນເລືອກຕັ້ງ ແລະເຈົ້າໜ້າທີ່ສູນເລືອກຕັ້ງຍັງສາມາດພິມສໍາເນົາເພີ່ມເຕີມຕາມຄຳຂໍ.

ຜູ້ມີສິດເລືອກຕັ້ງສາມາດຮ້ອງຂໍບັດເລືອກຕັ້ງທົດແທນໂດຍໂທໄປທີ່ເບີ (916) 875-6451 ຫຼື (800) 762-8019, ໂດຍສົ່ງອີເມວຄຳຮ້ອງຂໍໄປທີ່ [vbm@saccounty.gov](https://elections.saccounty.gov/Pages/default.aspx), ໂດຍສົ່ງແຟັກຄຳຮ້ອງຂໍໄປທີ່ເບີ (916) 854-9796, ໂດຍໄປທີ່ສູນເລືອກຕັ້ງດ້ວຍຕົນເອງ, ທີ່ຫ້ອງການ VRE ຫຼື ຜ່ານລະບົບ RAVBM ເຊິ່ງມີໃຫ້ເປັນພາສາອັງກິດ, ພາສາສະເປນ, ພາສາຈີນ ແລະພາສາຫວຽດນາມ.

**ບໍລິການຊ່ວຍເຫຼືອດ້ານພາສາທີ່ລວມຢູ່ໃນຄູ່ມືຂອງເຄົາຕີ້ໃຫ້ຂໍ້ມູນແກ່ຜູ້ມີສິດເລືອກຕັ້ງ ຫຼື ຄຳແນະນຳກ່ຽວກັບບັດເລືອກຕັ້ງ ແລະ ເວັບໄຊ**

§4005(a)(8)(B)

ຜູ້ມີສິດເລືອກຕັ້ງທີ່ລົງທະບຽນເລືອກຕັ້ງໃນຄາວຕີ້ Sacramento ທຸກຄົນຈະໄດ້ຮັບບັດເລືອກຕັ້ງ VBM ເລີ່ມຕັ້ງແຕ່ 29 ມື້ກ່ອນການເລືອກຕັ້ງ. ບັດເລືອກຕັ້ງທີ່ເປັນທາງການທຸກໃບແມ່ນເປັນສອງພາສາ ເປັນພາສາອັງກິດ ແລະພາສາສະເປນ, ພາສາອັງກິດແລະພາສາຈີນ ຫຼື ພາສາອັງກິດແລະຫວຽດນາມ.

ຊອງຈົດໝາຍທີ່ຕິດສະແຕມລ່ວງໜ້າແລ້ວຈະມີໃຫ້ເປັນພາສາອັງກິດ ແລະພາສາສະເປນ. ຖ້າຜູ້ມີສິດເລືອກຕັ້ງໄດ້ກຳນົດວ່າພາສາຈີນ ຫຼື ພາສາຫວຽດນາມເປັນພາສາທີ່ຖະນັດໃນແບບຟອມລົງທະບຽນຜູ້ມີສິດເລືອກຕັ້ງ ຫຼື ແບບຟອມເລືອກພາສາຂອງເຂົາເຈົ້າ ຈະມີຊອງຈົດໝາຍທີ່ຕິດສະແຕມລ່ວງໜ້າໃຫ້ເປັນພາສາອັງກິດແລະພາສາຈີນ ຫຼືພາສາອັງກິດແລະພາສາຫວຽດນາມ. ຄູ່ມືຂອງເຄົາຕີ້ໃຫ້ຂໍ້ມູນແກ່ຜູ້ມີສິດເລືອກຕັ້ງ ແລະສິ່ງພິມກ່ຽວກັບສູນເລືອກຕັ້ງ ແລະກ່ອງປ່ອນບັດເລືອກຕັ້ງທັງໝົດຈະເປັນພາສາອັງກິດ, ພາສາສະເປນ, ພາສາຈີນ ຫຼື ພາສາຫວຽດນາມ.

ຂ່າວປະຊາສຳພັນທີ່ແຈກຢາຍໃນທົ່ວເຄົາຕີ້ Sacramento ຈະປະກາດກ່ຽວກັບສາຍດ່ວນຊ່ວຍເຫຼືອຜູ້ລົງຄະແນນສຽງຟຣີ. ໝາຍເລກສາຍດ່ວນໃຫ້ຄວາມຊ່ວຍເຫຼືອຜູ້ມີສິດເລືອກຕັ້ງບໍ່ເສຍຄ່າໂທແມ່ນໃຫ້ຄວາມຊ່ວຍເຫຼືອເປັນພາສາອັງກິດ, ພາສາສະເປນ, ພາສາຈີນ ແລະພາສາ ຫວຽດນາມ ທີ່ມີຄວາມສາມາດໃນການເຊື່ອມຕໍ່ກັບບໍລິການແປພາສາສົດທີ່ສາມາດສະຫນອງການເຂົ້າເຖິງເປັນພາສາຕ່າງໆແລະພາສາທ້ອງຖິ່ນໄດ້ຫຼາຍກວ່າ 200 ພາສາ. ນອກຈາກນັ້ນ ຈະຊື້ໂຄສະນາສື່ທີ່ເປັນພາສາສະເປນ, ພາສາຈີນ, ພາສາຫວຽດນາມ, ພາສາມົ້ງ, ພາສາເກົາຫຼີ, ພາສາປັນຈາບີ, ພາສາຕາກາລັອກ, ພາສາຮິນດູ, ພາສາຍີ່ປຸ່ນ, ພາສາລາວ, ພາສາມ້ຽນ, ພາສາເຕລູກູ ແລະພາສາອູດູ ເພື່ອສົ່ງເສີມສາຍດ່ວນໃຫ້ຄວາມຊ່ວຍເຫຼືອຜູ້ມີສິດເລືອກຕັ້ງແບບບໍ່ເສຍຄ່າໂທ ຕາມທີ່ມີຢູ່ໃນເຄົາຕີ້. ພັນທະມິດສື່ມວນຊົນ ລວມທັງສື່ມວນຊົນພາສາ ແມ່ນລວມຢູ່ໃນເອກະສານຊ້ອນທ້າຍ C.

**ເຈົ້າໜ້າທີ່ສູນເລືອກຕັ້ງສອງພາສາ ແລະພາສາທີ່ຮອງຮັບ**

§4005(a)(6)(B), §4005(a)(10)(l)(vi)(IX)

ພາຍໃຕ້ປະມວນກົດໝາຍເລືອກຕັ້ງລັດຄາລິຟໍເນຍ §12303 ຕ້ອງໃຊ້ຄວາມພະຍາຍາມຢ່າງສົມເຫດສົມຜົນໃນການຈັດຫາເຈົ້າໜ້າທີ່ເລືອກຕັ້ງສອງພາສາໃນສະຖານທີ່ກໍານົດທົ່ວເຄົາຕີ້ Sacramento ບ່ອນທີ່ 3% ຂຶ້ນໄປຂອງປະຊາກອນທີ່ມີອາຍຸຕາມເກນການເລືອກຕັ້ງທີ່ເວົ້າພາສາອັງກິດໄດ້ໃນລະດັບຕ່ຳກວ່າລະດັບດີຫຼາຍ. ແຕ່ລະຄາວຕີ້ໃນຄາລິຟໍເນຍມີວິທີການສະເພາະຂອງຕົນເອງໃນການກໍານົດວ່າເຂດພື້ນທີ່ໃດຕ້ອງການເຈົ້າໜ້າເລືອກຕັ້ງສອງພາສາ. ຂໍ້ມູນແຟ້ມຜູ້ມີສິດເລືອກຕັ້ງ ເຊັ່ນ: ສະຖານທີ່ເກີດ, ນາມສະກຸນ, ແລະພາສາທີ່ຕ້ອງການແມ່ນຖືກນໍາໃຊ້ເພື່ອກໍານົດພື້ນທີ່ທີ່ອາດຈະຕ້ອງການຄວາມຊ່ວຍເຫຼືອສອງພາສາ. ຂໍ້ມູນການສໍາຫຼວດປະຊາກອນ ແລະ ຊຸມຊົນອາເມລິກາທີ່ໃຊ້ກັບປະມວນກົດໝາຍເລືອກຕັ້ງມາດຕາ 14201 ແລະມາດຕາ 12303 ຖືກນໍາໃຊ້ເພື່ອກໍານົດເຂດເລືອກຕັ້ງທີ່ກົງກັບເກນ 3%. ນອກເຫນືອຈາກການຮ້ອງຂໍຂອງຜູ້ມີສິດເລືອກຕັ້ງຈາກແບບຟອມການລົງທະບຽນຜູ້ມີສິດເລືອກຕັ້ງແລະການລົງທະບຽນອອນລາຍ, VRE ອ້າງອີງເອກະສານຕໍ່ໄປນີ້ສໍາລັບການຈັດຫາເຈົ້າໜ້າສອງພາສາທີ່ເຫມາະສົມ:

* ບັດສໍາຫຼວດປະສົບການຂອງຜູ້ມີສິດເລືອກຕັ້ງ: VRE ແຈກຢາຍບັດສໍາຫຼວດປະສົບການຜູ້ມີສິດເລືອກຕັ້ງທີ່ສູນຜູ້ມີສິດເລືອກຕັ້ງທີ່ເຊື່ອມຕໍ່ຜູ້ມີສິດເລືອກຕັ້ງກັບການສໍາຫຼວດທາງອອນລາຍເພື່ອແຈ້ງໃຫ້ VRE ຮູ້ວ່າ ເຂົາເຈົ້າໄດ້ໃຊ້ຄວາມຊ່ວຍເຫຼືອດ້ານພາສາຫຼືບໍ່.
* ໃບຄຳຄິດເຫັນຂອງສູດເລືອກຕັ້ງ: ຈະມີການຂໍໃຫ້ພະນັກງານຂອງສູນເລືອກຕັ້ງໃຊ້ໃບຄໍາຄິດເຫັນເພື່ອຕິດຕາມຜູ້ມີສິດເລືອກຕັ້ງທີ່ເຂົ້າມາໃນສູນເລືອກຕັ້ງ ແລະຮ້ອງຂໍ ຫຼືໃຊ້ຄວາມຊ່ວຍເຫຼືອເປັນພາສາອື່ນທີ່ບໍ່ແມ່ນພາສາອັງກິດ. ວິທີນີ້ແມ່ນອີງໃສ່ການດຸນພິນິດແລະການມີສ່ວນຮ່ວມຂອງເຈົ້າຫນ້າທີ່ເລືອກຕັ້ງໂດຍບໍ່ເຮັດໃຫ້ເປັນພຽງແນວຄວາມຄິດ ແຕ່ມີປະໂຫຍດໃນການກໍານົດເຂດເລືອກຕັ້ງບາງແຫ່ງທີ່ອາດຈະຕ້ອງການຄວາມຊ່ວຍເຫຼືອເປັນສອງພາສາສໍາລັບການເລືອກຕັ້ງໃນອະນາຄົດ.
* ກຸ່ມທີ່ປຶກສາ: VRE ພິຈາລະນາຄໍາຕິຊົມແລະຄໍາແນະນໍາກ່ຽວກັບພື້ນທີ່ທີ່ອາດຈະຕ້ອງການຄວາມຊ່ວຍເຫຼືອດ້ານພາສາເພີ່ມເຕີມຈາກກຸ່ມທີ່ປຶກສາເຊັ່ນ LAAC ຂອງເຄົາຕີ້ Sacramento.
* ກຸ່ມສະໜັບສະໜູນຊ່ວຍເຫຼືອ: VRE ປຶກສາຫາລືກັບກຸ່ມຊຸມຊົນ ແລະອົງການຈັດຕັ້ງຕ່າງໆທີ່ສະໜັບສະໜູນການເຂົ້າເຖິງດ້ານພາສາທົ່ວເຄົາຕີ້ Sacramento. ກຸ່ມເຫຼົ່ານີ້ຊ່ວຍ VRE ໃນການລະບຸປະຊາກອນຊົນກຸ່ມນ້ອຍດ້ານພາສາໃນເຄົາຕີ້ Sacramento.

ເລຂາທິການລັດຄາລິຟໍເນຍໄດ້ລະບຸສູນເລືອກຕັ້ງທີ່ຕ້ອງການຄວາມຊ່ວຍເຫຼືອດ້ານພາສາໄວ້ໂດຍຜ່ານຂໍ້ມູນສໍາມະໂນຄົວຂອງສະຫະລັດ ອາເມລິກາ. ລາຍຊື່ຄວາມຊ່ວຍເຫຼືອດ້ານພາສາທີ່ມີຢູ່ໃນແຕ່ລະສູນເລືອກຕັ້ງແມ່ນພິມອອກມາໄວ້ໃນຄູ່ມືຂອງເຄົາຕີ້ໃຫ້ຂໍ້ມູນແກ່ຜູ້ມີສິດເລືອກຕັ້ງ (CVIG) ແລະມີຢູ່ໃນເວັບໄຊ VRE. ຄວາມຕ້ອງການເພີ່ມເຕີມສໍາລັບການຊ່ວຍເຫຼືອດ້ານພາສາຈະຖືກພິຈາລະນາບັນຊີລາຍຊື່ຂອງຄວາມຊ່ວຍເຫຼືອດ້ານພາສາທີ່ມີຢູ່ໃນແຕ່ລະສູນເລືອກຕັ້ງແມ່ນພິມອອກຢູ່ໃນຄູ່ມືຂອງເຄົາຕີ້ໃຫ້ຂໍ້ມູນແກ່ຜູ້ມີສິດເລືອກຕັ້ງ (CVIG) ແລະມີຢູ່ໃນເວັບໄຊ VRE. ຜ່ານຂັ້ນຕອນການສະແດງຄວາມຄິດເຫັນຈາກສາທາລະນະ, ລວມທັງຄວາມຄິດເຫັນທີ່ສະໜອງໃຫ້ໂດຍ LAAC ຂອງຄາວຕີ້.

VRE ຈະພະຍາຍາມຮັບສະໝັກເຈົ້າໜ້າທີ່ເລືອກຕັ້ງຢ່າງໜ້ອຍໜຶ່ງຄົນທີ່ເວົ້າພາສາສະເປນ, ໜຶ່ງຄົນທີ່ເວົ້າພາສາຈີນ ແລະ ພາສາຫວຽດນາມ ສໍາລັບສູນເລືອກຕັ້ງແຕ່ລະບ່ອນເພື່ອໃຫ້ຄວາມຊ່ວຍເຫຼືອດ້ານພາສາ. ຖ້າສູນເລືອກຕັ້ງຢູ່ໃນ ຫຼືຢູ່ຕິດກັບເຂດເລືອກຕັ້ງທີ່ມີຄວາມຕ້ອງການຄວາມຊ່ວຍເຫຼືອເປັນພາສາອື່ນ ທາງ VRE ຈະພະຍາຍາມທຸກທາງທີ່ຈະສັນຫາເຈົ້າຫນ້າທີ່ເລືອກຕັ້ງເວົ້າພາສານັ້ນໄດ້ຄ່ອງແຄ້ວ. VRE ໃຫ້ ບໍລິສັດ Language Line ເປັນວິທີການທາງເລືອກຂອງຄວາມຊ່ວຍເຫຼືອດ້ານພາສາທີ່ເຈົ້າຫນ້າທີ່ເລືອກຕັ້ງສາມາດນໍາໃຊ້ເພື່ອໂທຫາແລະເວົ້າກັບຜູ້ແປພາສາສົດເພື່ອຊ່ວຍໃນການສື່ສານກັບຜູ້ມີສິດເລືອກຕັ້ງເປັນພາສາຕ່າງໆແລະພາສາທ້ອງຖິ່ນໄດ້ຫຼາຍກວ່າ 200 ພາສາ. ອຸປະກອນເຮັດເຄື່ອງໝາຍບັດເລືອກຕັ້ງທີ່ສາມາດເຂົ້າເຖິງໄດ້ປະກອບດ້ວຍເນື້ອໃນຂອງບັດເລືອກຕັ້ງ ແລະສຽງເປັນພາສາອັງກິດ, ພາສາສະເປນ, ພາສາກວາງຕຸ້ງ, ພາສາຈີນກາງ, ພາສາໄຕ້ຫວັນ ແລະພາສາຫວຽດນາມ.

**ໝາຍເລກໂທຟຣີສຳລັບຜູ້ມີສິດເລືອກຕັ້ງ ແລະ ສູນໂທລະສັບສຳລັບຜູ້ມີສິດເລືອກຕັ້ງ**

§4005(a)(10)(l)(vii), §4005(a)(10)(l)(i)(I)

29 ມື້ກ່ອນວັນເລືອກຕັ້ງ ທາງ VRE ຈະເປີດດໍາເນີນການສູນໂທລະສັບທີ່ຈັດໃຫ້ມີເຈົ້າຫນ້າຜູ້ປະຕິບັດການສອງພາສາ ແລະນໍາໃຊ້ການບໍລິການໂທຫານາຍພາສາເພື່ອຊ່ວຍເຫຼືອຜູ້ມີສິດເລືອກຕັ້ງ (ເປັນພາສາທີ່ຕ້ອງການ) ດ້ວຍຄໍາຖາມກ່ອນ, ໃນລະຫວ່າງ, ແລະຫຼັງການເລືອກຕັ້ງ. ໝາຍເລກໂທຟຣີຂອງສູນໂທລະສັບແມ່ນເບີ   
(800) 762-8019.

ຈະມີເບີໂທລະສັບບໍ່ເສຍຄ່າເຜີຍແຜ່ເຊັ່ນກັນໃນ [ເວັບໄຊຂອງ VRE](https://elections.saccounty.gov/Pages/ContactUs.aspx), ການປະກາດການບໍລິການສາທາລະນະ, ສື່ການຕະຫຼາດ, ແລະສະໜອງໃຫ້ໃນການໂຄສະນາເຜີຍແຜ່ໃຫ້ຄວາມຮູ້ ແລະຂໍ້ມູນການຕິດຕໍ່ຜູ້ມີສິດເລືອກຕັ້ງໂດຍກົງ, ແລະຄູ່ມືຂອງເຄົາຕີ້ໃຫ້ຂໍ້ມູນແກ່ຜູ້ມີສິດເລືອກຕັ້ງ.

**ການແກ້ໄຂບັນຫາຊ່ອງຫວ່າງໃນການມີສ່ວນຮ່ວມ**

§4005(a)(10)(l)(iii)

ເປົ້າຫມາຍຂອງ VRE ແລະເຄົາຕີ້ Sacramento ແມ່ນເພື່ອຮັບປະກັນການເຂົ້າເຖິງຕູ້ລົງຄະແນນສຽງທີ່ເທົ່າທຽມກັນສໍາລັບພົນລະເມືອງທີ່ມີສິດທຸກຄົນ. VRE ໃຊ້ຄວາມພະຍາຍາມທຸກຢ່າງທີ່ຈະເຂົ້າຮ່ວມກິດຈະກຳ, ໃຫ້ການນຳສະເໜີ, ແລະໃຫ້ຂໍ້ມູນໃນເຂດເລືອກຕັ້ງທີ່ມີຈຳນວນຜູ້ມີສິດເລືອກຕັ້ງຕໍ່າເປັນປະຫວັດການ. VRE ໃຫ້ຂໍ້ມູນການເລືອກຕັ້ງກັບເຮືອນໃຫ້ບໍລິການເບິ່ງແຍງ, ໂຮງໝໍ, ພະແນກສຸຂະພາບຈິດຂອງເມືອງ Sacramento County, ຫ້ອງການທະຫານ ແລະຫ້ອງການໜັງສືຜ່ານແດນ. ເອກະສານຂໍ້ມູນທີ່ສົ່ງໄປລວມເຖິງຈົດໝາຍປະໜ້າ, ໃບປິວຂໍ້ມູນສະເພາະກ່ຽວກັບການເລືອກຕັ້ງເພື່ອຕິດປະກາດ, ໃບຄຳຮ້ອງຂໍບັດເລືອກຕັ້ງ, ແບບຟອມລົງທະບຽນ, ແລະແຜນທີ່ເຂດແດນເມືອງ.

#### ການລົງທະບຽນເລືອກຕັ້ງ

ຜູ້ທີ່ຢູ່ອາໄສໃນເຄົາຕີ້ Sacramento ທີ່ມີສິດສາມາດລົງທະບຽນເລືອກຕັ້ງໄດ້ໂດຍກົງທາງອອນລາຍທີ່ເວັບໄຊຂອງເລຂາທິການລັດ: <https://registertovote.ca.gov/> ຫຼືເຂົ້າເຖິງເວັບໄຊການລົງທະບຽນຜູ້ມີສິດເລືອກຕັ້ງຂອງລັດໂດຍຜ່ານການເຊື່ອມຕໍ່ຈາກເວັບໄຊຂອງ VRE: [www.elections.saccounty.gov](https://pollingplacelookupen.saccounty.gov/Language/EN). ຜູ້ທີ່ຢູ່ອາໄສສາມາດຂໍຮັບແບບຟອມລົງທະບຽນຜູ້ມີສິດເລືອກຕັ້ງທີ່ຫ້ອງການ VRE, ສາລາກາງເມືອງ, ຫ້ອງສະໝຸດ, ໄປສະນີ, ແລະ ຫ້ອງການລັດຖະບານສ່ວນໃຫຍ່ທົ່ວເຄົາຕີ້. ໜ່ວຍງານຂອງເຄົາຕີ້ Sacramento ທີ່ໃຫ້ບໍລິການຄົວເຮືອນທີ່ມີລາຍໄດ້ຕໍ່າ ແລະບຸຄຄົນທີ່ມີຄວາມພິການໃຫ້ແບບຟອມລົງທະບຽນຜູ້ມີສິດເລືອກຕັ້ງໃຫ້ແກ່ລູກຄ້າຂອງເຂົາເຈົ້າ. ພະແນກພາຫະນະ (DMV) ແລະເລຂາທິການລັດ (SOS) ໄດ້ສ້າງຕັ້ງໂຄງການ ຜູ້ລົງຄະແນນສຽງຂອງລັດຄາລິຟໍເນຍທີ່ມີພາຫະນະ California Motor Voter Program ຕາມທີ່ AB 1461 ກໍານົດ. ໃນລະຫວ່າງການເຮັດທຸລະກໍາ DMV ໂຄງການນີ້ຈະລົງທະບຽນບຸກຄົນທີ່ມີຄຸນສົມບັດໃນການເລືອກຕັ້ງໂດຍອັດຕະໂນມັດ ເວັ້ນເສຍແຕ່ວ່າບຸກຄົນນັ້ນເລືອກທີ່ຈະບໍ່ເຂົ້າຮ່ວມໃນການລົງທະບຽນ. VRE ຈະສົ່ງແບບຟອມລົງທະບຽນລົງທະບຽນໃຫ້ທາງຕາມຄຳຂໍ.

VRE ໃຫ້ແຫຼ່ງຂໍ້ມູນ ແລະ ການເຝິກອົບຮົມກົດໝາຍວ່າດ້ວຍການລົງທະບຽນຜູ້ມີສິດເລືອກຕັ້ງແຫ່ງຊາດ (NVRA) ໃຫ້ແກ່ໜ່ວຍງານຂອງເຄົາຕີ້ທີ່ຮັບໃຊ້ປະຊາຊົນທີ່ມີລາຍໄດ້ຕໍ່າ ແລະບຸຄຄົນທີ່ມີຄວາມພິການ. VRE ຈະໃຫ້ເອກະສານ, ຂໍ້ມູນ, ແລະ ການຝຶກອົບຮົມເພີ່ມເຕີມຕາມຄຳຂໍແກ່ຜູ້ປະສານງານ ແລະ ເຈົ້າໜ້າທີ່ໃນໜ່ວຍງານ ຂອງເຄົາຕີ້.

VRE ໃຫ້ຂໍ້ມູນກ່ຽວກັບສິດໃນການລົງຄະແນນສຽງ ແລະການເລືອກຕັ້ງໃຫ້ແກ່ຄຸກຫຼັກຂອງເມືອງ Sacramento County, ສູນດັດແກ້ Rio Cosumnes Correctional (RCCC), ແລະສູນກັກຂັງຊາວໜຸ່ມຂອງ Sacramento County ເພື່ອແບ່ງປັນກັບນັກໂທດ. ເອກະສານທີ່ສົ່ງມາລວມເຖິງຈົດໝາຍປະໜ້າ, ໃບປິວຂໍ້ມູນສະເພາະກ່ຽວກັບ ການເລືອກຕັ້ງເພື່ອຕິດປະກາດ, ໃບສະໝັກ VBM, ແບບຟອມລົງທະບຽນ, ແລະແຜນທີ່ເຂດແດນເມືອງ. ຕົວແທນທີ່ໄດ້ຮັບອະນຸຍາດຈາກແຕ່ລະສະຖານທີ່ຈະນໍາເອົາແບບຟອມລົງທະບຽນທີ່ກອກແລ້ວແລະໃບຄໍາຮ້ອງ VBM ໄປທີ່ VRE ເພື່ອດໍາເນີນການ. ຄໍາຮ້ອງ VBM ແມ່ນການອະນຸຍາດໃຫ້ໄປຮັບບັດ VBM ສໍາລັບຜູ້ມີສິດເລືອກຕັ້ງໃດໆທີ່ບໍ່ສາມາດໄປຮັບບັດໄດ້ດ້ວຍຕົນເອງ ລວມທັງນັກໂທດ. ເມື່ອມີການອອກບັດເລືອກຕັ້ງ ຜູ້ຕ່າງຫນ້າຈະກັບຄືນໄປເອົາບັດ VBM ສໍາລັບນັກໂທດ ເຊິ່ງສາມາດສົ່ງກັບຄືນດ້ວຍຕົນເອງຫຼືທາງໄປສະນີ. ເອກະສານ​ຈະ​ຖືກ​ສົ່ງ​ໄປ​ຍັງ​ສະຖານ​ທີ່​ເຫຼົ່ານີ້​ປະມານ 45 ວັນ​ກ່ອນ​ການ​ເລືອກ​ຕັ້ງ. ເບິ່ງຕົວຢ່າງໃນເອກະສານຊ້ອນທ້າຍ J.

**ການເກັບກຳຂໍ້ມູນ ແລະ ການທົບທວນ**

ຫຼັງຈາກການເລືອກຕັ້ງແຕ່ລະຄັ້ງທີ່ດໍາເນີນການພາຍໃຕ້ກົດໝາຍ VCA ທາງ VRE ຈະທົບທວນຄໍາຄິດເຫັນທີ່ໄດ້ຮັບຈາກຜູ້ມີສິດເລືອກຕັ້ງ ແລະຈະຂໍຄໍາຄິດເຫັນຈາກ LAAC ແລະ VAAC ແລະພັນທະມິດຊຸມຊົນກ່ຽວກັບຂໍ້ມູນທີ່ເກັບກໍາທີ່ ປະຕິບັດຕາມປະມວນກົດໝາຍເລືອກຕັ້ງລັດຄາລິຟໍເນຍ ມາດຕາ 4005. VRE ຈະພະຍາຍາມຢ່າງສົມເຫດສົມຜົນທີ່ຈະແກ້ໄຂຄວາມບໍ່ສົມດຸນທີ່ສໍາຄັນທີ່ໄດ້ລະບຸໄວ້ໃນຕາມແຕ່ລະລາຍການ.

VRE ໄດ້ດໍາເນີນການທົບທວນການເຂົ້າຮ່ວມຂອງຜູ້ມີສິດເລືອກຕັ້ງໂດຍລວມເຂດເລືອກຕັ້ງຫຼັງຈາກການເລືອກຕັ້ງທົ່ວໄປໃນເດືອນພະຈິກ ປີ 2018 ແລະປຽບທຽບກັບການເລືອກຕັ້ງທົ່ວໄປໃນເດືອນພະຈິກ ປີ 2022. ຈໍານວນຜູ້ມີສິດເລືອກຕັ້ງມີການຫຼຸດລົງຢ່າງຫຼວງຫຼາຍລະຫວ່າງການເລືອກຕັ້ງເດືອນໃນພະຈິກ ປີ 2018 (68.32%) ແລະການເລືອກຕັ້ງເດືອນໃນພະຈິກ ປີ 2022 (56.00%). ມີພຽງເຂດເລືອກຕັ້ງຈໍານວນຫນ້ອຍເທົ່ານັ້ນທີ່ໄດ້ເຫັນການເພີ່ມຂຶ້ນ ເຊິ່ງເປັນເຂດເລືອກຕັ້ງທີ່ຢູ່ພື້ນທີ່ຫ່າງອອກໄປໃນເຂດຊານເມືອງ. ເຂດເລືອກຕັ້ງສ່ວນ​ໃຫຍ່​ເຫັນ​ວ່າ​ມີ​ຜູ້​ໄປ​ໃຊ້ສິດເລືອກຕັ້ງ​ຫຼຸດ​ລົງ​ລະຫວ່າງ​ການ​ເລືອກ​ຕັ້ງ​ສອງ​ຄັ້ງດັ່ງກ່າວ. ຊຸມຊົນທີ່ມີຄວາມເປັນເຈົ້າຂອງເຮືອນທີ່ໝັ້ນຄົງເຊັ່ນ: Land Park, East Sacramento, Gold River, ແລະ Orangevale ແມ່ນມີຄວາມສອດຄ່ອງກັນຫຼາຍທີ່ສຸດ, ແລະເຫັນວ່າມີ​ຜູ້​ໄປ​ໃຊ້ສິດເລືອກຕັ້ງ​ຫຼຸດລົງຕໍ່າກວ່າ 10%. ເຂດເລືອກຕັ້ງທີ່ມີທີ່ຢູ່ອາໄສໃຫ້ເຊົ່າສ່ວນຫຼາຍແມ່ນຫຼຸດລົງຫຼາຍກວ່າ 20% ເຊັ່ນໃນຕົວເມືອງ, ກາງເມືອງ, Natomas, ແລະ Arden Arcade. ການຫຼຸດລົງທີ່ຫຼາຍທີ່ສຸດ ເຊິ່ງຫຼາຍກວ່າ 30% ແມ່ນເກີດຂຶ້ນໃນເຂດເລືອກຕັ້ງທີ່ມີທີ່ຢູ່ອາໄສໃຫ້ເຊົ່າຂະຫນາດໃຫຍ່ໃນແລະພື້ນທີ່ອ້ອມຮອບມະຫາວິທະຍາໄລລັດ Sacramento State University.

ແຜນທີ່

ຄຳອະທິບາຍສ້າງຂຶ້ນໂດຍອັດຕະໂນມັດ

​ເພື່ອ​ແກ້​ໄຂ​ບັນຫາຊ່ອງ​ຫວ່າງ​ທີ່​ໄດ້​ລະບຸໄວ້​ດ້ານ​ການ​ມີ​ສ່ວນ​ຮ່ວມ​ຂອງ​ຜູ້ມີສິດເລືອກຕັ້ງ ທາງ VRE ໃຫ້​ຄຳ​ໝັ້ນ​ສັນຍາ​ວ່າ:

* ການສັນຫາ ແລະ ການສຳຫຼວດສະຖານທີ່ທີ່ມີສັກກາຍະພາບໃນຊຸມຊົນທີ່ສາມາດຈັດໃຫ້ເປັນສູນເລືອກຕັ້ງທີ່ສາມາດເຂົ້າເຖິງໄດ້.
* ພົບປະກັບໜ່ວຍງານທີ່ໃຫ້ບໍລິການແກ່ຊຸມຊົນ ລວມທັງ Women’s Empowerment, Francis House, Maryhouse, Loaves & Fishes, ແລະ Salvation Army ເພື່ອໃຫ້ຂໍ້ມູນກັບຜູ້ມີສິດເລືອກຕັ້ງ, ແບບຟອມລົງທະບຽນຜູ້ມີສິດເລືອກຕັ້ງ, ແລະໃບປິວ/ໂປສເຕີສໍາລັບການເລືອກຕັ້ງປີ 2024.
* ດໍາເນີນການຂັບເຄລື່ອນການລົງທະບຽນກ່ອນການເລືອກຕັ້ງແຕ່ລະຄັ້ງທີ່ Loaves & Fishes
* ເຂົ້າຮ່ວມກິດຈະກໍາຂອງຊຸມຊົນທີ່ມີຈໍານວນຜູ້ໄປໃຊ້ສິດເລືອກຕັ້ງຫນ້ອຍເພື່ອໃຫ້ໂອກາດໃນການລົງທະບຽນຜູ້ມີສິດເລືອກຕັ້ງ ແລະໂອກາດໃນການໃຫ້ຄວາມຮູ້ກັບຜູ້ມີສິດເລືອກຕັ້ງ.

ນອກຈາກນັ້ນ VRE ໄດ້ລະບຸເຂດທີ່ແຕກຕ່າງກັນໃນເຄົາຕີ້ Sacramento ບ່ອນທີ່ການເຂົ້າຮ່ວມຂອງຜູ້ມີສິດເລືອກຕັ້ງຕໍ່າກວ່າຄ່າສະເລ່ຍຂອງຄາວຕີ້. ເຂດເລືອກຕັ້ງເຫຼົ່ານີ້ໄດ້ຖືກຈັດກຸ່ມຕາມລະຫັດໄປສະນີເພື່ອຊ່ວຍໃນການໂຄສະນາແລະການເຜີຍແຜ່ໃນຊຸມຊົນສະເພາະ. ລາຍການລະຫັດໄປສະນີຂ້າງລຸ່ມນີ້ຈະຖືກນໍາໃຊ້ໂດຍ VRE ແລະເຈົ້າຫນ້າທີ່ການສື່ສານແລະສື່ມວນຊົນຂອງພວກເຮົາເພື່ອເພີ່ມລະດັບການໂຄສະນາດິຈິຕອນໃນຂົງເຂດສະເພາະ, ເຊັ່ນດຽວກັນກັບສູນກາງຊຸມຊົນອື່ນໆເພື່ອຊ່ວຍໂຄສະນາແລະເຜີຍແຜ່ຂໍ້ມູນການເລືອກຕັ້ງ.

**ຈຳນວນຜູ້ມີສິດເລືອກຕັ້ງທີ່ໃຊ້ສິດເລືອກຕັ້ງ ຕາມລະຫັດໄປສະນີ, ເດືອນພະຈິກ 2022**

| **ລະຫັດໄປສະນີ** | **ຜູ້ມີສິດເລືອກຕັ້ງ** | **ການປະມານການຈຳນວນຜູ້ທີ່ຈະໃຊ້ສິດເລືອກຕັ້ງ** | **ຈຳນວນຜູ້ມີສິດເລືອກຕັ້ງທີ່ໃຊ້ສິດເລືອກຕັ້ງ** |
| --- | --- | --- | --- |
| 95837 | 138 | 111 | 80.4% |
| 95819 | 12,937 | 9,853 | 76.2% |
| 95683 | 5,327 | 3,977 | 74.7% |
| 95693 | 5,202 | 3,697 | 71.1% |
| 95864 | 17,251 | 12,218 | 70.8% |
| 95818 | 15,212 | 10,757 | 70.7% |
| 95680 | 41 | 29 | 69.7% |
| 95628 | 29,823 | 20,510 | 68.8% |
| 95816 | 12,031 | 8,230 | 68.4% |
| 95630 | 49,146 | 33,222 | 67.6% |
| 95662 | 21,623 | 14,355 | 66.4% |
| 95831 | 28,070 | 18,628 | 66.4% |
| 95639 | 132 | 87 | 66.1% |
| 95690 | 974 | 643 | 66.0% |
| 95608 | 38,750 | 25,470 | 65.7% |
| 95638 | 1,496 | 978 | 65.4% |
| 95615 | 396 | 259 | 65.3% |
| 95641 | 1,158 | 705 | 60.9% |
| 95821 | 19,083 | 11,316 | 59.3% |
| 95814 | 5,353 | 3,150 | 58.8% |
| 95817 | 8,295 | 4,874 | 58.8% |
| 95830 | 611 | 358 | 58.6% |
| 95621 | 25,178 | 14,735 | 58.5% |
| 95670 | 31,232 | 18,182 | 58.2% |
| 95655 | 2,700 | 1,564 | 57.9% |
| 95626 | 3,114 | 1,790 | 57.5% |
| 95610 | 25,649 | 14,739 | 57.5% |
| 95826 | 22,724 | 12,998 | 57.2% |
| 95742 | 10,768 | 6,080 | 56.5% |
| 95678 | 26 | 15 | 56.0% |
| 95632 | 17,275 | 9,655 | 55.9% |
| 95835 | 24,894 | 13,832 | 55.6% |
| 95758 | 38,318 | 21,246 | 55.4% |
| 95624 | 41,563 | 22,995 | 55.3% |
| 95811 | 5,135 | 2,804 | 54.6% |
| 94571 | 116 | 63 | 54.5% |
| 95822 | 24,269 | 13,114 | 54.0% |
| 95825 | 15,634 | 8,363 | 53.5% |
| 95757 | 31,763 | 16,681 | 52.5% |
| 95820 | 18,636 | 9,762 | 52.4% |
| 95827 | 11,388 | 5,917 | 52.0% |
| 95829 | 19,130 | 9,679 | 50.6% |
| 95673 | 8,452 | 4,226 | 50.0% |
| 95843 | 25,863 | 12,907 | 49.9% |
| 95841 | 10,186 | 5,046 | 49.5% |
| 95833 | 21,256 | 10,502 | 49.4% |
| 95834 | 18,765 | 9,022 | 48.1% |
| 95842 | 15,646 | 7,304 | 46.7% |
| 95660 | 14,510 | 6,142 | 42.3% |
| 95828 | 29,422 | 12,242 | 41.6% |
| 95823 | 33,845 | 13,216 | 39.0% |
| 95815 | 10,842 | 4,141 | 38.2% |
| 95824 | 10,946 | 4,072 | 37.2% |
| 95838 | 17,318 | 6,074 | 35.1% |
| 95832 | 4,933 | 1,700 | 34.5% |
| 95652 | 266 | 83 | 31.2% |
| 95640 | 3 | 1 | 21.5% |

**ພາກທີ II:**

**ພາບລວມຂອງແຜນປະຕິບັດການຮັກສາຄວາມປອດໄພການເລືອກຕັ້ງ**

§4005(a)(10)(l)(vi)(VIII)(ia), §4005(a)(10)(l)(vi)(VIII)(ib)

ສູນເລືອກຕັ້ງທຸກແຫ່ງປະຕິບັດຕາມມາດຕະຖານຄວາມປອດໄພທີ່ເຂັ້ມງວດທີ່ໄດ້ກໍານົດໄວ້ໃນໝວດທີ 19 [ປະມວນກົດໝາຍເລືອກຕັ້ງລັດຄາລິຟໍເນຍ](https://elections.saccounty.gov/Pages/Voting-Accessibility-Advisory-Committee.aspx?tocCode=ELEC&division=19.&title=&part=&chapter=&article=), the [California Code of Regulations for Voting Systems](https://elections.saccounty.gov/Pages/Language-Accessibility-Advisory-Committee.aspx), Voting System Use Procedures, ແລະ [California Voting System Standards](https://admin.cdn.sos.ca.gov/regulations/elections/california-voting-system-standards.pdf). ມາດຕະຖານນີ້ລວມເຖິງ ແຕ່ບໍ່ຈໍາກັດພຽງການຮັບປະກັນວ່າອຸປະກອນທັງຫມົດທີ່ສູນເລືອກຕັ້ງໄດ້ຖືກປິດຜະນຶກ, ເກັບຮັກສາ, ຈັດສົ່ງ, ແລະນໍາໃຊ້ໂດຍ ປະຕິບັດຕາມກົດລະບຽບເຫຼົ່ານີ້. ນອກຈາກນັ້ນ ຂັ້ນຕອນຂອງພວກເຮົາໃນປະຈຸບັນກຳນົດໃຫ້ຜູ້ເຈົ້າໜ້າທີ່ເລືອກຕັ້ງສ່ວນໃຫຍ່ມາປະຕິບັດງານເມື່ອສູນເລືອກຕັ້ງເປີດທຳການ.

**ແຜນຮັກສາຄວາມປອດໄພ ແລະ ແຜນສຸກເສິນເພື່ອໃຫ້ແນ່ໃຈໃນການປ້ອງກັນການຢຸດຊະງັກ**

§4005(a)(10)(l)(vi)(VIII)(ia)

VRE ຮ່ວມມືຜ່ານຄວາມຮ່ວມມື, ການຄວບຄຸມພາຍໃນ ແລະ ຂັ້ນຕອນຕ່າງໆ ເພື່ອຮັບປະກັນວິທີການຫຼາຍດ້ານເພື່ອປ້ອງກັນ ແລະ ຫຼຸດຜ່ອນການຢຸດຊະງັກ ໃນການດຳເນີນການແລະຂັ້ນຕອນການເລືອກຕັ້ງ.

**ພັນທະມິດລະດັບລັດ, ລັດຖະບານກາງ, ທ້ອງຖິ່ນ**

ພວກເຮົາຮ່ວມມືຢ່າງໃກ້ຊິດກັບພະແນກເຕັກໂນໂລຍີເຄົາຕີ້ Sacramento Department of Technology (DTech), ເຄົາຕີ້ Sacramento Office of Emergency Services (OES), County Sheriff, ແລະໜ່ວຍງານບັງຄັບໃຊ້ກົດໝາຍທ້ອງຖິ່ນອື່ນໆ. ພວກເຮົາຍັງມີການຮ່ວມມືໂດຍກົງກັບເລຂາທິການລັດຄາລິຟໍເນຍ (SOS), ກະຊວງຄວາມໝັ້ນຄົງຂອງປະເທດ (DHS), ແລະຫ້ອງການສືບສວນຂອງລັດຖະບານກາງ (FBI), ແລະຄະນະກໍາມະການຊ່ວຍເຫຼືອການເລືອກຕັ້ງ (EAC).

ມີ​ການ​ເພີ່ມ​ທະວີຄວາມ​ຮ່ວມ​ມື​ກ່ອນ​ແລະ​ຫຼັງ​ການ​ເລືອກ​ຕັ້ງ ເຊິ່ງ​ພວກ​ເຮົາ​ເພີ່ມ​ຄວາມ​ຮັບ​ຮູ້​ດ້ານ​ຄວາມ​ປອດ​ໄພ ​ແລະ ການ​ສື່ສານ.

**ການຄວບຄຸມພາຍໃນ**

ການຈັດການອຸປະກອນມືຖື (MDM) ອະນຸຍາດໃຫ້ມີການຄວບຄຸມການຮັກສາຄວາມປອດໄພທັງໝົດ ແລະບັງຄັບໃຊ້ນະໂຍບາຍຕໍ່ກັບໂທລະສັບສະຫຼາດ ແລະອຸປະກອນອື່ນໆທີ່ນຳໃຊ້ກັບສູນເລືອກຕັ້ງ. MDM ຊ່ວຍໃຫ້ຄວາມສາມາດໃນການລົບອຸປະກອນຈາກທາງໄກ, ໃຊ້ການບັງຄັບໃຊ້ລະຫັດຜ່ານ, ໃຊ້ການບັງຄັບໃຊ້ການເຂົ້າລະຫັດຂໍ້ມູນ, ແລະຄວບຄຸມການແຈກຢາຍແອັບພລິເຄຊັນ ແລະການປັບປຸງຊອບແວ. ອົງປະກອບຂອງລະບົບການລົງຄະແນນສຽງຖືກເກັບໄວ້ພາຍໃນຄອກທີ່ປອດໄພພາຍໃຕ້ການເຝົ້າລະວັງດ້ວຍກ້ອງວົງຈອນປິດຈົນກວ່າຈະນຳໃຊ້ສໍາລັບການເລືອກຕັ້ງ. ອຸປະກອນລົງຄະແນນທັງໝົດຖືກປິດຜະນຶກດ້ວຍປະທັບຕາປ້ອງກັນການທຳລາຍຫຼັກຖານໃຫ້ເສຍຫາຍ, ເຂົ້າໄປໃນຊອບແວຈັດການຊັບສິນ, ແລະຖືກຕິດຕາມກວດສອບເມື່ອມີການນໍາມາໃຊ້ ແລະສົ່ງກັບຄືນໄປຫາ VRE.

**ຄວາມຕໍ່ເນື່ອງຂອງການດຳເນີນງານຂອງສູນເລືອກຕັ້ງ**

§4005(a)(10)(l)(vi)(VIII)(ib)

ພາຍໃຕ້ຂໍ້ກໍານົດຂອງລະບົບການລົງຄະແນນສຽງລັດຄາລິຟໍເນຍ ອຸປະກອນທີ່ໄດ້ຮັບການຢັ້ງຢືນທັງໝົດຈະຕ້ອງທຳງານດ້ວຍພະລັງງານຫມໍ້ໄຟໃນກໍລະນີທີ່ໄຟຟ້າດັບ. ສະຖານຕັ້ງທີ່ສູນເລືອກຕັ້ງທຸກແຫ່ງແມ່ນມີສະມາດໂຟນເພື່ອການແຈ້ງເຕືອນໃນກໍລະນີສຸກເສີນ..

ເຈົ້າໜ້ທີ່ຕອບຮັບເຫດສຸກເສີນທຳອິດຈະໄດ້ຮັບລາຍຊື່ສູນເລືອກຕັ້ງທັງໝົດ. ສູນ​ເລືອກຕັ້ງແຕ່​ລະ​ແຫ່ງ​ຈະ​ໄດ້​ຮັບ​ຂັ້ນ​ຕອນຮັບມືອເຫດ​ສຸກ​ເສີນ​ ແລະ​ ​ຄູ່​ມືການໃຊ້ງານສຳລັບ​ການ​ດໍາ​ເນີນການທີ່ອາດຈະເກີດຂຶ້ນ​ຂອງ​ສູນ​ເລືອກຕັ້ງ​ແລະ​ຄວາມ ​ຕໍ່​ເນື່ອງໃນການ​ດຳເນີນການກັບ​ຜູ້ມີສິດເລືອກຕັ້ງ.

**ການຕອບສະໜອງຂອງສູນ​ເລືອກຕັ້ງໃນຊ່ວງໄບລະການລົງຄະແນນສຽງ**

ຖ້າອຸປະກອນໃດຖືກໂຈລະກຳ ຫຼືປະກົດວ່າຖືກລົບກວນທຳລາຍທີ່ສູນເລືອກຕັ້ງ ອຸປະກອນທົດແທນຈະຖືກນຳມາໃຊ້. ອຸປະກອນທີ່ຖືກໂຈລະກຳຈະເປັນການສູນເສຍທາງດ້ານການເງິນຂອງເຄົາຕີ້ Sacramento ແຕ່ຈະບໍ່ເປັນອັນຕະລາຍຕໍ່ຄວາມຖືກຕ້ອງສົມບູນຂອງການເລືອກຕັ້ງ. ຂໍ້ມູນຜູ້ມີສິດເລືອກຕັ້ງຈະບໍ່ຖືກເກັບໄວ້ໃນແລັບທັອບເຊັກອິນເຄື່ອງໃດ. ນອກຈາກນັ້ນ ການກວດສອບຄວາມຖືກຕ້ອງຫຼາຍປັດໃຈແມ່ນຈໍາເປັນເພື່ອເຮັດການປ່ຽນແປງໃດໆຕໍ່ກັບອຸປະກອນເຮັດເຄື່ອງໝາຍບັດເລືອກຕັ້ງທີ່ສາມາດເຂົ້າເຖິງໄດ້ ຫຼື ເຄື່ອງພິມບັດເລືອກຕັ້ງແບບມືຖື.

ໃນຊ່ວງໄລຍະເວລາການລົງຄະແນນສຽງ ທີມງານສະຫນັບສະຫນູນການເລືອກຕັ້ງທີ່ໄດ້ຮັບການຝຶກອົບຮົມຈາກ DTech ແມ່ນມີຢູ່ທົ່ວເຄົາຕີ້ Sacramento ພ້ອມທີ່ຈະຕອບສະຫນອງຕໍ່ເຫດການໃດໆ. ທີມງານສະຫນັບສະຫນູນການເລືອກຕັ້ງເຫຼົ່ານີ້ມີອຸປະກອນແລະວັດສະດຸທົດແທນ ແລະໄດ້ຮັບການຝຶກອົບຮົມເພື່ອແກ້ໄຂບັນຫາທາງເຕັກນິກ.

ອຸປະກອນທັງໝົດຂອງສູນເລືອກຕັ້ງເຮັດວຽກຢ່າງເປັນອິດສະຫຼະ ແລະຖືກຈັດຕັ້ງປະຕິບັດດ້ວຍຄວາມສາມາດໃນການເຮັດວຽກໂດຍບໍ່ເຊື່ອມຕໍ່ກັບອິນເຕີເນັດ. ອຸປະກອນລົງຄະແນນສຽງແຕ່ລະອັນບໍ່ໄດ້ສື່ສານໂດຍກົງກັບອຸປະກອນລົງຄະແນນສຽງອື່ນໆ ແລະຖ້າອຸປະກອນລົງຄະແນນສຽງອັນໜຶ່ງຢຸດເຮັດວຽກ ອຸປະກອນລົງຄະແນນອື່ນໆທັງໝົດຈະຍັງຄົງເຮັດວຽກຕໍ່ໄປ.

**ແຜນຮັບມືເຫດສຸກເສີນ**

§4005(a)(10)(l)(iv)

VRE ມີແຜນການຕອບສະໜອງເຫດການແບບເລິກເຊິ່ງ (IRP) ທີ່ຈະໃຊ້ໃນກໍລະນີເກີດເຫດການຄວາມປອດໄພທາງໄຊເບີ, ໄຟດັບ ຫຼືມີການໂຈມຕີ. ແຜນ​ການ​ດັ່ງ​ກ່າວ​ມີແນວທາງທີ່ເປັນ​ລະ​ບົບ​ໃນການ​ລະບຸ, ການ​ແກ້​ໄຂ, ແລະ​ກູ້ຄືນເຫດ​ການ​.

Diagram

Description automatically generated

**ວິທີການແລະມາດຕະຖານ**

ຈຸດປະສົງຂອງ IRP ແມ່ນເພື່ອຊ່ວຍໃຫ້ການດໍາເນີນການເລືອກຕັ້ງສືບຕໍ່ໄປໄດ້ໃນກໍລະນີທີ່ເກີດໄພພິບັດ, ເຫດການ, ຫຼືການຢຸດຊະງັກ. ໂດຍການລະບຸຂັ້ນຕອນສໍາລັບກະບວນການທີ່ສໍາຄັນ, ການສື່ສານ, ແລະສະຖານທີ່ສຳຮອງ, ການຢຸດຊະງັກທີ່ຄາດເດົາໄດ້ທີ່ສາມາດຫຼຸດຜ່ອນໄດ້ຫຼາຍທີ່ສຸດ.

**ຂັ້ນຕອນທີ່ສໍາຄັນ**

ແຜນການດັ່ງກ່າວລະບຸກະບວນການສໍາຄັນທັງຫມົດທີ່ຈຳເປັນໃນການດໍາເນີນການເລືອກຕັ້ງ. ແຕ່ລະກະບວນການທີ່ສໍາຄັນເຫຼົ່ານີ້ໄດ້ຮັບການວິເຄາະ. ສໍາລັບແຕ່ລະກະບວນການທີ່ສໍາຄັນ ຈະມີການກໍານົດກົນລະຍຸດການກູ້ຄືນ ລວມທັງການຟື້ນຟູຊ່ອມແຊມການບໍລິການແລະຂັ້ນຕອນທີ່ຈໍາເປັນໃນການກູ້ຄືນ. ຕົວຢ່າງເຊັ່ນ ການໃຫ້ຄວາມຊ່ວຍເຫຼືອສູນເລືອກຕັ້ງແມ່ນໜຶ່ງໃນຫຼາຍກະບວນການເລືອກຕັ້ງທີ່ສຳຄັນທີ່ໄດ້ລະບຸໄວ້. ​ເພື່ອ​ໃຫ້ການ​ສະໜັບສະໜູນ​ສູນ​ເລືອກຕັ້ງ ເຈົ້າໜ້າທີ່ຈຳເປັນ​ຕ້ອງມີການ​ເຂົ້າ​ເຖິງ​ຖານ​ຂໍ້​ມູນ​ດ້ວຍ​ຂໍ້​ມູນສູນ​ເລືອກຕັ້ງ ແລະ ​ຂໍ້​ມູນ​ຕິດ​ຕໍ່ ດັ່ງນັ້ນ IRP ຈຶ່ງກຳນົດໃຫ້ມີຄວາມຮີບດ່ວນໃນການເຊື່ອມຕໍ່ກັບຖານຂໍ້ມູນນັ້ນຢ່າງປອດໄພ, ແລະຕ້ອງມີກົນລະຍຸດໃນການກູ້ຄືນການເຊື່ອມຕໍ່ໃນໄລຍະເວລາທີ່ເໝາະສົມໃນກໍລະນີທີ່ມີການຢຸດຊະງັກ.

**ການສືສານ**

IRP ລະບຸຮູບແບບຂອງການສື່ສານ ແລະ ວິທີໃນການຕິດຕໍ່ສື່ສານທີ່ຈະສາມາດສືບຕໍ່ໄປໄດ້ໃນລະຫວ່າງການຢຸດຊະງັກ. ເຊິ່ງລວມເຖິງວິທີການສື່ສານສຳຮອງໃນກໍລະນີທີ່ລະບົບຫຼັກລົ້ມເຫລວ. ມີການມອບຫມາຍຄວາມຮັບຜິດຊອບໃນການເຜີຍແຜ່ຂໍ້ມູນຂ່າວສານ ແລະຜູ້ມີສ່ວນໄດ້ສ່ວນເສຍທີ່ສໍາຄັນທີ່ຈະຕ້ອງຕິດຕໍ່ສື່ສານດ້ວຍໃນກໍລະນີທີ່ເກີດການຢຸດຊະງັກ. ກະບວນການທີ່ຖືກເຮັດໃຫ້ຢຸດຊະງັກຈະເປັນຕົວກໍານົດວ່າຈະຕ້ອງມີການສື່ສານກັບຝ່າຍໃດ. ຕົວຢ່າງເຊັ່ນ ການຢຸດຊະງັກບາງຢ່າງຈະຕ້ອງສື່ສານກັບເຈົ້າໜ້າທີ່ຂອງສູນ ເລືອກຕັ້ງ ໃນຂະນະທີ່ການການຢຸດຊະງັກອື່ນໆອາດຈະຕ້ອງມີການສື່ສານກັບສື່ມວນຊົນແລະປະຊາຊົນທົ່ວໄປ.

**ສະຖານທີ່ສຳຮອງ**

ສະຖານທີ່ສຳຮອງໄດ້ຖືກກໍານົດໄວ້ໃນກໍລະນີມີເຫດໄພພິບັດໃນທ້ອງຖິ່ນ ເຊັ່ນ: ໄຟໄຫມ້, ນ້ໍາຖ້ວມ, ຫຼືສະຖານະການອື່ນໆທີ່ເຮັດໃຫ້ບໍ່ສາມາດເຂົ້າເຖິງສະຖານທີ່ຫຼັກຂອງພວກເຮົາ.

**ພາກທີ III:**

**ພາບລວມຂອງແຜນການໃຫ້ຄວາມຮູ້ ແລະ ການເຜີຍແຜ່ໃຫ້ຄວາມຮູ້**

§4005(a)(10)(l)(i), §4005(a)(10)(l)(i)(VI)

**ຄວາມເປັນມາ**

ກົດໝາຍ VCA ກຳນົດໃຫ້ເຄົາຕີ້ພັດທະນາແຜນການໃຫ້ຄວາມຮູ້ ແລະ ການເຜີຍແຜ່ຂໍ້ມູນແກ່ຜູ້ມີສິດເລືອກຕັ້ງທີ່ໃຫ້ຄວາມໂປ່ງໃສ ແລະ ແຈ້ງໃຫ້ຜູ້ມີສິດເລືອກຕັ້ງຮູ້ກ່ຽວກັບກົດໝາຍ VCA ໃນທຸກດ້ານ. ແຜນງານນີ້ຮວມເຖິງການບໍລິການ ແລະຂໍ້ມູນທີ່ມີຢູ່ໃນສູນເລືອກຕັ້ງ ແລະສະຖານທີ່ປ່ອນບັດເລືອກຕັ້ງ ແລະຂໍ້ມູນສະເພາະຂອງຜູ້ມີສິດເລືອກຕັ້ງທີ່ມີຄວາມພິການ ແລະຜູ້ມີສິດເລືອກຕັ້ງທີ່ເປັນຊົນກຸ່ມນ້ອຍດ້ານພາສາ.

ການປະຊຸມສາທາລະນະຈະຖືກຈັດຂຶ້ນຮ່ວມກັບອົງກອນຊຸມຊົນແລະບຸຄຄົນທີ່ສະຫນັບສະຫນູນໃນນາມຂອງ ຫຼືໃຫ້ບໍລິການແກ່ຊຸມຊົນຄົນພິການແລະຊົນກຸ່ມນ້ອຍດ້ານພາສາ. VRE ຈະຈັດໃຫ້ຈະ​ຈັດ​ກອງ​ປະ​ຊຸມປະຕິບັດການ​ສາ​ທາ​ລະ​ນະ​ຫຼາຍ​ຄັ້ງຮ່ວມກັບ​ກິດ​ຈະ​ກໍາ​ຂອງ​ຊຸມ​ຊົນ​ທີ່​ໄດ້​ວາງແຜນ​ໄວ້. ກິດຈະກຳສາທາລະນະທັງໝົດທີ່ເຄົາຕີ້ຈັດຂຶ້ນຈະເປັນກິດຈະກຳເພື່ອໃຫ້ສາມາດເຂົາເຖິງໄດ້ຕາມກົດໝາຍຄົນອາເມລິກັນທີ່ມີຄວາມພິການ (ADA).

**ສະຫຼຸບເປົ້າໝາຍ**

* ການມີສ່ວນຮ່ວມຂອງຜູ້ມີສິດເລືອກຕັ້ງ ແລະ ພັນທະມິດຊຸມຊົນ
* ການໃຫ້ຄວາມຮູ້ແກ່ຜູ້ມີສິດເລືອກຕັ້ງ ແລະ ການມີສ່ວນຮ່ວມຂອງນັກຮຽນ
* ຄວາມຮ່ວມມືຂອງຊຸມຊົນ
* ການຕິດຕໍ່ຜູ້ມີສິດເລືອກຕັ້ງໂດຍກົງ
* ຄະນະກໍາມະການທີ່ປຶກສາ
* ປະກາດກ່ຽວກັບການບໍລິການປະຊາຊົນ

**ການມີສ່ວນຮ່ວມຂອງຜູ້ມີສິດເລືອກຕັ້ງ ແລະ ພັນທະມິດຊຸມຊົນ**

§4005(a)(10)(l)(i)(III)

ການຮັກສາໂຄງການເຜີຍແຜ່ຂໍ້ມູນແກ່ຊຸມຊົນໃຫ້ປະສົບຜົນສຳເລັດ ລວມເຖິງ ການຮັກສາການຮ່ວມມືທີ່ຈັດຕັ້ງຂຶ້ນກັບກຸ່ມ ແລະ ອົງກອນໃນຊຸມຊົນ. VRE ພົບປະກັບບຸກຄົນທີ່ອຸທິດຕົນຈາກອົງກອນຕ່າງໆທົ່ວເຄົາຕີ້ Sacramento ລວມທັງກຸ່ມຜູ້ສະຫນັບສະຫນູນ, ກຸ່ມພົນລະເມືອງ, ສະຫະພັນພົນລະເມືອງ, ສູນຜູ້ສູງໄວ, ໂບດ, ປະລັດເທດສະບານ, ພັກການເມືອງ ແລະບຸກຄົນອື່ນໆ.

VRE ໄດ້ໃຫ້ຂໍ້ມູນກ່ຽວກັບຕົ້ນແບບສູນເລືອກຕັ້ງແກ່ບັນດາພັນທະມິດຊຸມຊົນເພື່ອຊ່ວຍເຫຼືອໃນການເຂົ້າເຖິງຜູ້ມີສິດເລືອກຕັ້ງ. VRE ກໍາລັງເຂົ້າຮ່ວມກິດຈະກໍາຊຸມຊົນ ເຊິ່ງນໍາສະເຫນີຕໍ່ອົງກອນ ແລະຝຶກອົບຮົມບຸກຄົນແລະກຸ່ມທີ່ສົນໃຈເພື່ອຊ່ວຍເຫຼືອດ້ານການສຶກສາແລະການເຜີຍແຜ່ຂໍ້ມູນ.

ພັນທະມິດຊຸມຊົນ ແລະປະຊາຊົນທົ່ວໄປອາດຈະຊ່ວຍເຫຼືອໄດ້ໃນຮູບແບບຕ່າງໆ ຫຼາຍ ເຊັ່ນ:

* ແບ່ງປັນຂໍ້ມູນການເລືອກຕັ້ງທີ່ຖືກຕ້ອງທີ່ບໍ່ຝັກໃຝ່ຝ່າຍໃດໃນສື່ສັງຄົມ.
* ການໂພສຂໍ້ມູນການເລືອກຕັ້ງ ແລະ ລີ້ງເຊື່ອມຕໍ່ກັບເວັບໄຊ VRE, [elections.saccounty.gov](https://www.elections.saccounty.gov) ໃນຈົດຫມາຍຂ່າວຊຸມຊົນ ຫຼື ໃນເວັບໄຊ.
* ການວາງໃບປິວ ແລະ ເອກະສານແຈກຢາຍໃນຫ້ອງການ ຫຼື ສະຖານທີ່ທີ່ປະຊາຊົນອາດຈະໄປເລື້ອຍໆ.
* ຊ່ວຍເຫຼືອໃນການແຈກຢາຍຂໍ້ມູນ, ວັດສະດຸ, ແລະແຜ່ນພັບ ລວມທັງຈຸດຮັບສົ່ງຂໍ້ຄວາມສະເພາະກ່ຽວກັບການເລືອກຕັ້ງ.
* ການເຂົ້າຮ່ວມກິດຈະກໍາເຜີຍແຜ່ສູ່ຊຸມຊົນ. ລາຍການກິດຈະກໍາເຜີຍແຜ່ແມ່ນອັບເດດຢູ່ໃນເວັບໄຊຂອງພວກເຮົາ.
* ເຂົ້າຮ່ວມກອງປະຊຸມທີ່ປຶກສາກ່ຽວກັບການສົ່ງຂໍ້ຄວາມ, ຄວາມກັງວົນ, ຫຼືຄໍາຖາມທົ່ວໄປຈາກປະຊາຊົນ.

ຊຸດເຄື່ອງມືອອນລາຍແມ່ນມີພ້ອມໃຫ້ດາວໂຫຼດຢູ່ໃນເວັບໄຊ VRE ທີ່ [elections.saccounty.gov](https://elections.saccounty.gov/ElectionInformation/Pages/Accessible-Voting.aspx). ຊຸດເຄື່ອງມືນີ້ລວມເຖິງວິດີໂອ, ຮູບພາບ, ໃບປິວ, ແຜ່ນພັບ, ແລະການນຳສະເໜີຂອງ VCA. ອາດຈະຈັດຫາສິ່ງຕີພິມໃຫ້ກຸ່ມຫຼືອົງການໂດຍບໍ່ເສຍຄ່າ. ກະລຸນາຕິດຕໍ່ [voter-outreach@saccounty.gov](https://www.elections.saccounty.gov) ເພື່ອຂໍລາຍລະອຽດເພີ່ມເຕີມ.

ສາມາດເບິ່ງລາຍການກິດຈະກໍາກັບຊຸມຊົນແລະພັນທະມິດໄດ້ໃນເອກະສານຊ້ອນທ້າຍ A.

**ກອງປະຊຸມແບບປະຕິບັດການເພື່ອໃຫ້ຄວາມຮູ້ແກ່ຜູ້ມີສິດເລືອກຕັ້ງສໍາລັບຊຸມຊົນທີ່ໃຊ້ພາສາຕ່າງໆ**

§4005(a)(10)(l)(i)(VI)(ia)

ໃນຖານທີ່ເປັນສ່ວນຫນຶ່ງຂອງຄວາມພະຍາຍາມໃນການເຜີຍແຜ່ VRE ຈະສືບຕໍ່ການເຜີຍແຜ່ຂອງຕົນໃຫ້ແກ່ຜູ້ມີສິດເລືອກຕັ້ງທີ່ເປັນຊົນກຸ່ມນ້ອຍດ້ານພາສາ. VRE ຈະເຮັດວຽກຮ່ວມກັບສະມາຊິກຂອງ LAAC ແລະພັນທະມິດຊຸມຊົນເພື່ອໃຫ້ຄວາມຊ່ວຍເຫຼືອດ້ານພາສາແກ່ຜູ້ມີສິດເລືອກຕັ້ງໃນການປະຊຸມໃຫ້ຄວາມຮູ້ແບບປະຕິບັດການ. ຈະກຳນົດໃຫ້ມີການປະຊຸມແບບປະຕິບັດການຂຶ້ນໃນເດືອນກັນຍາ 2023 ເຖິງເດືອນກຸມພາ 2024. ຈະກໍານົດສະຖານທີ່ ແລະຈະຈັດຮ່ວມກັບກິດຈະກຳຊຸມຊົນທີ່ມີຢູ່. ການໂຄສະນາປະຊາສຳພັນການປະຊຸມເຫຼົ່ານີ້ຈະເຮັດໃນສື່ສັງຄົມ, ລວມທັງ Next Door ແລະຜ່ານພັນທະມິດຊຸມຊົນທີ່ເຊື່ອຖືໄດ້. ໃນການປະຊູມແບບປະຕິບັດການ VRE ຈະຈັດຫາສິ່ງຕໍ່ໄປນີ້ໃຫ້:

* ແບບຟອມລົງທະບຽນຜູ້ມີສິດເລືອກຕັ້ງສອງພາສາ \*
* ແບບຟອມລະບຸພາສາທີ່ຕ້ອງການ
* ຕົວຢ່າງຂອງຄໍາແນະນໍາໃນການແປບັດເລືອກຕັ້ງ ພ້ອມດ້ວຍຄໍາແນະນໍາສຳລັບ ຜູ້ມີສິດເລືອກຕັ້ງ ເຊິ່ງເອີ້ນວ່າບັດຄະແນນອ້າງອີງ
* ເອກະສານ VCA ທີ່ແປເປັນທຸກພາສາທີ່ລັດ ແລະລັດຖະບານກາງກຳນົດໃຫ້ ເຄົາຕີ້ Sacramento ຈັດຫາ

\*ເລຂາທິການລັດບໍ່ຈັດຫາແບບຟອມລົງທະບຽນເລືອກຕັ້ງເປນພາສາປັນຈາບີ ຫຼື ພາສາມົ້ງ. ລັດຄາລິຟໍເນຍຈັດຫາແບບຟອມລົງທະບຽນເປັນພາສາອັງກິດ, ພາສາສະເປນ, ພາສາຈີນ, ພາສາຫວຽດນາມ, ພາສາຮິນດູ, ພາສາຍີ່ປຸ່ນ, ພາສາຂະແມ, ພາສາເກົາຫຼີ, ພາສາຕາກາລັອກ ແລະ ພາສາໄທເທົ່ານັ້ນ.

**ວິທີການລະບຸຊຸມຊົນດ້ານພາສາ**

§4005(a)(10)(l)(i)(V)

VRE ໃຊ້ການບັນທຶກຂໍ້ມູນພາສາທີ່ລາຍງານດ້ວຍຕົນເອງໃນແບບຟອມລົງທະບຽນຜູ້ມີສິດເລືອກຕັ້ງ. ຜູ້ມີສິດເລືອກຕັ້ງສາມາດແຈ້ງໃຫ້ VRE ຮູ້ກ່ຽວກັບພາສາທີ່ເຂົາເຈົ້າຕ້ອງການທາງໂທລະສັບ, ແຟັກ, ອີເມວ, ຫຼືທາງອອນລາຍເພື່ອອັບເດດພາສາທີ່ເຂົາເຈົ້າຕ້ອງການ. ແຫຼ່ງຕ່າງໆເຊັ່ນ: ສໍານັກງານສໍາມະໂນຄົວສະຫະລັດ ຊ່ວຍ VRE ໃນການລະບຸພື້ນທີ່ທີ່ອາດຈະມີຊຸມຊົນທີ່ມີຄວາມສາມາດໃນການໃຊ້ພາສາອັງກິດຈໍາກັດແລະອາດຈະຕ້ອງການຄວາມຊ່ວຍເຫຼືອດ້ານພາສາ.

ນອກຈາກນັ້ນ VRE ຍັງໄດ້ຮັບຂໍ້ມູນຈາກພັນທະມິດຊຸມຊົນດ້ານພາສາກ່ຽວກັບການແຈກຢາຍຕາມພູມສາດບ່ອນທີ່ຊຸມຊົນພາສາຕັ້ງຢູ່ໃນເຄົາຕີ້ Sacramento.

**ການປະຊູມແບບປະຕິບັດການເພື່ອໃຫ້ຄວາມຮູ້ແກ່ຜູ້ມີສິດເລືອກສຳລັບຊຸມຊົນຜູ້ມີຄວາມພິການ**

§4005(a)(10)(l)(i)(VI)(ib)

VRE ມຸ່ງໝັນທີ່ຈະເຮັດວຽກກັບຜູ້ມີສິດເລືອກຕັ້ງທີ່ມີຄວາມພິການເພື່ອເພີ່ມການເຂົ້າເຖິງກະບວນການທາງປະຊາທິປະໄຕ. ເວັບໄຊ VRE ໃຫ້ຂໍ້ມູນທົ່ວໄປກ່ຽວກັບຄວາມພະຍາຍາມເຫຼົ່ານີ້ ແລະຊັບພະບາກອນທີ່ມີໃຫ້ກັບຜູ້ມີສິດເລືອກຕັ້ງທີ່ມີຄວາມພິການ ລວມທັງລະບົບເລືອກຕັ້ງທາງໄປສະນີທີ່ສາມາດເຂົ້າເຖິງໄດ້ຈາກທາງໄກ (RAVBM), ບໍລິການສຳລັບຜູ້ມີມີຄວາມພິການທີ່ມີໃຫ້ທີ່ສູນເລືອກຕັ້ງ, ການມີຂໍ້ມູນການເລືອກຕັ້ງໃນຮູບແບບອື່ນ ແລະ VAAC. ລາຍການທາງເລືອກໃນການລົງຄະແນນສຽງທີ່ສາມາດເຂົ້າເຖິງໄດ້ແລະຄວາມຊ່ວຍເຫຼືອທັງໝົດແມ່ນມີຢູ່ໃນ   
[ເວັບໄຊVRE](https://www.elections.saccounty.gov).

ກອງປະຊຸມຈະມີການສາທິດທາງເລືອກໃນການລົງຄະແນນສຽງທີ່ສາມາດເຂົ້າເຖິງໄດ້ຂອງ VRE ລວມທັງລະບົບ RAVBM ແລະອຸປະກອນເຮັດເຄື່ອງໝາຍເລືອກຕັ້ງທີ່ສາມາດເຂົ້າເຖິງໄດ້ທີ່ສູນລົງເລືອກຕັ້ງ (Dominion’s ICX). ຈະກຳນົດໃຫ້ມີການປະຊຸມແບບປະຕິບັດການຂຶ້ນໃນເດືອນກັນຍາ 2023 ເຖິງເດືອນກຸມພາ 2024. ຈະກໍານົດສະຖານທີ່ ແລະຈະຈັດຮ່ວມກັບກິດຈະກຳຊຸມຊົນທີ່ມີຢູ່. ການໂຄສະນາປະຊາສຳພັນການປະຊຸມເຫຼົ່ານີ້ຈະເຮັດໃນສື່ສັງຄົມ, ລວມທັງ Next Door ແລະຜ່ານພັນທະມິດຊຸມຊົນທີ່ເຊື່ອຖືໄດ້. ໃນການປະຊູມແບບປະຕິບັດການ VRE ຈະຈັດຫາສິ່ງຕໍ່ໄປນີ້ໃຫ້:

* ໃບສະຄຳຮ້ອງ RAVBM (ສຳລັບລີ້ງທີ່ສົ່ງອີເມວໄປໃຫ້ຜູ້ມີສິດເລືອກຕັ້ງ)
* ແລັບທັອບທີ່ມີການສາທິດອິນເຕີເຟສ RAVBM ແລະສຽງ
* ອຸປະກອນເຮັດເຄື່ອງໝາຍບັດເລືອກຕັ້ງ ICX ພ້ອມບັດເລືອກຕັ້ງຈໍາລອງ
* ຄວາມພ້ອມໃຊ້ງານຂອງສື່ອຸປະກອນໃນຮູບແບບອື່ນ (ຕົວອັກສອນຂະໜາດ ໃຫຍ່, ມາດຕະການສຽງ, ຄູ່ມືຂອງເຄົາຕີ້ໃຫ້ຂໍ້ມູນແກ່ຜູ້ມີສິດເລືອກຕັ້ງ, ແລະຄວາມພ້ອມໃຊ້ງານຂອງສື່ອຸປະກອນໃນຮູບແບບອື່ນສຳລັບອຸປະກອນການເລືອກຕັ້ງຂອງລັດ.

**ການເຜີຍແຜ່ຂໍ້ມູນກ່ຽວກັບການເລືອກຕັ້ງທາງໄປສະນີທີ່ສາມາດເຂົ້າເຖິງໄດ້ຈາກທາງໄກ**

§4005(a)(10)(l)(i)(II)

VRE ຈັດທຳລາຍຊື່ພັນທະມິດດ້ານສື່ເພື່ອແຈ້ງໃຫ້ຜູ້ມີສິດເລືອກຕັ້ງຮູ້ກ່ຽວກັບການຄວາມພ້ອມໃຊ້ງານຂອງ RAVBM. ການສົ່ງຂໍ້ຄວາມແລະການເຜີຍແຜ່ຂໍ້ມູນລວມເຖິງວິທີ:

* ເຂົ້າເຖິງລະບົບ RAVBM ຜ່ານເຄື່ອງມືຄົ້ນຫາຜູ້ມີສິດເລືອກຕັ້ງ VRE
* ການແຈ້ງ​ໃຫ້​ຜູ້​ມີ​ສິດເລືອກຕັ້ງຮູ້​ກ່ຽວ​ກັບ​ຄວາມພ້ອມໃຫ້ບໍລິການບັດເລືອກຕັ້ງທາງໄປສະນີໃນ​ຮູບ​ແບບ​ທີ່​ສາ​ມາດ​ເຂົ້າ​ເຖິງໄດ້
* ວິທີຮ້ອງຂໍບັດເລືອກຕັ້ງ RAVBM

ສາມາດເບິ່ງລາຍຊື່ພັນທະມິດສື່ໄດ້ໃນເອກະສານຊ້ອນທ້າຍ C.

**ໂປແກມຂໍຮັບບັດເລືອກຕັ້ງສຸກເສີນ**

VRE ໄດ້ສ້າງຕັ້ງໂຄງການຂໍຮັບບັດເລືອກຕັ້ງສຸກເສີນສຳລັບຜູ້ມີສິດເລືອກຕັ້ງທີ່ນອນໂຮງໝໍ ຫຼື ຜູ້ມີສິດເລືອກຕັ້ງທີ່ມີຄວາມພິການ ແລະບໍ່ສາມາດໄປຮັບເອົາບັດເລືອກຕັ້ງຂອງເຂົາເຈົ້າດ້ວຍຕົນເອງໄດ້. ​ໂປແກມ​ດັ່ງກ່າວ​ອະນຸຍາດ​ໃຫ້​ຜູ້​ມີ​ສິດ​ເລືອກ​ຕັ້ງ​ສາມາດ​ຮ້ອງ​ຂໍ​ບັດ​ເລືອກ​ຕັ້ງ​ໄດ້​ເຖິງ 7 ວັນ​ກ່ອນ​ການ​ເລືອກ​ຕັ້ງ. VRE ຈະສົ່ງບັດເລືອກຕັ້ງໄປຫາທີ່ຢູ່ທາງໄປສະນີ່ທີ່ອັບເດດແລ້ວ.

ນອກຈາກນັ້ນ VRE ແຈ້ງໃຫ້ສາທາລະນະຊົນຮູ້ກ່ຽວກັບໂປແກມຂໍຮັບບັດເລືອກຕັ້ງສຸກເສີນຜ່ານພັນທະມິດຊຸມຊົນ, ພັນທະມິດສື່ມວນຊົນ, ເວັບໄຊ VRE ແລະເອກະສານການເລືອກຕັ້ງເຮັດໃຫ້ແນ່ໃຈວ່າຜູ້ມີສິດເລືອກຕັ້ງແລະປະຊາຊົນທົ່ວໄປທຸກຄົນພາຍໃນເຄົາຕີ້ Sacramento ຮູ້ວ່າຜູ້ມີສິດເລືອກຕັ້ງສາມາດມອບໝາຍຜູ້ປະສານງານໃນການ​ຮ້ອງ​ຂໍ ແລະ ໄປຮັບ​ບັດ​ເລືອກ​ຕັ້ງ​ແທນ​ເຂົາ​ເຈົ້າ.

ຜູ້ມີສິດເລືອກຕັ້ງສາມາດຮ້ອງຂໍບັດເລືອກຕັ້ງທົດແທນໄດ້ທາງໂທລະສັບທີ່ໝາຍເລກ (916) 875-6451 ຫຼື   
(800) 762-8019, ໂດຍສົ່ງອີເມວຄໍາຮ້ອງຂໍໄປທີ່ [vbm@saccounty.gov](https://elections.saccounty.net/Documents/EAP-2024/ສົ່ງອີເມວໄປທີ:precinctoperations@saccounty.gov), ໂດຍສົ່ງແຟັກຄໍາຮ້ອງຂໍໄປທີ່ໝາຍເລກ (916) 854-9796, ໂດຍໄປທີ່ສູນເລືອກຕັ້ງດ້ວຍຕົນເອງ, ທີ່ຫ້ອງການ VRE, ຫຼືຜ່ານລະບົບ RAVBM ອອນລາຍ.

**ໂຮງຮຽນມັດທະຍົມແລະການສຶກສາໃນລະດັບສູງຂຶ້ນໄປ**

VRE ຈັດໃຫ້ມີການເຜີຍແຜ່ຢ່າງກວ້າງຂວາງໃຫ້ແກ່ໂຮງຮຽນມັດທະຍົມໃນທ້ອງຖິ່ນໂດຍຜ່ານໂຄງການຕ່າງໆເຊັ່ນ: ການເລືອກຕັ້ງຈຳລອງໃນໂຮງຮຽນມັດທະຍົມເພື່ອໃຫ້ສື່ອຸປະກອນໃນການໃຫ້ຄວາມຮູ້ແກ່ນັກຮຽນກ່ຽວກັບຂັ້ນຕອນການເລືອກຕັ້ງ ແລະການລົນນະການລົງທະບຽນຜູ້ມີສິດເລືອກຕັ້ງເພື່ອການລົງທະບຽນແລະການລົງທະບຽນນັກຮຽນລ່ວງໜ້າ.

VRE ຈະສືບຕໍ່ເປັນພັນທະມິດກັບວິທະຍາໄລທ້ອງຖິ່ນໃນທົ່ວເຄົາຕີ້ເພື່ອໃຫ້ຂໍ້ມູນແລະຊັບພະຍາກອນກ່ຽວກັບກະບວນການເລືອກຕັ້ງ, ຮູບແບບສູນເລືອກຕັ້ງ, ແລະການເລືອກຕັ້ງທີ່ກຳລັງຈະມີຂຶ້ນໂດຍຜ່ານການນໍາສະເຫນີ, ກິດຈະກໍາໃນວິທະຍາເຂດ, ແລະການລົນນະການລົງທະບຽນ. ໃນປະຈຸບັນ VRE ປະຊຸມກັບມະຫາວິທະຍາໄລ California State University Sacramento ທຸກໆເດືອນເພື່ອເຮັດໃຫ້ແນ່ໃຈວ່ານັກຮຽນເຂົ້າໃຈທາງເລືອກໃນການເລືອກຕັ້ງຂອງເຂົາເຈົ້າ ແລະການບໍລິການໃດແດ່ທີ່ຈະມີໃຫ້ທີ່ສູນເລືອກຕັ້ງໃນວິທະຍາເຂດສໍາລັບການເລືອກຕັ້ງທັງສອງຄັ້ງໃນປີ 2024.

**ສະຖານ​ທີ່​ກັກ​ຂັງ​ຂອງ​ເຄົາ​ຕີ້, ຫ້ອງການຝາກໂທດ ແລະ​ຫ້ອງການປ່ອຍຕົວກ່ອນກຳນົດພົ້ນໂທດ**

VRE ໄດ້ສ້າງຄວາມສໍາພັນກັບສະຖານກັກຂັງຂອງເຄົາຕີ້, ແລະພະແນກຝາກໂທດເພື່ອໃຫ້ການຝຶກອົບຮົມການລົງທະບຽນຜູ້ມີສິດເລືອກຕັ້ງ, ຂໍ້ມູນການເລືອກຕັ້ງ, ຂ່າວ, ໃບປິວແລະໂປສເຕີ, ການອັບເດດ ແລະພວກເຮົາຍັງພ້ອມ ຕອບຄໍາຖາມໃນຂະນະທີ່ພວກເຂົາຊ່ວຍເຫຼືອຜູ້ມີສິດເລືອກຕັ້ງຕະຫຼອດປີ.

ໃນຖານະທີ່ເປັນສ່ວນໜຶ່ງຂອງພັນທະມິດຂອງພວກເຮົາ, VRE ດຳເນີການເປັນປະຈໍາດັ່ງຕໍ່ໄປນີ້:

* ປະສານງານການຮັບແບບຟອມລົງທະບຽນຜູ້ມີສິດເລືອກຕັ້ງ
* ແຈກບັດເລືອກຕັ້ງຢ່າງເປັນທາງການສໍາລັບແຕ່ລະສະຖານທີ່
* ອຳນວຍຄວາມສະດວກໃນການລົງທະບຽນຜູ້ມີສິດເລືອກຕັ້ງແບບມີເງື່ອນໄຂ

VRE ຍັງຈັດໃຫ້ມີການຝຶກອົບຮົມອາສາສະໝັກໃຫ້ແກ່ອົງກອນພາຍນອກທີ່ໄດ້ຈັດຂື້ນຮ່ວມກັບພະແນກຕຳຫຼວດເພື່ອລົງທະບຽນບຸຄຄົນທີ່ຢູ່ສະຖານກັກຂັງຂອງເຄົາຕີ້.

ພວກເຮົາຈະສືບຕໍ່ເຮັດວຽກຮ່ວມກັບອົງກອນຊຸມຊົນແລະຜູ້ສະຫນັບສະຫນູນເພື່ອລະບຸວິທີທີ່ພວກເຮົາສາມາດສະຫນັບສະຫນູນຄວາມພະຍາຍາມທີ່ຈະແຈ້ງໃຫ້ຜູ້ທີ່ຕ້ອງຝາກໂທດ ຫຼື ໄດ້ຮັບການປ່ອຍຕົວກ່ອນກຳນົດພົ້ນໂທດກ່ຽວກັບສິດທິຂອງເຂົາເຈົ້າໃນການລົງທະບຽນແລະການເລືອກຕັ້ງ.

VRE ຍັງຄົງສືບຕໍ່ພັດທະນາໂປສເຕີດ້ວຍພ້ອມຂໍ້ຄວາມທີ່ປັບແຕ່ງເພື່ອຕິດແຂວນໄວ້ໃນຫ້ອງການຝາກໂທດ ແລະ ຫ້ອງການປ່ອຍຕົວກ່ອນກຳນົດພົ້ນໂທດ ແລະໃນຊຸມຊົນທີ່ແນະນໍາຂອງ South San Diego, National City,   
City Heights, Barrio Logan, ແລະ North County.

**ແຜນງານທົ່ວໄປດ້ານສື່ມວນຊົນ**

§4005(a)(10)(l)(i)(I)

ເພື່ອແຈ້ງໃຫ້ຜູ້ມີສິດເລືອກຕັ້ງໃນເຄົາຕີ້ Sacramento ຮູ້ກ່ຽວກັບການເລືອກຕັ້ງທີ່ກຳລັງຈະມີຂຶ້ນ VRE ຈະໃຊ້ແນວທາງທີ່ກວ້າງຂວາງເພື່ອເຂົ້າເຖິງຜູ້ມີສິດເລືອກຕັ້ງໃຫ້ຫຼາຍທີ່ສຸດເທົ່າທີ່ຈະເປັນໄປໄດ້ແລະຫຼາຍຄັ້ງ. ກົນລະຍຸດການໂຄສະນາລວມເຖິງ ແຕ່ບໍ່ຈໍາກັດພຽງສື່ສັງຄົມ, ການສົ່ງໄປສະນີໂດຍກົງ, ການພິມ, ການອອກອາກາດ, ວິດີໂອ, ດິຈິຕອນ, ປ້າຍກາງແຈ້ງ, ສຽງ, ແລະວິທະຍຸ. ເປົ້າໝາຍຂອງ VRE ແມ່ນເພື່ອຕອບສະໜອງຊ່ອງຫວ່າງຂອງສື່ຕ່າງໆສຳລັບຜູ້ມີສິດເລືອກຕັ້ງ ເພື່ອເພີ່ມສັກກາຍະພາບໃຫ້ຜູ້ມີສິດເລືອກຕັ້ງເຫັນຂໍ້ມູນຂ່າວສານ ແລະສື່ການຕະຫຼາດ.

ນອກເຫນືອຈາກການເຂົ້າເຖິງຕະຫຼາດທົ່ວໄປ ແຄມເປນສື່ຈະນຳສະເໜີ ໂຄສະນາເປັນພາສາທີ່ແນໃສ່ຊຸມຊົນທີ່ເຂົ້າເຖິງໄດ້ຍາກ, ພື້ນທີ່ມີຜູ້ໄປໃຊ້ສິດເລືອກຕັ້ງຕໍ່າ, ປະຊາກອນທີ່ດ້ອຍໂອກາດ ແລະອື່ນໆ.

**ແຜນປະຕິບັດງານກັບຊຸມຊົນ**

ອີງຕາມຂໍ້ສະເໜີແນະແລະຄໍາຄຶດເຫັນຂອງຊຸມຊົນ VRE ໄດ້ສ້າງຈຸດຮັບສົ່ງຂໍ້ຄວາມຕໍ່ໄປນີ້ ເຊິ່ງຈະມີແຜ່ຫຼາຍຢູ່ໃນທຸກສື່ແລະເອກະສານໃຫ້ຄວາມຮູ້ທັງໝົດ:

ການເລືອກຕັ້ງຂັ້ນຕົ້ນເພື່ອເລືອກປະທານາທິບໍດີ ວັນທີ 5 ມີນາ 2024:

* ລົງຄະແນນສຽງລ່ວງໜ້າເພື່ອຫຼີກລ້ຽງການລໍຄິວຍາວ
* ຊອງຈົດໝາຍໃສ່ບັດລົງເລືອກຕັ້ງທາງໄປສະນີແມ່ນຕິດສະແຕມລ່ວງໜ້າເພື່ອສົ່ງກັບຄືນແລ້ວໃນຂະນະນີ້
* ການເລືອກຕັ້ງຂັ້ນຕົ້ນເພື່ອເລືອກປະທານາທິບໍດີໃນປີ 2024 ຈະຈັດຂຶ້ນໃນເດືອນມີນາ
* ກວດສອບສະຖານະການລົງທະບຽນຂອງທ່ານ; ການເລືອກຕັ້ງຂັ້ນຕົ້ນແມ່ນເປັນການເລືອກພັກການເມືອໂດຍສະເພາະ
* ຄູ່ມືຂອງເຄົາຕີ້ໃຫ້ຂໍ້ມູນແກ່ຜູ້ມີສິດເລືອກຕັ້ງແມ່ນເປັນພາສາດຽວ ກະລຸນາອັບເດດພາສາທີ່ທ່ານຕ້ອງການ

ປະເດັນທັງສີ່ຈະໄດ້ຮັບການເຜີຍແຜ່ຜ່ານສື່ສັງຄົມ, ພັນທະມິດ, ໃນການສື່ສານຂອງພວກເຮົາກັບສາທາລະນະ ແລະໃນໃບປິວແລະເອກະສານຂໍ້ມູນສຳລັບແຈກຢາຍຂອງພວກເຮົາ. VRE ຈະສືບຕໍ່ຄວາມພະຍາຍາມຢ່າງຕໍ່ເນື່ອງເພື່ອໃຫ້ັ້ແນ່ໃຈວ່າປະຊາຊົນຮູ້ວິທີລົງທະບຽນເລືອກຕັ້ງ ແລະເຂົ້າຮ່ວມໃນການເລືອກຕັ້ງທີ່ກຳລັງຈະມີຂຶ້ນ ແລະການບໍລິການຕ່າງໆທີ່ມີທີ່ສະຖານທີ່ປ່ອນບັດ ແລະສູນເລືອກຕັ້ງ.

ການເລືອກຕັ້ງທົ່ວໄປເພື່ອເລືອກປະທານາທິບໍດີ ວັນທີ 5 ພະຈິກ 2024:

* ລົງຄະແນນສຽງລ່ວງໜ້າເພື່ອຫຼີກລ້ຽງການລໍຄິວຍາວ

ການສົ່ງຂໍ້ຄວາມເພີ່ມເຕີມຈະຖືກກໍານົດໂດຍ VRE ຫຼັງຈາກການກວດສອບຄໍາຖາມ ແລະການໂທລະສັບກ່ຽວກັບການເລືອກຕັ້ງຂັ້ນຕົ້ນໃນເດືອນມີນາ, ກອງປະຊຸມກັບຊຸມຊົນ ແລະຜົນການສໍາຫຼວດປະສົບການກັບສູນເລືອກຕັ້ງ.

**ພັນທະມິດສື່ມວນຊົນ**

§4005(a)(10)(l)(i)(II), §4005(a)(10)(l)(i)(VIII)

VRE ເຮັດວຽກຮ່ວມມືກັບອົງກອນຊຸມຊົນ, ໜ່ວຍງານຂອງລັດຖະບານ, ເຂດການສຶກສາ ແລະກຸ່ມອື່ນໆເພື່ອສ້າງການຮັບຮູ້ກ່ຽວກັບຮູບແບບສູນເລືອກຕັ້ງ. ສິ່ງນີ້ຈະຖືກລວມເຂົ້າກັບແຄມເປນໂຄສະນາຂອງສື່ມວນຊົນຢ່າງກວ້າງຂວາງໂດຍໃຊ້ການສົ່ງຈົດໝາຍໂດຍກົງ, ສື່ຂ່າວ, ວິທະຍຸ, ສື່ສັງຄົມ, ສື່ທີ່ເຂົ້າເຖິງສາທາລະນະແລະການປະກາດບໍລິການສາທາລະນະ (PSA). ແຄມເປນນີ້ຈະສົ່ງເສີມສາຍດ່ວນໃຫ້ຄວາມຊ່ວຍເຫຼືອຜູ້ມີສິດເລືອກຕັ້ງບໍ່ເສຍຄ່າໂທ, ແຈ້ງໃຫ້ຜູ້ມີສິດເລືອກຕັ້ງທີ່ມີຄວາມພິການຮູ້ເຖິງວິທີການຂໍບັດເລືອກຕັ້ງຂອງເຂົາເຈົ້າໃນຮູບແບບທີ່ສາມາດເຂົ້າເຖິງໄດ້ ແລະໃຫ້ບໍລິການຫຼາຍພາສາໃຫ້ແກ່ຜູ້ມີສິດເລືອກຕັ້ງທີ່ເປັນຊົນກຸ່ມນ້ອຍດ້ານພາສາ.

VRE ຈະຮ່ວມມືກັບອົງກອນຊຸມຊົນເພື່ອເຂົ້າຮ່ວມກິດຈະກໍາຂອງຊຸມຊົນ ແລະໃຫ້ຄວາມຮູ້ ແລະໂອກາດໃນການເຜີຍແຜ່ຂໍ້ມູນໃຫ້ແກ່ຜູ້ມີສິດເລືອກຕັ້ງ.

ສາມາດເບິ່ງໄລຍະເວລາທົ່ວໄປສໍາລັບແຜນປະຕິບັດງານການສື່ສານຂອງ VRE ໄດ້ໃນເອກະສານຊ້ອນທ້າຍ Appendix F.

**ພັນທະມິດທີ່ເປັນສື່ດ້ານພາສາ**

§4005(a)(10)(l)(i)(l)

ຂ່າວປະຊາສຳພັນທີ່ແຈກຢາຍໃນທົ່ວເຄົາຕີ້ Sacramento ຈະປະກາດກ່ຽວກັບສາຍດ່ວນຊ່ວຍເຫຼືອຜູ້ລົງຄະແນນສຽງຟຣີ. ໂທລະສັບສາຍດ່ວນໃຫ້ຄວາມຊ່ວຍເຫຼືອຜູ້ມີສິດເລືອກຕັ້ງບໍ່ເສຍຄ່າໂທແມ່ນໃຫ້ຄວາມຊ່ວຍເຫຼືອເປັນພາສາອັງກິດ, ພາສາສະເປນ, ພາສາຈີນ, ແລະພາສາຫວຽດນາມ ທີ່ມີຄວາມສາມາດໃນການເຊື່ອມຕໍ່ກັບຜູ້ແປສົດທີ່ສາມາດຊ່ວຍໃຫ້ເຂົ້າເຖິງເປັນພາສາຕ່າງໆແລະພາສາທ້ອງຖິ່ນໄດ້ຫຼາຍກວ່າ 200 ພາສາ. ນອກຈາກນັ້ນ ຈະຊື້ໂຄສະນາສື່ທີ່ເປັນພາສາສະເປນ, ພາສາຈີນ, ພາສາຫວຽດນາມ, ພາສາມົ້ງ, ພາສາເກົາຫຼີ, ພາສາປັນຈາບີ, ພາສາຕາກາລັອກ, ພາສາຮິນດູ, ພາສາຍີ່ປຸ່ນ, ພາສາລາວ, ພາສາມ້ຽນ, ພາສາເຕລູກູ ແລະພາສາອູດູ ເພື່ອສົ່ງເສີມສາຍດ່ວນໃຫ້ຄວາມຊ່ວຍເຫຼືອຜູ້ມີສິດເລືອກຕັ້ງແບບບໍ່ເສຍຄ່າໂທ ຕາມທີ່ມີຢູ່ໃນເຄົາຕີ້.

ພັນທະມິດສື່ມວນຊົນ ລວມທັງສື່ມວນຊົນພາສາ ແມ່ນລວມຢູ່ໃນເອກະສານຊ້ອນທ້າຍ C.

**ພັນທະມິດທີ່ເປັນສື່ສຳລັບຊຸມຊົນຄົນພິການ**

§4005(a)(10)(l)(i)(l)

ຂ່າວປະຊາສຳພັນທີ່ເຜີຍແຜ່ທົ່ວເຄົາຕີ້ Sacramento ຈະປະກາດກ່ຽວກັບສາຍດ່ວນໃຫ້ຄວາມຊ່ວຍເຫຼືອຜູ້ມີສິດເລືອກຕັ້ງແບບໂທຟຣີ ເຊິ່ງໃຫ້ຄວາມຊ່ວຍເຫຼືອເປັນພາສາອັງກິດ, ພາສາສະເປນ, ພາສາຈີນ, ແລະພາສາຫວຽດນາມ ທີ່ມີຄວາມສາມາດໃນການເຊື່ອມຕໍ່ຜູ້ມີສິດເລືອກຕັ້ງທີ່ມີຄວາມພິການດ້ວຍ ໂທລະສັບ TTY (ໂທລະສັບຂໍ້ຄວາມ) ເຊິ່ງຊ່ວຍໃຫ້ຜູ້ມີສິດເລືອກຕັ້ງທີ່ຫູໜວກ, ບໍ່ຄ່ອຍໄດ້ຍິນ ຫຼືມີຄວາມບົກຜ່ອງດ້ານການປາກເວົ້າໃນການໃຊ້ໂທລະສັບເພື່ອຕິດຕໍ່ສື່ສານກັບເຈົ້າໜ້າທີ່ VRE. ຂ່າວປະຊາສຳພັນໃນອະນາຄົດຈະລະບຸວ່າສາຍດ່ວນໃຫ້ຄວາມຊ່ວຍເຫຼືອຜູ້ມີສິດເລືອກຕັ້ງສາມາດໂທລະສັບດ້ວຍການໂທ TTY.

ສື່ສິ່ງພິມ ເຊັ່ນ: ໄປສະນີບັດໂດຍກົງໃບທີສອງ ແລະ ສະຕິກເກີ “ຂ້າພະເຈົ້າເລືອກຕັ້ງແລ້ວ” ທີ່ແຊກມາໃນຊຸດເອກະສານບັດເລືອກຕັ້ງ VBM ໃຫ້ຄຳແນະນຳໃຫ້ຜູ້ມີສິດເລືອກຕັ້ງເຖິງທາງເລືອກໃນການໃຊ້ບັດເລືອກຕັ້ງທີ່ສາມາດເຂົ້າເຖິງໄດ້.

ຄູ່ຮ່ວມງານສື່ມວນຊົນແມ່ນລວມຢູ່ໃນເອກະສານຊ້ອນທ້າຍ C.Media partners are included in Appendix C.

**ການຕິດຕໍ່ຜູ້ມີສິດເລືອກຕັ້ງໂດຍກົງ**

§4005(a)(10)(l)(i)(X)

ໃນຮອບການເລືອກຕັ້ງປີ 2022 ການຕິດຕໍ່ໂດຍກົງຈາກ VRE ເຖິງຜູ້ລົງຄະແນນສຽງແມ່ນວິທີການທີ່ໃຊ້ເພື່ອແຈ້ງໃຫ້ຜູ້ມີສິດເລືອກຕັ້ງຮູ້ກ່ຽວກັບການປ່ຽນແປງພາຍໃຕ້ກົດໝາຍ VCA. VRE ຈະສົ່ງໄປສະນີບັດໂດຍກົງສອງໃບໄປຫາຜູ້ມີສິດເລືອກຕັ້ງໃນເຄົາຕີ້ Sacramento ທີ່ລົງທະບຽນແຕ່ລະຄົນ. ຈຸດ​ປະ​ສົງ​ທົ່ວ​ໄປ​ຂອງ​ໄປ​ສະ​ນີບັດ​ຕິດ​ຕໍ່​ໂດຍ​ກົງ​ເຫຼົ່າ​ນີ້​ແມ່ນ​ເພື່ອ​ໃຫ້​ຂໍ້​ມູນ​ກ່ຽວ​ກັບ​ການ​ເລືອກ​ຕັ້ງ​ທີ່​ກຳລັງຈະມີຂຶ້ນ, ຄວາມ​ພ້ອມ​ຂອງສາຍ​ດ່ວນ VRE ໃນການໃຫ້ຄວາມ ​ຊ່ວຍ​ເຫຼືອ​ຜູ້​ມີສິດເລືອກຕັ້ງ​ຟຣີ ແລະ​ທາງ​ເລືອກ​ໃນ​ການ​ລົງ​ຄະ​ແນນ​ສຽງ.

* ໄປສະນີບັດໃບທໍາອິດ: ຈົດໝາຍສະບັບທຳອິດຈະຖືກສົ່ງໄປປະມານ 120 ມື້ກ່ອນການເລືອກຕັ້ງແຕ່ລະຄັ້ງ ເພື່ອເຕືອນຜູ້​ມີສິດເລືອກຕັ້ງໃຫ້ເຝົ້າກວດເບິ່ງບັດເລືອກຕັ້ງທາງໄປສະນີ ແລະ ກວດສອບສະຖານະຂອງເຂົາເຈົ້າ ແລະ ເຮັດໃຫ້ແນ່ໃຈວ່າເຂົາເຈົ້າໄດ້ລົງທະບຽນຢ່າງຖືກຕ້ອງສຳລັບການເລືອກພັກໂດຍສະເພາະໃນການເລືອກຕັ້ງຂັ້ນຕົ້ນທີ່ກຳລັງຈະມີຂຶ້ນໃນເດືອນມີນາ.
* ໄປສະນີບັດໃບທີສອງ: ການສົ່ງໄປສະນີບັດໃບທີສອງຈະຖືກສົ່ງໄປປະມານ 22 ມື້ກ່ອນການເລືອກຕັ້ງເພື່ອເຕືອນຜູ້ມີສິດເລືອກຕັ້ງໃຫ້ຮູ້ເວລາເປີດທຳການຂອງສູນເລືອກຕັ້ງ, ທາງເລືອກໃນການສົ່ງຄືນບັດເລືອກຕັ້ງຂອງເຂົາເຈົ້າ, ລວມທັງການເຕືອນໃຫ້ເຊັນຊື່ໜ້າຊອງຈົດໝາຍ ແລະສາມາດລົງຄະແນນສຽງໄດ່ລ່ວງໜ້າ ແລະ ຫຼີກລ່ຽງການເຂົ້າຄິວຍາວໃນວັນເລືອກຕັ້ງ.

ຜູ້​ມີສິດເລືອກຕັ້ງທີ່ລົງທະບຽນທຸກຄົນໄປສະນີບັດໃບເປັນພາສາອັງກິດ. ຖ້າຜູ້ມີສິດເລືອກຕັ້ງທີ່ລົງທະບຽນຕ້ອງການໃຫ້ມີການລະບຸພາສາສະເປນ, ພາສາຈີນ ຫຼື ພາສາຫວຽດນາມໄວ້ໃນເອກະສານຜູ້ມີສິດເລືອກຕັ້ງຂອງຕົນ ເຂົາເຈົ້າຈະໄດ້ຮັບໄປສະນີນັດເພີ່ມເຕີມເປັນພາສານັ້ນ.

ເບິ່ງຕົວຢ່າງໄປສະນີບັດຂອງປີ 2022 ໄດ້ໃນເອກະສານຊ້ອນທ້າຍ Appendix B.

**ໄປສະນີບັດຕິດສະແຕມລ່ວງໜ້າ​ສໍາ​ລັບ​ການ​ຮ້ອງ​ຂໍ​ຂໍ້ມູນເອກະສານເປັນ​ພາ​ສາອື່ນ ຫຼື ຮູບ​ແບບ​ທີ່ສາ​ມາດ​ເຂົ້າ​ເຖິງ​ໄດ້**

§4005(a)(8)(B)(iii)

ຜູ້ມີສິດເລືອກຕັ້ງທຸກຄົນທີ່ລົງທະບຽນຈະໄດ້ຮັບໄປສະນີບັດຕິດສະແຕມລ່ວງໜ້າໃນຄູ່ມືຂອງເຄົາຕີ້ໃຫ້ຂໍ້ມູນແກ່ຜູ້ມີສິດເລືອກຕັ້ງເພື່ອຮ້ອງຂໍບັດເລືອກຕັ້ງ VBM ໃນຮູບແບບທີ່ສາມາດເຂົ້າເຖິງໄດ້ ແລະເພື່ອຮ້ອງເອກະສານເລືອກຕັ້ງເປັນພາສາອື່ນ ຕາມປະມວນກົດໝາຍເລືອກຕັ້ງ §14201 ແລະ §203 ຂອງກົດໝາຍວ່າດ້ວຍສິດທິໃນການລົງຄະແນນສຽງຂອງລັດຖະບານກາງ. ຄໍາແນະນໍາຈະຖືກລວມຢູ່ໃນແຜ່ນພັບແລະຢູ່ໃນເວັບໄຊຂອງນາຍທະບຽນສໍາລັບກອກແລະສົ່ງໄປສະນີບັດກັບຄືນໄປ.

**ປະກາດກ່ຽວກັບການບໍລິການປະຊາຊົນ (PSA)**

§4005(a)(10)(l)(i)(VIII), §4005(a)(10)(l)(i)(IX)

VRE ຈະໃຊ້ PSA ໃນຮູບແບບພາບແລະສຽງເພື່ອແຈ້ງໃຫ້ຜູ້ມີສິດເລືອກຕັ້ງຮູ້ກ່ຽວກັບການເລືອກຕັ້ງທີ່ກຳລັງຈະມີຂຶ້ນ ແລະໝາຍເລກສາຍດ່ວນໂທຟຣີໃຫ້ຄວາມຊ່ວຍເຫຼືອຜູ້ມີສິດເລືອກຕັ້ງ. ເອກະສານ PSA ຈະຖືກແຈກຢາຍຜ່ານໂທລະທັດ, ວິທະຍຸ, ໜັງສືພິມ, ສື່ສັງຄົມ, ແລະປ້າຍໂຄສະນາເອເລັກໂຕຣນິກຂອງຄາວຕີ້ ເພື່ອເຜີຍແຜ່ໃຫ້ຄວາມຮູ້ແກ່ຜູ້ມີສິດເລືອກຕັ້ງທຸກຄົນ ລວມທັງຜູ້ມີສິດເລືອກຕັ້ງທີ່ມີຄວາມພິການ ແລະ ຜູ້ມີສິດເລືອກຕັ້ງທີ່ເປັນຊົນກຸ່ມນ້ອຍດ້ານພາສາ. LAAC ແລະ VAAC ຈະໃຫ້ການຊ່ວຍເຫຼືອໃນການພັດທະນາເນື້ອໃນ PSA.

PSA ຈະໃຫ້ຂໍ້ມູນກັບສື່ມວນຊົນຕາມທີ່ລະບຸໄວ້ໃນເອກະສານຊ້ອນທ້າຍ C.

ໄລຍະເວລາທົ່ວໄປສໍາລັບ PSA ແລະການຕິດຕໍ່ກັບສື່ມວນຊົນອື່ນໆແມ່ນຢູ່ໃນເອກະສານຊ້ອນທ້າຍ F.

**ເຄືອຂ່າຍຜູ້ມີສິດເລືອກຕັ້ງແຕ່ລະຄົນ**

ກິດຈະກໍາເຜີຍແຜ່ ແລະການສຶກສາບໍ່ຈໍາກັດຢູ່ໃນອົງກອນຕ່າງໆເທົ່ານັ້ນ. ຜູ້ມີສິດເລືອກຕັ້ງແຕ່ລະຄົນອາດເຮັດໜ້າທີ່ເປັນສ່ວນໜຶ່ງຂອງເຄືອຂ່າຍສະໜັບສະໜູນເພື່ອແຈ້ງເຕືອນ VRE ເຖິງອຸປະສັກໃນການລົງຄະແນນສຽງ ແລະ ຈັດຫາແນວທາງແກ້ໄຂເພື່ອໃຫ້ແນ່ໃຈວ່າມີການຮັບຮູ້ຢ່າງກວ້າງຂວາງກ່ຽວກັບຮູບແບບຂອງສູນເລືອກຕັ້ງ. VRE ຈັດທຳບັດສຳຫຼວດປະສົບການຜູ້ມີສິດເລືອກຕັ້ງທີ່ສູນເລືອກຕັ້ງເພື່ອຂໍຮັບຄຳເຫັນກ່ຽວກັບປະສົບການຂອງຜູ້ມີສິດເລືອກຕັ້ງ. ໃນ​ບັນ​ດາ​ຄໍາ​ຖາມ​ອື່ນໆ ຄໍາ​ຖາມ​ໃນບັດສໍາ​ຫຼວດ​ລວມ​ເຖິງ​ການ​ເຂົ້າ​ເຖິງ​ສູນ​ເລືອກຕັ້ງ​ແລະ​ການ ໃຊ້​ບໍ​ລິ​ການດ້ານ​ພາ​ສາ​. VRE ໃຊ້ບັນທຶກການໂທເອເລັກໂທຣນິກເພື່ອຕິດຕາມທຸກສາຍທີ່ໂທເຂົ້າ ເຊິ່ງສາມາດຊ່ວຍປັບປຸງການສົ່ງຂໍ້ຄວາມ ແລະຕອບຄຳຖາມ ຫຼືຄວາມກັງວົນທີ່ເກີດຂຶ້ນຊ້ຳໆໄດ້.

**ເວັບໄຊ**

§4005(a)(10)(l)(i)(IV)

ຈະມີການໃຊ້ງານເວັບໄຊຂອງ VRE, [elections.saccounty.gov](mailto:voter-outreach@saccounty.gov) ຢ່າງຫຼວງຫຼາຍເພື່ອເປັນແຫລ່ງຂໍ້ມູນຫຼັກຂອງສູນເລືອກຕັ້ງ ແລະເອກະສານການເລືອກຕັ້ງສຳລັບປະຊາຊົນ. ຂໍ້​ມູນ​ກ່ຽວ​ກັບ​ເວັບ​ໄຊ​​ຈະ​ຈັດຫາໃຫ້​ໃນ​ຮູບ​ແບບ​ທີ່​ສາ​ມາດ​ເຂົ້າ​ເຖິງໄດ້​ແລະ​ພ້ອມໃຊ້ງານແກ່ປະຊາຊົນ. ເວັບໄຊນີ້ຈະລວມເຖິງ EAP ເຊິ່ງເປັນວິທີຮ້ອງຂໍບັດເລືອກຕັ້ງທາງໄປສະນີທີ່ສາມາດເຂົ້າເຖິງໄດ້, ຄວາມສາມາດໃນການນໍາໃຊ້ອຸປະກອນເຮັດເຄື່ອງຫມາຍບັດເລືອກຕັ້ງທີ່ສາມາດເຂົ້າເຖິງໄດ້ແລະວິທີການນໍາໃຊ້ອຸປະກອນ, ບັນຊີລາຍຊື່ສູນເລືອກຕັ້ງແລະສະຖານທີ່ຕັ້່ງກ່ອງປ່ອນບັດເລືອກຕັ້ງ ແລະຂໍ້ມູນທີ່ກ່ຽວຂ້ອງອື່ນໆທີ່ກ່ຽວຂ້ອງກັບ VCA.

ເລີ່ມຕັ້ງແຕ່ 29 ມື້ກ່ອນວັນເລືອກຕັ້ງ ເວັບໄຊຂອງ VRE ຈະຖືກອັບເດດດ້ວຍຂໍ້ມູນຕໍ່ໄປນີ້:

1. ເຄື່ອງມືຄົ້ນຫາຜູ້ມີສິດເລືອກຕັ້ງ ເຊິ່ງຊ່ວຍໃຫ້ຜູ້ມີສິດເລືອກຕັ້ງໃນເຄົາຕີ້ Sacramento ສາມາດ:
   1. ຢັ້ງຢືນຂໍ້ມູນການລົງທະບຽນຜູ້ມີສິດເລືອກຕັ້ງຂອງເຂົາເຈົ້າ
   2. ຢັ້ງຢືນ​ການ​ລົງ​ຄະ​ແນນ​ສຽງ​ຂອງ​ເຂົາ​ເຈົ້າທີ່ເຄົາຕີ້ Sacramento ໄດ້​ຮັບ​
   3. ຊອກຫາສູນເລືອກຕັ້ງທີ່ໃກ້ທີ່ສຸດ ຫຼື ທີ່ຕັ້່ງກ່ອງປ່ອນບັດເລືອກຕັ້ງທີ່ຕັ້ງຢູ່ໃນທີ່ໃກ້ທີ່ຢູ່ອາໄສຂອງເຂົາເຈົ້າຫຼາຍທີ່ສຸດ
   4. ເບິ່ງ CVIG ຂອງເຂົາເຈົ້າ
   5. ເຂົ້າເຖິງລະບົບ RAVBM
2. ທີ່ສູນເລືອກຕັ້ງ ແລະ ທີ່ຕັ້່ງກ່ອງປ່ອນບັດເລືອກຕັ້ງ
3. ຂໍ້ມູນສຽງກ່ຽວກັບມາດຕະການໃນເຄົາຕີ້ Sacramento
4. ຜົນການເລືອກຕັ້ງໃນຮູບແບບ HTML ແລະ ແບບໂຕ້ຕອບ
5. ຊຸດເຄື່ອງມືແຫຼ່ງຂໍ້ມູນເອກະສານໃຫ້ຄວາມຮູ້ແກ່ຜູ້ມີສິດເລືອກຕັ້ງ ແລະ ສິ່ງພິມຕ່າງໆ
6. ຂໍ້ມູນກ່ຽວກັບທາງເລືອກໃນການລົງຄະແນນສຽງທີ່ສາມາດເຂົ້າເຖິງໄດ້ ລວມທັງຂໍ້ມູນກ່ຽວກັບສິ່ງທີ່ມີຢູ່ໃນສູນເລືອກຕັ້ງ, ການລົງຄະແນນສຽງຈາກຂອບທາງ, RAVBM ແລະເອກະສານໃນຮູບແບບທີ່ສາມາດເຂົ້າເຖິງໄດ້.

ເອກະສານໃນເວັບໄຊຍັງໄດ້ຮັບການແປເປັນພາສາຕ່າງໆເພື່ອໃຫ້ຜູ້ມີສິດເລືອກຕັ້ງທີ່ມີຄວາມຮູ້ພາສາອັງກິດທີ່ຈໍາກັດສາມາຈະເຂົ້າເຖິງຂໍ້ມູນການເລືອກຕັ້ງທີ່ສໍາຄັນ.

**ງົບປະມານທີ່ຄາດການໄວ້ສໍາລັບການໃຫ້ຄວາມຮູ້ ແລະ ການເຜີຍແຜ່ຂໍ້ມູນໃຫ້ແກ່ຜູ້ມີສິດເລືອກຕັ້ງ**

§4005(a)(10)(l)(i)(VII), §4005(a)(10)(l)(i)(V)

ກົດໝາຍ VCA ກຳນົດໃຫ້ມີການໃຫ້ຄວາມຮູ້ແກ່ ແລະ ການເຜີຍແຜ່ຂໍ້ມູນໃຫ້ແກ່ຜູ້ມີສິດເລືອກຕັ້ງຢ່າງກວ້າງຂວາງກ່ຽວກັບກະບວນການຮູບແບບການລົງຄະແນນສຽງຂອງສູນເລືອກຕັ້ງ. ເປົ້າໝາຍຂອງ VRE ແມ່ນເພື່ອເພີ່ມຈຳນວນການລົງທະບຽນຜູ້ມີສິດເລືອກຕັ້ງ, ການມີສ່ວນຮ່ວມ ແລະ ຈໍານວນຜູ້ໄປໃຊ້ສິດເລືອກຕັ້ງ.

VRE ໃຫ້ຄວາມຊ່ວຍເຫຼືອພາຍໃນສໍາລັບການກະກຽມເອກະສານເພື່ອການເຜີຍແຜ່, ການນໍາສະເຫນີແກ່ປະຊາຊົນ ແລະກິດຈະກໍາເຜີຍແຜ່ຂໍ້ມູນແກ່ຊຸມຊົນ. ງົບປະມານລວມເຖິງການຊື້ໂຄສະນາໃນໂທລະພາບ, ວິທະຍຸ, ຫນັງສືພິມ ແລະສື່ສັງຄົມ ເຊັ່ນດຽວກັນກັບຄ່າໃຊ້ຈ່າຍໃນການພິມແລະຈັດສົ່ງໂດຍກົງທາງໄປສະນີໃຫ້ແກ່ຜູ້ມີສິດເລືອກຕັ້ງທີ່ໄດ້ລົງທະບຽນເລືອກຕັ້ງ.

ສາມາດເບິ່ງຂໍ້ມູນງົບປະມານສໍາລັບການໃຫ້ຄວາມຮູ້ແກ່ ແລະ ການເຜີຍແຜ່ຂໍ້ມູນໄດ້ໃນເອກະສານຊ້ອນທ້າຍ D. ຖ້າມີເງິນເພີ່ມເຕີມສໍາລັບຄວາມພະຍາຍາມໃນການໃຫ້ຄວາມຮູ້ແກ່ ແລະ ການເຜີຍແຜ່ຂໍ້ມູນເຜີຍແຜ່, ເອກະສານຊ້ອນທ້າຍຈະໄດ້ຮັບການອັບເດດເພື່ອສະທ້ອນເຖິງການປ່ຽນແປງຫຼືການເພີ່ມເຕີມໃດໆ.